Mash'hooru Halaalu Makeup Brand Isabelle Dupont Ge Brand Ambassador Akah Azza - Vaguthu\nމަޝްހޫރު ޚަލާލް މޭކަޕް ބްރޭންޑް އިޒަބެލް ޑުޕޮންޓްގެ ބްރޭންޑް އެމްބަސަޑަރ އަކަށް އައްޒަ\n3 ދުވަސް ކުރިން ( ޖުލައި 31, 2020 )\nތުރުކީގެ މަޝްހޫރު ޚަލާލް މޭކަޕް ބްރޭންޑް އިޒަބެލް ޑުޕޮންޓް ރަސްމީކޮށް ރާއްޖެއަށް ތައާރަފްކޮށް ބްރޭންޑް އެމްބަސަޑަރއަކަށް ރާއްޖޭގެ އެންމެ މަޝްހޫރު ފިލްމީ ތަރި މަރިޔަމް އައްޒަ ހަމަޖައްސައިފިއެެވެ.\nމި ބްރޭންޑް ރާއްޖެއަށް ތަޢާރަފް ކޮށްފައިވަނީ ޕީ.އެސް.އެމްގެ ޓީވީ އެމް އިން ގެނެސްދޭ އީދު ޝޯވްގެ ތެރެއިންނެވެ.\nދުނިޔޭގެ 80 އަށްވުރެ ގިނަ ޤައުމަށް ތައާރަފްކޮށްފައިވާ މި ބްރޭންޑް ރާއްޖެއަށް ތައާރަފް ކުރުމަށް ބޭއްވި އިވެންޓްގައި މި ބްރޭންޑް ރާއްޖެއަށް ތަޢާރަފްކޮށްދީފައިވަނީ މި ބްރޭންޑް ރާއްޖެއަށް އެތެރެކޮށް މާރކެޓް ކުރާ ކައިލާން ޓްރޭޑިންގގެ އެމް.ޑީ އަޙުމަދު ސާތިރު އާއި މި ބްރޭންޑްގެ ބްރޭންޑް އެމްބަސަޑަރ އައްޒައެވެ.\nއިޒަބެލް ޑުޕުންޓްގެ ފުލް ރޭންޖް ރަސްމީކޮށް ރާއްޖެއަށް ތައާރަފްކޮށްފައި މިވަނީ، މި ބްރޭންޑް ރާއްޖެ އެތެރެކޮށް ދުވަސްތަކެއްގައި ބޭނުން ކުރުމަށްފަހު، އަދި ކަސްޓަމަރުންގެ ފީޑްބެކަށް ބެލުމަށްފަހު މި ބްރޭންޑް އުފައްދާ ތުރުކީގެ ކުންފުންޏާ މަޝްވަރާ ކުރެވި ދިވެހިންގެ ގައިގެ ހަމާ އަދި ދިވެހިރާއްޖޭގެ މާހައުލާ ގުޅޭ އެކަށީގެންވާ ބަދަލުތައް ގެނައުމަށްފަހުގައެވެ.\nމި ބްރޭންޑަކީ ޚަލާލް އުފެއްދުމެއްގެ އިތުރުން، މި ބްރޭންޑްގެ ޕްރޮޑަކްޓްތައް އުފެއްދުމަށް ބޭނުންކޮށްފައިވާ މާއްދާ ތަކަކީ ހަށިގަނޑުގެ ހަމަށް ފައިދާހުރި މާއްދާތަކެވެ. ރަލާ، އެއްވެސް ކަހަލަ ކެމިކަލެއް، އަދި ޖަނަވާރުގެ އެއްވެސް މާއްދާއެއް ނުހިމެނޭގޮތަށް އުފައްދާފައިވާ މި ކޮލެޓީ ބްރޭންޑްގައި ހަށިގަނޑުގެ ހަމަށް ގިނަ ދުވަހުން ގެއްލުން ލިބޭނެ އަދި ކެންސަރަށް މަގުފައިވާފަދަ އެއްވެސް މާއްދާއެއްވެސް އެކުލެވިގެނެއް ނުވެއެވެ.\nމި ބްރޭންޑްގެ ފުލް ރޭންޖް ރާއްޖެއަށް ރަސްމީކޮށް ތައާރަފް ވުމާއެކު، ކަސްޓަމަރުންނަށް ދޭން ބޭނުންވާ އުފާވެރި ޚަބަރަކީ މި ބްރޭންޑްގެ ގިނަ އުފެއްދުން ތަކުގައި ރާއްޖޭގައި މިހާރު ބޭނުން ކުރަމުންދާ މިފަދަ އެހެން ބްރޭންޑްތަކުގައި ނެތް ޚާއްޞަ ސިފަތައް ހުންނާނެކަމެވެ. އޭގެތެރޭގައި އައިލައިނަރ ސީރީސްތެރޭގައި ހިމެނޭ ހުރިހާ އުފެއްދުންތަކަކީވެސް ވޯޓަރ ޕްރޫފް އުފެއްދުންތައްކަން ފާހަގަ ކޮށްލަމެވެ. އަދި ލިޕްޓިކްސް ސީރީސް ތެރޭގައި ހިމެނޭ މެޓް ސީރީސްތަކަކީ އަބަދުވެސް ދިވެހިން އެންމެ ބޭނުންވާ ރީތި ކުލަތަކުގެ ޕްރޮޑަކްޓްކަން ފާހަގަކޮށްލެވެއެވެ.\nއިޒަބެލް ޑުޕޮންޓް މޭކަޕް ބްރޭންޑަކީ މިވަގުތު ރާއްޖޭގެ މާރކެޓްގައިހުރި އަގުގެ ގޮތުންނާއި ކޮލެޓީގެ ގޮތުން އެންމެ ރަނގަޅު ބްރޭންޑްކަން ފާހަގަކޮށްލެވެއެވެ. އަދި މިބްރޭންޑް ރާއްޖެ އެތެރެކޮށް މާރކެޓް ކުރާ ކައިލާން ޓްރޭޑްގެ މަޤްޞަދަކީ މި ބްރޭންޑްގެ އުފެއްދުންތައް ދިވެހިންނަށް ވީ އެންމެ ހެޔޮއަގުގައި ފޯރުކޮށްދިނުމެވެ.\nސުޝާންތުގެ ފިލްމެއް ބަލާފައި އައްޒަ އަށް ރޮވިއްޖެ\nރޭޕިސްޓުން ދިފާއު ކުރުމަކީ ރޭޕިސްޓުންނާއި އެއްވަރުވުން - އައްޒަ\nމުއާ އައްޒައަށް ދިނީ ކަރުދާހުން ހަދާފައިވާ މަލެއް


އުތުރު ތިލަފަޅުގެ އެއްބަސްވުން އުވާލަން ގޮވާލައި އިދިކޮޅުގެ ގަރާރެއް - DhiDaily\nބުރާސްފަތި, އޭޕްރިލް 22, 2021\nއުތުރު ތިލަފަޅުގެ އެއްބަސްވުން އުވާލަން ގޮވާލައި އިދިކޮޅުގެ ގަރާރެއް\nލިޔުނީ: އަހުމަދު ޖައިޝަން\nމާރޗް 16, 2021\nއުތުރު ތިލަފަޅުގައި އަސްކަރީ ބަނދަރަކާއި ޑޮކްޔާޑެއް ގާއިމުކުރުމަށް އިންޑިއާ އާއި ރާއްޖެއާ ދެމެދު ސޮއިކޮށްފައި އެއްބަސްވުން ބާތިލުކުރުމަށް ގޮވާލައި އިދިކޮޅުގެ ޖޮއިންޓް ކައުންސިލަށް ގަރާރެއް ހުށަހަޅައިފި އެވެ.\nއުތުރު ތިލަފަޅުގެ އެއްބަސްވުމުގެ ސަބަބުން ރާއްޖޭގެ މިނިވަންކަމާއި ސިޔާދަތަށް ގެއްލުންވާގޮތަށް ބޭރުގެ ސިފައިން އުތުރު ތިލަފަޅާއި، ރާއްޖޭގައި އެކިސަރަހައްދު ތަކުގައި ދާއިމަށް ނުވަތަ ދިގު މުއްދަތަކަށް ތިބުމަށް އެއްބަސްވެފައިވާ އެއްބަސްވުން ތަކުގެ ސަބަބުން ރާއްޖޭގެ މިނިވަންކަމާއި ސިޔާދަތީ ބާރުވެރިކަން ގެއްލޭ ހިސާބަށް ކަންތައް ދާނެ ކަމަށް ގަރާރުގައި ބުނެފައިވެއެވެ.\nއެ ގަރާރުގައި އިތުރަށް ބުނެފައިވަނީ ސަރުކާރުގެ އެފަދަ އަމަލުތަކުގެ ސަބަބުން ރައްޔިތުން އިންތިހާއަށް ކަންބޮޑުވާ ކަމަށެވެ.\nސަރުކާރުން ބޭރުގެ ފަރާތްތަކާއެކު ވަމުންދާ އެއްބަސްވުންތަކުގެ ސައްހަ ތެދު މައުލޫމާތު ރައްޔިތުންނަށް ހާމަކޮށް ދިނުމަށް ރައްޔިތުން އެދެމުންދިއުމާއެކު ވެސް އެފަދަ މައުލޫމާތު ނުދޭ ކަމަށް އެ ގަރާރުގައި ބުނެފައިވެއެވެ. އަދި އެފަދަ އެއްބަސްވުންތަކުގެ މައުލޫމާތު ސަރުކާރުން ސިއްރުކުރަމުންދަނިކޮށް އިންޑިއާއާއި ދިވެހި ސަރުކާރާ ދެމެދު، އުތުރު ތިލަފަޅު ތަރައްގީކުރުމާއި ބެހޭގޮތުން ހެދިފައިވާ އެއްބަސްވުމެއް ކަމުގައި ބެލެވޭ ލިޔުންތަކެއް މީޑިއާގެ ޒަރީއާއިން ލީކުވިއިރު، އޭގައި ރައްޔިތުން އިންތިހާއަށް ކަންބޮޑުވާ، އަދި ރާއްޖޭގެ މިނިވަންކަމާ ސިޔާދަތީ ބާރުވެރިކަމާއި ފުށުއަރާ އެތަކެއް ކަންތައްތަކެއް ހުރިކަން ފާހަގަކުރެވޭތީ އެ އެއްބަސްވުން ބާތިލުކުރަން ޖެހޭ ކަމަށް ވަނީ ބުނެފައެވެ.\nސަރުކާރުން ތަކުރާރުކޮށް އުތުރުތިލަފަޅުގެ އެއްބަސްވުން ހާމަކުރުމަށް ދެކޮޅުހަދަމުން ދިއުމަކީ، ގާނޫނުއަސާސީގައި ރައީސުލް ޖުމްހޫރިއްޔާ ވެރިކަންކުރަންވާނީ ގާނޫނުއަސާސީގައިވާ ގޮތުގެ މަތިންކަން ބަޔާންކޮށްފައިވާ ބަޔާންކުރުމާ ހިލާފަށް ކަން އެނގެން އޮންނަ ކަމަށް އެ ގަރާރުގައި ވެއެވެ.\nއަދި ގާނޫނުގެ ވެރިކަން ކުރިއަރުވައި އެންމެންގެ ހައްގުތަކާ މިނިވަންކަން ރައްކާތެރިކުރުމަކީ ރައީސުލް ޖުމްހޫރިއްޔާގެ މަސްއޫލިއްޔަތަކަށްވެފައި، ގާނޫނު އަސާސީގައި ބަޔާންކޮށްފައިވާ ގޮތުގެ މަތިން ރައީސުލް ޖުމްހޫރިއްޔާ ވެރިކަން ކުރައްވަމުންނުގެންދަވާ ކަމަށް ގަބޫލުކު ނުކުރެވޭތީ ރައީސުލް ޖުމްހޫރިއްޔާ މަގާމުން ދުރުކުރުމަށް ކުރަންޖެހޭ މައްސަކަތްރައް ކުރުމަށް އެ ގަރާރުގައި ވަނީ ގޮވާލާފައެވެ.\nއިތުރު 164 މީހުން ކޮވިޑަށް ޕޮޒިޓިވްވެއްޖެ\nއޭޕްރިލް 22, 2021\n”ވެރިކަމަށް އައިގޮތަށް ދޫކޮށްލީ ރޭޕް ކޭސްގައި ހުރި މީހެއް، ބިރުވެރިކަން އިންތިހާ“\nއަލްމަރުޙޫމް ލޯޖެހި އަޙްމަދު މަނިކުގެ މައްޗަށް ޣައިބަށް ކަށުނަމާދު ކުރުން މާދަމާ!\nމާލޭ މަގަކުން ދިޔަ އަންހެނަކު ޖަހައިގަނެގެން ރޭޕްކުރި މީހުންގެ ބަންދުގެ މުއްދަތު އިތުރުކޮށްފި\nސަރުކާރުގެ ދިފާޢުގައި ޑރ.އިޔާޟް، ޢަލީ ރަމީޒަށް ވަރުގަދަ ރައްދެއް ދެއްވައިފި\nޤިޞާޞް ހިފުމަށް އިންކާރުކޮށް ﷲ ގެ އާޔަތްތަކަށް ކާފަރުވެއްޖެ\nރެސިޕީ: ކަނަމަދު ކޭކު\nފިޔާތޮށި ކުލަލައިފައިވާ ރުކެއް ކަނޑައިލިކަމަށް ބުނާ މައްސަލައިގައި އަނާރާ ވިދާޅުވީ ކީކޭ!


America ge Naval Academy in hingaa course akah kurimathilumah hulhuvaalaifi - AO News\nއެމެރިކާގެ ނޭވަލް އެކަޑަމީން ހިންގާ ކޯހަކަށް ކުރިމަތިލުމުގެ ފުރުޞަތު ހުޅުވާލައިފި\nޔުނައިޓެޑް ސްޓޭޓްސް ނޭވަލް އެކެޑަމީން ހިންގުމަށް ހަމަޖެހިފައިވާ ”ޔުނައިޓެޑް ސްޓޭޓްސް ނޭވަލް އެކެޑަމީ، ކްލާސް އޮފް 2025” ކޯހަށް ކުރިމަތިލުމުގެ ފުރުޞަތު އާންމުކޮށް ހުޅުވާލައިފިއެވެ.\nއެމްއެންޑީއެފުން ބުނީ ހަ ބައިވެރިއަކު ބައިވެރިވުމުގެ ފުރުޞަތު ހުޅުވާލެވިފައިވާ އެ ކޯހަކީ، ޔުނައިޓެޑް ސްޓޭޓްސް ނޭވަލް އެކެޑަމީއިން އެމެރިކާގައި ހަތަރު އަހަރު ދުވަހުގެ މުއްދަތަށް ހިންގުމަށް ހަމަޖެހިފައިވާ ބެޗްލަރސް ޑިގްރީ ކޯހެއް ކަމަށާއި، އެ ކޯސް ފެށުމަށް ހަމަޖެހިފައިވަނީ 2021 ޖޫން ގައި ކަމަށެވެ.\nމީގެ އިތުރުން އެ ކޯހަށް ޝަރުތު ހަމަވާ ފަރާތްތަކުން ކޯސް އެޕްލިކޭޝަން ފޯމް ފުރުއްވުމަށްފަހު، 2020 އޮކްޓޫބަރު 28 ވަނަ ދުވަހުގެ އޮފީސް ބަންދުވުމުގެ ކުރިން އެޕްލިކޭޝަން ފޯމް އެމްއެންޑީއެފް ޑައިރެކްޓްރޭޓް އޮފް އޮޕަރޭޝަން އެންޑް ޓްރޭނިންގ ގެ ކޯސް ޑިޕާރޓްމަންޓުގެ އީމެއިލް އެޑްރެސް [email protected] އަށް މެއިލް ކުރުމަށް އެމްއެންޑީއެފުން ވަނީ އެދިފައެވެ.\nއެމްއެންޑީއެފުން ބުނީ ކޯހަށް ކުރިމަތިލާ ފަރާތްތަކަކީ، 2021 ވަނަ އަހަރުގެ ޖުލައި 01 ވަނަ ދުވަހުގެ ކުރިން 23 އަހަރު ނުފުރޭ ޒަވާޖީ ޙަޔާތެއް ފަށާފައިނުވާ ފަރާތެއް ކަމުގައިވުމާއި، އޭ ލެވެލް ހަދާފައިވާ ނުވަތަ އޭ ލެވެލްއާ އެއް ފެންވަރުގެ ނުވަތަ އެއަށްވުރެ މަތީ ފަންތީގެ ސަނަދެއް ލިބިފައިވާ ފަރާތެއް ކަމުގައިވުމާއެކު ނަތީޖާ ރަނގަޅު ފަރާތްތަކަށް އިސްކަންދިނުމަށް ވަނީ ހަމަޖެހިފައެވެ. އަދި ނަފްސާނީ ގޮތުންނާއި ޖިސްމާނީ ގޮތުން ދުޅަހެޔޮ ފަރާތެއް ކަމުގައިވުމާއި ހަށިހެޔޮ ކަމުގެ ގޮތުން ރަނގަޅު ފަރާތެއް ކަމުގައި ވާންޖެހޭނެއެވެ.\nމީގެ އިތުރުން، ސްކޮލާސްޓިކް އެޕްޓިޓިއުޑް ޓެސްޓް (SAT) ނުވަތަ އެމެރިކަން ކޮލެޖް ޓެސްޓިންގ (ACT) އާއި އިންގްލިޝް އޭޒް އަ ފޮރިންގ ލޭންގްއޭޖް (TOEFL) ޓެސްޓް ހަދާފައިވާ ފަރާތެއް ކަމުގައި ވާންވާނެ ކަމަށާއި، އެ ޓެސްޓް ތަކަކީ ކޯހަށް އެޕްލައި ކުރުމަށްފަހުވެސް ފުރިހަމަ ކުރެވިދާނެ ޓެސްޓް ތަކެއް ކަމަށް އެމްއެންޑީއެފުން ބުންޏެވެ.\nއެ ކޯހުގައި ކުރިއަށް ދެވިދާނެ ދާއިރާތަކުގެ ތެރޭގައި އެއޮރޯސްޕޭސް އިންޖިނިއަރިންގ، ކެމިސްޓްރީ، ކޮމްޕިއުޓަރ ސައިންސް، ސައިބަރ އޮޕަރޭޝަންސް، އިންފޮމޭޝަން ޓެކްނޮލޮޖީ، އިކޮނޮމިކްސް، އިލެކްޓްރިކަލް އިންޖިނިއަރިންގ، ސައިންސް، އޯޝަނޮގްރޮފީ، މެތަމެޓިކްސް، ނޭވަލް އާރކިޓެކްޗަރ، އޮޕަރޭޝަންސް ރިސަރޗް، ފިޒިކްސް އަދި ޕޮލިޓިކަލް ސައިންސް ހިމެނެއެވެ. މީގެ އިތުރުންވެސް މޭޖަރ ވެވިދާނެ އިތުރު ދާއިރާތަކާއި އެކެޑަމީއާ ބެހޭ މަޢުލޫމާތު އެކަޑަމީގެ އޮފިޝަލް ވެބްސައިޓް އިން ލިބިވަޑައިގަންނަވާނެއެވެ.\nއެ ކޯހާ ބެހޭގޮތުން އިތުރު މަޢުލޫމާތު ހޯއްދެވުމަށް އެމްއެންޑީއެފް ހެޑްކްއޯޓަރޒް ފޯނު ނަމްބަރު 3322607 އަށް ގުޅުއްވާފައި އެމްއެންޑީއެފް ޑައިރެކްޓްރޭޓް އޮފް އޮޕަރޭޝަން އެންޑް ޓްރޭނިންގ އެކްސްޓެންޝަން ނަމްބަރު 2157 ނުވަތަ މޯބައިލް ނަމްބަރު 9871235 އަށް ގުޅުމަށް އެމްއެންޑީއެފުން ވަނީ އެދިފައެވެ.\n(މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފްއެމްއެންޑީއެފް\nއެމްއެންޑީއެފަށް ހަ ސީ އެމްބިއުލާންސް ހޯދަނީ


Benzema Aai Gulhey Gothun Kurin Neygey Ethah Kameh - Vaguthu\nބެންޒެމާއާ ގުޅޭ ގޮތުން ކުރިން ނޭނގޭ އެތައް ކަމެއް!\n| ލީވާން ޢަލީ ނާޞިރު\nރެއާލް މެޑްރިޑަށް ކުޅެމުން އަންނަ ފްރާންސްގެ ފޯވާޑް ކަރިމް ބެންޒެމާގެ މުޅި ފުޓުބޯޅަ ކެރިޔަރުގައިވެސް މި ސީޒަނަކީ އޭނާއަށް އެތައް ގޮތަކުންވެސް ކާމިޔާބު ސީޒަނެކެވެ.\nއުމުރުން 34 އަހަރުގެ ބެންޒެމާ މި ސީޒަނުގައި މިހާތަނަށް ކުޅުނު 43 މެޗުގައި އޭނާ ވަނީ 43 ލަނޑު ކާމިޔާބުކޮށްފައެވެ. އޭގެ ތެރޭގައި ސްޕެނިޝް ލަލީގާގައި އޭނާ ކާމިޔާބުކުރި 26 ލަނޑާއި، ޔުއެފާ ޗެމްޕިއަންސް ލީގުގައި ކާމިޔާބުކުރި 15 ލަނޑު ހިމެނެއެވެ.\nމީގެއިތުރުން މި ސީޒަނުގެ ޗެމްޕިއަންސް ލީގުގެ ގަދަ 16 ގައި ޕީއެސްޖީ އަދި ކުއާޓާ ފައިނަލުގައި ޗެލްސީއާ ދެކޮޅަށް ރެއާލް ކުޅުނު މެޗުގައި ބެންޒެމާ ވަނީ ހެޓްރިކް ހަދާފައެވެ. އަދި އޭނާ ވަނީ ރެއާލްގެ ތާރީހުގައި 17 ވަނަ ފަހަރަށް އެޓީމު ޗެމްޕިއަންސް ލީގުގެ ފައިނަލަށް ގެންގޮސްދިނުމަށް މުހިންމު ދައުރެއް އަދާކޮށްފައެވެ.\nބެންޒެމާގެ މި ކާމިޔާބު ސީޒަނުގައި އޭނާއާ ގުޅޭގޮތުން ނޭގޭ 10 ކަމެއް:\nއަލްޖީރިއާއަށް ކުޅުމުގެ ފުރުސަތު ލިބުނު:\nބެންޒެމާ އުފަންވީ 19 ޑިސެމްބަރު 1987 ގައި ފްރާންސްގެ ލިޔޯންއަށެވެ. އޭނާގެ ބައްޕަ ހަފީދް ބެންޒެމާ އަދި މަންމަ ވަހީދާ ޖެއްބަރާއަކީ އަލްޖީރިއާއަށް ނިސްބަތްވާ ދެ މީހުންނެވެ. އޭނާއަށް އަލްޖީރިއާ ތަމްސީލްކުރަން ފުރުސަތު ލިބުނު ނަމަވެސް، ފުޓުބޯޅަ ލެޖެންޑް ޒިނެދިން ޒިދާން ފަދައިން އޭނާވެސް ނިންމީ ފްރާންސްއަށް ކުޅޭށެވެ.\n2. އެލް ކްލެސިކޯގެ ތާރީހުގައި ކާމިޔާބުކުރި އެންމެ އަވަސް ގޯލު:\nބެންޒެމާ އަކީ އެލް ކްލެސިކޯގައި އެންމެ އަވަސް ލަނޑު ޖެހުމުގެ ޝަރަފު މިހާރުވެސް އޮތް ކުޅުންތެރިޔެވެ. އޭނާ ވަނީ 10 ޑިސެމްބަރު 2021 ގައި ބާސެލޯނާއާ ދެކޮޅަށް ރެއާލް މެޑްރިޑް ކުޅުނު މެޗު ފެށުނުތާ 21 ސިކުންތު ތެރޭގައި ލަނޑު ޖަހާފައެވެ. ނަމަވެސް، އެ މެޗުން ރެއާލް ވަނީ 1-3 ގެ ނަތީޖާއަކުން ބާސާ އަތުން ބަލިވެފައެވެ.\nRetrouvez #LeKBenzema sur @netflix - Find #LeKBenzema on @netflix - Encuentra #LeKBenzema en @netflix pic.twitter.com/PgrD4JrwqL\n— Karim Benzema (@Benzema) May 4, 2018\n3. ހަޔާތަށް ބިނާކޮށް ފިލްމެއް ވަނީ ހަދާފައި\nބެންޒެމާގެ ހަޔާތަށް ބިނާކޮށް 2017 ވަނަ އަހަރު ވަނީ ނެޓްފްލިކްސްގައި ފިލްމެއް ނެރެފައެއެވެ. "ލެ ކޭ ބެންޒެމާ" ގެ ނަމުން ނަން ދެވިފައިވާ މި ފިލްމް ޑައިރެކްޓް ކޮށްފައިވަނީ ފްލޮރެންޓް ބޮޑިން އަދި ޑަމިއަން ޕިސްކަރެލްއެވެ.\n4. ލިޔޯންގައި ބޯލް ބޯއި އަކަށް އުޅުނު\nބެންޒެމާއަކީ ލިޔޯންގެ އުފެއްދުމެއް ކަމަށްވާއިރު، އޭނާ ފްރާންސްގެ މި ކްލަބުގެ އެކަޑަމީއާ ގުޅިފައިވަނީ އުމުރުން އެންމެ 8 އަހަރުގައެވެ. އޭނާ ވަނީ އެ އުމުރުގައި ލިޔޯންގެ 10 އަހަރުން ދަށުގެ ޓީމަށް ކުޅެ، އެ ކްލަބުގެ ސީނިއާ ޓީމުގެ ގިނަ މެޗުތަކެއްގައި ބޯލް ބޯއިކަންވެސް ކޮށްފައެވެ. އަދި ފަހުން އޭނާ ވަނީ ލިޔޯންގެ ސީނިއާ ޓީމުން ޖާގަ ހޯދައި، އެ ކްލަބާއެކު ހަތަރު ފްރެންޗް ލީގުގެ އިތުރުން ފްރާންސްގެ ހުރިހާ ކްލަބް މުބާރާތެއްވެސް ކާމިޔާބުކޮށްފައެވެ.\n5. ބެންޒެމާގެ ދެ ބޭބެ ފުޓުބޯޅަ ކުޅުނު\nބެންޒެމާ ދިރިއުޅެ ބޮޑުވީ އޭނާ އުފަންވި ލިޔޯންއަށެވެ. އޭނާގެ އެއްބަނޑު އެއްބަފާ ހަތް މީހަކު ތިބެއެވެ. އެއީ ފަސް ދައްތައިން ކަމަށްވާ ނަފީސާ، ފަރީދް، ލިޑިއާ، ސޯފިއާ، ސެލިއާ އަދި ލައެޓިސިއާއެވެ. އަދި ދެ ބޭބެއިންނަކީ ގްރެސީ އާއި ސަބްރީއެވެ.\nބެންޒެމާގެ އިތުރުން އޭނާގެ ދެ ބޭބެވެސް ކުޑައިރުން ފެށިގެން ފުޓުބޯޅަ ކުޅުނެވެ. ނަމަވެސް ޕްރޮފެޝަނަލްކޮށް އެ ތިންބެއިންގެ ތެރެއިން ފުޓުބޯޅަ ކުޅެފައިވަނީ ބެންޒެމާއެވެ. ފްރާންސްގެ ދަށް ޑިވިޝަންތަކުގައި ކެރިޔަރުގެ ކުރީކޮޅު ގްރެސީ ކުޅެފައިވާއިރު، 2012 ވަނަ އަހަރު އޭނާއަށް ލިބުނު އަނިޔާތަކާ ގުޅިގެން ވަނީ ކުޅުން ހުއްޓާލާފައެވެ. އަދި ސަބްރީ ސެމީ ޕްރޮފެޝަނަލްކޮށް ފުޓުބޯޅަ ކުޅެފައިވާއިރު، އޭނާވެސް ވަނީ މިހާރު ކުޅުން ހުއްޓާލާފައެވެ.\n6. ގިނީސް ވޯލްޑް ރެކޯޑްގައި ބެންޒެމާގެ ނަން ހިމެނޭ\nގިނީސް ވޯލްޑް ރެކޯޑްގައި ބެންޒެމާގެ ނަން ހިމެނިފައިވަނީ ޕީއެސްޖީގެ އާޖްންޓީނާ ކެޕްޓަން ލިއޮނެލް މެސީއާއެކު އެންމެ ގިނަ ސީޒަނުގައި ޗެމްޕިއަންސް ލީގުގައި ކުޅެ، ލަނޑު ޖަހާފައިވާތީއެވެ. މިގޮތުން ބެންޒެމާ އަދި މެސީ ވަނީ 2005/06 ވަނަ ސީޒަނަށްފަހު ޖުމްލަ 17 ސީޒަނުގައި ޗެމްޕިއަންސް ލީގުގައި ކުޅެ، ލަނޑު ޖަހާފައެވެ.\n7. ފްރާންސް އިން 17 އަހަރުން ދަށުގެ ޔޫރޯ ނެގިއިރު ޓީމުގައި ހިމެނޭ\nބެންޒެމާ ވަނީ ފްރާންސް އިން 2004 ވަނަ އަހަރު 17 އަހަރުން ދަށުގެ ޔޫރޯ ނެގިއިރު، އެޓީމުގައި ހިމެނިފައެވެ. ފްރާންސް އިން އެ މުބާރާތް ކާމިޔާބުކޮށްފައި ވަނީ ސްޕެއިންއާ ވާދަކޮށް، 1-2 ގެ ނަތީޖާއަކުންނެވެ. އެ ޒުވާން ޓީމުގައި ސާމިރް ނަސްރީ އާއި ބެން އަފްރާވެސް ހިމެނެއެވެ.\n8. އެންމެ ގިނަ ލަނޑު ޖަހާފައިވާ ފްރާންސް ކުޅުންތެރިޔާ\nމި ސީޒަނުގައި ބެންޒެމާ މުގުރާލި ގިނަ ރެކޯޑުތަކުގެ ތެރޭގައި އެންމެ ގިނަ ލަނޑު ޖެހި ފްރާންސް ކުޅުންތެރިޔާ އަކީ އޭނާއަށް ލިބިގެންދާނެ ހާއްސަ ފަހުރެކެވެ. މިހާތަނަށް ކެރިޔަރުގައި 414 ލަނޑު ކްލަބް އަދި ގައުމަށް ކާމިޔާބު ކޮށްދީފައިވާ ބެންޒެމާ ވަނީ އެ ރެކޯޑު އޮތް ފްރާންސްގެ ލެޖެންޑް ތިއެރީ އޮންރީއަށްވުރެ އިތުރަށް ތިން ލަނޑު ކާމިޔާބުކޮށްފައެވެ.\n9. ޗެމްޕިއަންސް ލީގުގައި ހެޓްރިކެއް ހެދި އެންމެ ދުވަސްވީ ކުޅުންތެރިޔާ:\nއުމުރުން 34 އަހަރާއި، 108 ދުވަހުން ބެންޒެމާ ވަނީ ޗެމްޕިއަންސް ލީގުގައި ލަނޑު ޖެހި އެންމެ ދުވަސްވީ ކުޅުންތެރިޔާގެ މަގާމު ހޯދާފައެވެ. މި މަގާމު އޭނާ ހޯދީ މި ސީޒަނުގެ ޗެމްޕިއަންސް ލީގުގެ ކުއާޓާ ފައިނަލުގެ ފުރަތަމަ ލެގުގައި ޗެލްސީގެ މައްޗަށް 1-3 ގެ ނަތީޖާއަކުން ރެއާލް ކުރިހޯދި މެޗުގައި ހެދި ހެޓްރިކާއެކުއެވެ. މި ރެކޯޑް ބެންޒެމާ މުގުރާލީ އެންމެ ފަހުން އެ ރެކޯޑް 34 އަހަރާއި، 82 ދުވަހާއެކު ހަދާފައިވާ ފްރާންސްގެ އޮލިވާ ޖިރޫގެ މައްޗަށް ކުރިހޯދައިގެންނެވެ.\n10. ރެއާލްއަށް އެންމެ ގިނަ މެޗު ކުޅުނު ބިދޭސީ ކުޅުންތެރިޔާ\nމިހާތަނަށް ބެންޒެމާއަކީ ރެއާލްއަށް ކުޅުނު 602 މެޗާއެކު އެޓީމަށް ހުރިހާ މުބާރާތްތަކު އެންމެ ގިނަ މެޗު ކުޅުނު ބިދޭސީ ކުޅުންތެރިޔާއެވެ. އޭނާގެ ފަހަތުން ދެވަނައިގައި އޮތީ 545 މެޗާއެކު ބްރެޒިލްގެ މާސެލޯއެވެ.\nމި ސީޒަނުގައި އާދަޔާ ހިލާފު ކުޅުމެއް ދައްކަމުން އަންނަ ބެންޒެމާގެ އެންމެ ކާމިޔާބު ސީޒަނަކީ މި ސީޒަން ކަމަށްވާއިރު، ފީފާއިން ހޮވާ އެންމެ މޮޅު ކުޅުންތެރިޔާގެ މަގާމު މި އަހަރު ލިބުން ގާތީ އޭނާއަށް ކަމަށް ގިނަ ބަޔަކު އަންނަނީ ބުނަމުންނެވެ. އަދި މިއީ އެކަކަށް މި އެވޯޑް ލިބޭނެ ކަމަށް ގިނަ ބަޔަކު އެއްބަސްވާ ފުރަތަމަ ފަހަރުކަންވެސް ފާހަގަކޮށްލެވެއެވެ.\nރޯދަ ވީއްލައިގެން އެރި ގޮތަށް ބެންޒެމާ ހެދީ ހެޓްރިކް!\nމެއި 11, 2022 11:09\nއަސްލު ބެންޒެމާއަށް ބެލޮން ޑިއޯ ލިބެންޖެހޭ. މެސީ، ރޮނާލްޑޯ، ނޭމާ، ލެވަންޑޯސްކީ ފަދަ ކުޅުންތެރިންނެކޭ އެއްފަދައިން ސްޕެނިސް ލީގާއި ޗެމްޕިއަންސް ލީގަށް ރެއާލް ގެންގޮސް ދިނުމުގަ ބެންޒެމާ ކުރި ހިތްވަރާއި ބުރަ މަސައްކަތް ސުޕަރ.\nމެއި 12, 2022 05:50\nމީ ހަގީގީ މުސްލިމުންނަކީ.


Alamaa dhoani inn gehllunu bidheysee dhe falhuverin kanduthereygai thihbbai Sea Ambulance ah nagaifi - One Online\n5 ޖެނުއަރޯ 2022: އަލަމާ ދޯނީން ގެއްލުނު ބިދޭސީން ދެ ފަޅުވެރީން ހަންތަކެއްގެ އެހީގައި ކަނޑުތެރޭގައި، މި ދެމީހުން ވަނީ މިއަދު ހެނދުނު 6:50 އެހައި އިރު ކޯސްގާޑުގެ ސީއެމްބިއުލާންސަށް ނަގައިފައި --- ފޮޓޯ: އެމްއެންޑީއެފް\nއަލަމާ ދޯނިން ގެއްލުނު ބިދޭސީ ދެ ފަޅުވެރީން ކަނޑުތެރޭގައި ތިއްބައި ސީ އެމްބިއުލާންސަށް ނަގައިފި އެވެ.\nއެމްއެންޑީއެފްގެ މީޑިއާއިން މިއަދު ބުނީ، އަލަމާ-5 ދޯނިން ގެއްލުނު ފަޅުވެރިންގެ ތެރެއިން2މީހަކު ވަނީ މިއަދު ހެނދުނު 06:50 ހާއިރު ކޯސްޓްގާޑުގެ ސީއެމްބިއުލާންސް -34 އަށް ނަގާފައި ކަމަށާއި އެމީހުން ފެނުނީ ލަކްސް ސައުތު އަރި އެޓޯލް ރިސޯޓް ކައިރިން ކަމަށެވެ.\nމީމީހުން ހޯދުމަށް ޓަކައި ކޯސްޓްގާޑް ޝިޕް ހުރަވީ، ކޯސްޓްގާޑް ސީ އެމްބިއުލަންސް-34، މޯލްޑިވްސް ޕޮލިސް ސަރވިސް، ދޯނީގެ ވެރިފަރާތް އަދި ވައިގެ މަގުން އެސަރަހައްދުގައި ޓީއެމްއޭ ގެ 10 ސީޕްލޭން އާއި ފްލައިމީގެ މަތިންދާބޯޓެއް ވެސް ހަރަކާތްތެރިވެފައިވާ ކަމަށް އެމްއެންޑީއެފުން ބުނެއެވެ.\nގެއްލުނު ފަޅުވެރިންގެ ތެރެއިން ދިވެހި މީހާ ފެނިފައި ނުވާއިރު، މި މީހާ ހޯދުމުގެ މަސައްކަތް ވައިގެ މަގުންނާއި ކަނޑުމަގުން އަންނަނީ މެދުކެނޑުމެއްނެތި ކުރަމުން ކަމަށް ވެސް އެމްއެންޑީއެފުން ބުނެއެވެ.\n5 ޖެނުއަރޯ 2022: އަލަމާ ދޯނީން ގެއްލުނު ބިދޭސީން ދެ ފަޅުވެރީން ފެނުނު ސަރަހައްދު --- ފޮޓޯ: އެމްއެންޑީއެފް\nއަލީ ރަޝީދު "ވަން" އަށް މައުލޫމާތު ދެމުން އިއްޔެ ބުނެފައިވަނީ އަޑިޔަށް ދިޔަ ދޯނީގައި ސަލާމަތީ ކަންކަން ރަނގަޅަށް ހުންނާނެ ކަމަށާއި ދިޔަ ހިއްކާ ދެ ޕަންޕު ހުންނާނެ ކަމަށެވެ. ދޯނި ދިޔަވެ އަޑިޔަށް ހިނގައްޖެ ނަމަ، ފެންމަތީގައި ތިބުމަށް އެހީތެރިކަން ހޯދޭނެ ވަރަށް ގިނަ ތަކެތި ވެސް ދޯނީގައި ހުންނާނެ ކަމަށެވެ. އޭގެ ތެރޭގައި ފައިބަރު ފޮށި ތަކާއި ބޮޑެތި ހަމާއި 50 އަށްވުރެ ގިނަ ލައިފް ޖެކެޓު ވެސް ހިމެނޭ ކަމަށް އަލީ ރަޝީދު ބުންޏެވެ.\nއެމްއެންޑީއެފުން ރޭގެ ވަގުތެއްގައި ބުނެފައިވަނީ ދޯނީގެ ފަޅުވެރިން ހޯދަން 2,720 ސްކެޔާ ނޯޓިކަލްމޭލުގެ ސަރަހައްދެއް ބަލާފައިވާ ކަމަށެވެ. ދޯނި އަޑިޔަށްދާ ކަމުގެ މައުލޫމާތު އެމްއެންޑީއެފްއަށް ލިބިފައިވަނީ ހޯމަ ދުވަހުގެ ރޭ 11:22 އެހާކަންހާއިރުއެވެ. އެ ދޯނި ހޯދުމުގެ މަސައްކަތް ކުރަމުން އަންނަނިކޮށް ކޯސްޓުގާޑަށް ވަނީ އެ ދޯނީގައި ހުރި ބައެއް ތަކެތި އޮޔާ ދަނިކޮށް އިއްޔެ ފެނިފައެވެ.\n130 މީހުންނާއެކު ދަތުރުކުރަމުން ދިޔަ ބޯޓެއް ފަރަށް އަރައިފި


21 ޖުލައި 2021 - 09:07 0\nމިލާން (ޖުލައި 21) - މި ފަަހަރުގެ ޔޫރޯ ފުޓްބޯޅަ މުބާރާތުުގައި ޖަރުމަނުން ކުޅުނު ހުރިހާ މެޗެއްގައި ދެެއްކި ކުޅުމަށް ބަލާއިރު، އެ ޓީމު ކެޓީ މާ އަވަހަށް ކަމަށް އިޓަލީގެ ކޯޗު ރޮބާޓޯ މަންޗިނީ ބުނެފި އެވެ.\nޔޫރޯގައި ޖަރުމަނު ލައްވާލީ މަރުގެ ގްރޫޕްގަ އެވެ. އެ ގްރޫޕްގެ ފުރަތަމަ މެޗުން ޖަރުމަނު ވަނީ 1-0 އިން ފްރާންސް އަތުން ބަލިވެފަ އެވެ. އެ މެޗުގެ ފަރަގަކީ ޖަރުމަނުގެ ޑިފެންޑަރު މެޓް ހަމެލްސް އަތުން ބައިކޮޅަށް ވަން ގޯލެވެ. ދެ ވަނަ މެޗުގައި ޖަރުމަނު ވަނީ 4-2 އިން ވަރުގަދަ ޕޯޗުގަލް ބަލިކޮށްފަ އެވެ. ތިން ވަނަ މެޗުގައި ފަހު ވަގުތު 2-2 އިން ހަންގޭރީއާ އެއްވަރުކޮށް ޖަރުމަނު ދެ ވަނަ ބުރުން ފުރުސަތު ހޯދީ ގްރޫޕްގެ ދެ ވަނަ ޓީމުގެ ގޮތުގަ އެވެ. ދެ ވަނަ ބުރުގައި އިންގްލެންޑާ ވާދަކޮށް ޖަރުމަނު ބަލިވީ 2-0 އިންނެވެ.\nމިއީ ފާއިތުވި 20 ވަރަކަށް އަހަރު ތެރޭ ޖެހިޖެހިގެން ބޮޑު ދެ މުބާރާތެއްގައި ޖަރުމަނުގެ ނަތީޖާ އެންމެ ދަށްވި ދެ ފަހަރެވެ. ރަޝިއާގައި 2018 ވަނަ އަހަރު ބޭއްވި ވޯލްޑް ކަޕްގެ ގްރޫޕް ސްޓޭޖުން ޖަރުމަނު ކެޓިއިރު، މި ފަހަރުގެ މުބާރާތާ ވަކިވާން ޖެހުނީ ކުއާޓާ ފައިނަލުން ވެސް ފުރުސަތު ނުލިބި އެވެ.\nމަންޗިނީ ބުނީ އެންމެ ފަހުން ވޯލްޑް ކަޕާއި މި ފަަހަރުގެ ޔޫރޯގައި ޖަރުމަނަށް މުބާރާތުގެ ފަހު ބުރުތަކުން ފުރުސަތު ނުލިބުނު ކަމުގައި ވިޔަސް އެ ޓީމަކީ އަދިވެސް ފުޓްބޯޅައިގެ ވަރުގަދަ ބާރެއް ކަމަށެވެ.\n"ޖަރުމަނު ކުޅުންތެރިން ވަރަށް ހުނަރުވެރި. ޖަރުމަނުގެ ކޯޗުން ވެސް ވަރަށް ތަފާތު. މި ފަހަރުގެ ޔޫރޯގައި ޖަރުމަނު އޮތީ އުނދަގޫ ގްރޫޕެއްގައި. އަހަރެން ދެކޭ ގޮތުގައި ޖަރުމަނު މުބާރާތުން ކެޓީ މާ އަވަހަށް. އިންގްލެންޑާ ދެކޮޅަށް ޖަރުމަނު ކުޅުނު މެޗަށް ބަލާއިރު. އަހަރެންގެ ނަޒަރުގައި އެ މެޗުން މޮޅެއް ހައްގީ ޖަރުމަނަށް. އެ މީހުން މޮޅަށް ކުޅުނު،" މަންޗިނީ ބުންޏެވެ.\n"ކުރިއަށް ހުރި މުބާރާތްތަކުގައި ޖަރުމަނު ވަރުގަދަވާނެ،"\nއިޓަލީން މި ފަހަރުގެ ޔޫރޯގެ ޗެމްޕިއަންކަން ހޯދީ ކޮލިފައިންގެ ހުރިހާ މެޗަކުން މޮޅުވުމުގެ އިތުރުން މުބާރާތުގެ ހުރިހާ މެޗެއް ވެސް ކާމިޔާބު ކޮށްގެންނެވެ. އިޓަލީ އެންމެ ފަހުން ކުޅުނު 34 މެޗުގައި ވެސް ބަލިނުވެ އެވެ.\nމަންޗިނީ ބުނީ ޔޫރަޕްގެ ޗެމްޕިއަންކަން ހޯދުމަކީ އިޓަލީގެ މިހާރު އޮތް ސްކޮޑު ކޮންފިޑެންސާ އެކު ކުރިއަށްދާން އެޅުނު ފިޔަވަޅެއް ކަމަށެވެ. އަދި ޒުވާން ކުޅުންތެރިންތަކަކަށް ގައުމީ ޓީމުން ފުރުސަތު ދޭން ބޭނުންވާ ކަމަށާއި ކުރިއަށް އޮތްތަނުގައި ޓީމު އިތުރަށް ވަރުގަދަ ކުރެވޭނެ ކަމުގެ އުއްމީދު އެބައޮތް ކަމަށް މަންޗިނީ ބުންޏެވެ.\nއަންނަ އަހަރު ގަތަރުގައި ބާއްވާ ވޯލްޑް ކަޕަށްދާއިރު، އިޓަލީ ކުޅުންތެރިންގެ ފެންވަރު މިހާރަށް ވުރެ ރަނގަޅުވާނެ ކަމަށް މަންޗިނީ ގަބޫލުކުރެ އެވެ. އިޓަލީގެ ކޯޗުކަމަަށް މަންޗިނީ ގެނައީ 2018 ވަނަ އަހަރުގެ ވޯލްޑް ކަޕަށް އެ ޓީމު ކޮލިފައިނުވުމުން އެ ގައުމުގެ ފުޓްބޯޅަ ރަނގަޅު ލެވަލަކަށް އަލުން ގެނައުމަށެވެ. މަންޗިނީ މިހާތަނަށް ވަނީ ރަނގަޅު މަސައްކަތްތަކެއް ކޮށްފަ އެވެ.


Priyanka Aai Nick Ge Kaiveni Anna Mahu India Gai - Vaguthu\nޕްރިޔަންކާ އާއި ނިކްގެ ކައިވެނި އަންނަ މަހު އިންޑިއާގައި\nބޮލީވުޑް އަދި ހޮލީވުޑްގެ ކުޅަދާނަ ބަތަލާ ޕްެރިޔަންކާ ޗޯޕްރާ އާއި އިނގިރޭސި ލަވަކިޔުންތެރިޔާ ނިކް ޖޯނަސް އަންނަ މަހު އިންޑިއާގައި ކައިވެނިކުރާނެ ކަމަށް ރިޕޯޓުތަށް ބުނަން ފަށައިފިއެވެ.\nޕްރިޔަންކާއަށް 36 އަހަރު ފުރުނު ދުވަހު އެ ދެތަރިން އެންގޭޖް ވެފައިވާއިރު އޮކްޓޫބަރު މަހުގެ ތެރޭގައި އެ ދެތަރިން ކައިވެނިކުރާނެ ކަމަށް މީގެ ކުރިން ވަނީ އަޑުތައް ފެތުރިފައެވެ. އަދި އެ ދެތަރިން ކައިވެނި ކުރަން ނިންމާފައިވަނީ ހަވާއީގެވެ.\nނަމަވެސް އިންޑިއާގެ ބައެއް ނޫސްތަކުން ރިޕޯޓުކޮށްފައިވާ ގޮތުގައި ނިކް އާއި ޕްރިޔަންކާ ކައިވެނިކުރާނީ އަންނަ މަހުގެ 20 ވަނަ ދުވަހު އިންޑިއާގެ ޖޯދްފުރްގެ އުމެދް ބަވަންގައެވެ. އަދި ކައިވެނީގެ ހަފްލާއަށް ދައުވަތުދެނީ 200 މީހުންނަށް ކަމަށާއި އެއީ ޕްރިޔަންކާއާއި ނިކްގެ އާއިލާގެ މެންބަރުންގެ އިތުރުން ބައެއް ގާތް ރައްޓެހިންނާއި ހެޔޮ އެދޭ ފަރާތްތަކަށް ކަމަށް އިންޑިއާގެ ނޫސްތަކުން ބުނެފައިވެއެވެ.\nނިކް އާއި ޕްރިޔަންކާ ރައްޓެހިވެގެން އުޅޭތާ6މަހަށް ވުރެއް ގިނަ ދުވަސްވެފައިވާއިރު ދާދި ފަހުން ވަނީ ޕްރިޔަންކާ ބަނޑުބޮޑުވެފައިވާ ކަމުގެ އަޑުތަކެއްވެސް ފެތުރިފައެވެ. ނަމަވެސް އެކަން ޕްރިޔަންކާވެސް އަދި ނިކްވެސް ކަށަވަރުކޮށްދީފައެއް ނުވެއެވެ.\nއުމުރުން 25 އަހަރުގެ ނިކް އާއި 36 އަހަރުގެ ޕްރިޔަންކާ ފުރަތަމަ ބައްދަލުވެފައިވަނީ މިދިޔަ އަހަރު ބޭއްވުނު މެޓް ގާލާއިންނެވެ. ޕްރިޔަންކާއާއި ނިކްގެ ކައިވެނި އަންނަ މަހު އޮންނާނެ ކަމަށް ރިޕޯޓުތަށް ބުނެފައިވާއިރު ބޮލީވުޑްގެ ދެތަރިން ކަމަށްވާ ރަންވީރު ސިންގ އާއި ދިޕިކާ ޕަދުކޯންގެ ކައިވެނިވެސް އަންނަ މަހު އޮންނާނެއެވެ. އެ ދެތަރިންގެ ކައިވެނި އޮންނާނީ އިޓަލީގައެވެ.


Firihenun Kaan Vy Muranga Maa! - Vaguthu\nއެކި ބާވަތުގެ ރިހަތައް ކެއްކުމަށާއި ތެތުލި ފަތް ހެދުމަށްވެސް ބޭނުން ކުރާ މުރަނގަ ތޮޅި އަކީ ދިވެހިންގެ ތެރޭގައި ވަރަށް އާއްމު އެއްޗެކެވެ. ނަމަވެސް، މުރަނގަ މަލޭ ބުނުމުން އެއީ ކޮން އެއްޗެއް ކަމެއްވެސް ގިނަ މީހުންނަކަށް ނޭނގޭނެއެވެ.\nމުރަނގަ މަލަކީ ތެލުލިފަތް ހަދަން ބޭނުން ކުރާ ގަހުގައި އަޅާ މަލެކެވެ. މި މަލުގެ ބޭނުންތެރިކަން އަންހެނުންނަށް ވުރެން ބޮޑަށް ޖެހެނީ ފިރިހެނުންނަށެވެ. އެއީ ފިރިހެނުން މި މާ ބޭނުން ކުރުމުގެ ސަބަބުން ސިއްހީ އެތައް ފައިދާތަކެއް ލިބިގެން ދިއުމުގެ އިތުރުން، އެ މީހުންގެ ޖިންސީ ބާރުވެރިކަން އިތުރު ކޮށްދޭތީއެވެ.\nޑޮކްޓަރުން މައުލޫމާތު ދޭ ގޮތުގައި މުރަނގަ މަލުގައި ހިމެނޭ ވިޓަމިން ބީ3 އަކީ މި މައްސަލަ ހުންނަ ފިރިހެނުންނަށް ވަރަށް ބޮޑު އެހީއެއް ވެދޭ މާއްދާއެކެވެ. މައްސަލަ އެއް ނެތް ފިރިހެނުންވެސް މި މާ ކާން ޖެހޭ ގޮތުގައި ކައިގެން ގެއްލުމެއް ނުލިބޭނެއެވެ.\nފިރިހެނުންގެ ޖިންސީ ބާރު ދައްވާ ކަންކަމަށް ބަލައިލަމާ ހިނގާށެވެ. މިގޮތުން ދުންފަތުގެ އިސްތިއުމާލު ކުރުމާއި، މަސްތުވާތަކެތި ބޭނުން ކުރުމުގެ އިތުރުން މީހާގެ މެޓަބޮލިޒަމް މާ އަވަސް ވެއްޖެ ކަމުގައި ވަނީނަމަ މި މައްސަލަ ކުރިމަތިވުން ވަރަށް ގާތެވެ. މިއީ މިފަދަ މީހުންނަށް އާއްމުކޮށް ދިމާވާ ސިއްހީ މައްސަލަ އެއް ކަމަށް ދިރާސާތަކުން ހާމަވާ އިރުގައި އެކަންކަން ހުއްޓާލައި މެޓަބޮލިޒަމް ހަމައަކަށް އަޅުވަން ކުރެވެން ހުންނަން ކަންކަންވެސް ކުރަން ޖެހެއެވެ.\nކޮންމެއަކަސް، އެގޮތަށް ކަންތައް ކުރުމަށް ފަހު މުރަނގަ މަލުގެ ބޭނުން ހިފަން ވިސްނާށެވެ. އެހެން ނޫނީ އޭގެ އެންމެ އެދެވޭ ނަތީޖާ އެއް ނުފެނިދާނެއެވެ. މުރަނގަ މާ ބޭނުން ކުރާއިރު އެންމެ ފުރަތަމަ އެއް ތަށީގެ ކިރު އުނދުން މައްޗައް އުދާފައި ކުޑަކޮށް ހޫނު ކޮށްލާށެވެ. އެއަށް ފަހު މުރަނގަ މަލާއި ފޮނިތޮށީގެ އިތުރުން ކުޑަ ހަކުރު ކޮޅެއް އެ ކިރުތައް ތެރެއަށް އެޅުމަށް ފަހު ރަނގަޅަށް ކައްކާލާށެވެ.\nމިގޮތަށް ކަންތައް ކުރުމަށް ފަހު ދުވާލަކަށް މީގެ އެއް ތަށި ބުއިމުން އޭގެ ނަތީޖާ ވަރަށް އަވަހަށް ފެނިގެން ދާނެއެވެ. ބައެއް މީހުން ބުނާ ގޮތުގައި ހަފްތާ އެއްގެ ތެރޭގައިވެސް މިކަމުގެ ރަނގަޅު އަސަރުތައް ކުރަން ފަށައެވެ.\nސެޕްޓެމްބަރު 14, 2019 23:17\nތީ ވިހަ އެއްޗެއް. ވަގުތު ނޫހުގެ މީހުން ތީތި ބޮއިބަލަ. ނުބޯނެކަން ހަމަ ހުވާ. ޒަމްޒަމް ފެން ބޮއި ބަލަ. ހުރިހާ ބައްޔެއްވެސް ރަނގަޅުވާނެ. ދަރިން ނުލިބޭ މީހުންވެސް، ޒަމްޒަމް ފެނައް ކަޅުދިރި އަޅާގެން ބޮއިބަލަ. ދަރިންލިބޭނެ. މީވަރަށް އެފެކްޓިއުވް އެއްޗެއް..\nސެޕްޓެމްބަރު 15, 2019 09:17\nމުރަނގަ މަލަކީ ވިހައެއްނޫން. ތެލުލާގެން ކާން ވަރަށް މީރުވެސް އެއްޗެއް. މަސްހުނިހަދާގެންވެސް ކާއެއްޗެއް. އަދި އެންމެރަނގަޅީ ފީރުމުރަނގަ ގަހުގެމާ. އެގަހުގެ މާކޯޅި ވަރަށްބޮޑުވާނެ.\nސެޕްޓެމްބަރު 15, 2019 15:06\nފީރުމުރަނގަ ގަސް މިހާރު މާލޭން ވަރަށް ނުފެނޭ. އެއީ ފަސްގަޑަށްވެސް ވަރަށް ރަގަޅު ބާވަތެއްގެ ގަހެއް.\nސެޕްޓެމްބަރު 18, 2019 09:23\nބޭނު ން ކައިރީގަ ބުނެލަން އޮތީ މާލެ އެއީ ވަރަށް ގަސް ގިނަ ތަނެއް ހޭ ?\nސެޕްޓެމްބަރު 14, 2019 23:28\nމުރަނގަ ތޮޅިއެއް ވަރު ނުވެއްޖިޔާ ރަނގަޅު\nސެޕްޓެމްބަރު 15, 2019 01:59\nދަނޑުވެރިންނަށް ހާދަ ދެރަގޮތެކޭ މިވީ!\nމުރަނގަތޮޅިޔެއް ވިއްކާވެސް ތިނުލިބުނީ ތިވީ ގޮތުން!\nމިއުޅޭފިރިހެންވެރިން ގޭގޭ ގަސްގަހުގެ މާތަށް ވަގައް ނަގާން ގޮސްފީޔާ ތަދުބޭހައް ދޯ ވާނީ މުރަނގަތޮޅިވެސް!\nމާރުކޭޓުންވެސް މުރަނގަތޮޅިޔެއް ތިވީގޮތުން ނުލިބޭނެތާ!\nސެޕްޓެމްބަރު 15, 2019 09:22\nއޯކިޑް މަގު މީޑިއާ ނެޓު ކައިރީ ހުންނަ 'އޮންވީ' ފިހާރައިގަ އެބަހުރި ތި މުރަނގަ ފަތުގެ ޕައުޑަރު އާ ކެޕްސޫލް ވިއްކަން. އެތައްގުނަ ފައިދާއެއް ލިބޭ އެއްޗެއް މުރަނގަ ނުވަތަ މޮރިންގާ ފަތަކީ.\nސެޕްޓެމްބަރު 15, 2019 13:28\nކެއްކީމަ އޭގަހުންނަ ވިޓަމިންސް ހަލާކުވާނެ. ޢެންމެ ރަނގަޅީ ރޮލާކެއުން\nސެޕްޓެމްބަރު 15, 2019 18:08\nމުރަނގަ ތޮޅިއަކަށް ބަދަލުވެއްޖެއްޔާ ދައުވާކުރާނަން ސައިފޫ..\nސެޕްޓެމްބަރު 19, 2019 08:32\nޖިންސީ ބާރުވެރިކަން ފިރިހެނުންގެ ދަށްވަނީ މައިބަދައަށް ދިމާވާ މައްސަލަތަކުން ނާރުތައް ފިތި އެކަށީގެންވާ ވަރަށް ލޭ ދައުރު ނުކުރުމުން. އެއްވެސް ނޫހަކުން މިވާހަކަ އަދި ނުފެންނާތީ ބުނެލީ މިއީ މިކަން ތަޖުރިބާ ކުރާ މީހެއް.


NDA islaahukuran gaanoonah badhaleh gennanee\nގާނޫނަށް ބަދަލުގެނައުމާއެކު އެންޑީއޭ އިސްލާހުކުރަން ގިނަ ފިޔަވަޅުތަކެއް\nނެޝަނަލް ޑްރަގު އެޖެންސީ (އެންޑީއޭ) ހިންގާ އިމާރާތް. -- ފޮޓޯ: ކޯޕަރޭޓް މޯލްޑިވްސް\nނެޝަނަލް ޑްރަގު އެޖެންސީ (އެންޑީއޭ) އިސްލާހުކޮށް ހިންގުން ހަރުދަނާކުރުމަށްޓަކައި، ގާނޫނު ބަދަލުކުރުމަށް ސަރުކާރުން ނިންމައިފި އެވެ.\nދެހާސްއެގާރަ ވަނަ އަހަރު ވުޖޫދުވި މަސްތުވާތަކެއްޗާބެހޭ ގާނޫނުގެ ދަށުން އުފެދުނު އެންޑީއޭ އަކީ މަސްތުވާތަކެއްޗާބެހޭ ގާނޫނުގެ ސިޔާސަތުތައް ތަންފީޒު ކުރާ އިދާރާ އެވެ.\nއަންހެނުންނަށާއި ކުޑަކުދިންނަށް ހާއްސަ ޑިޓޮކްސް ސެންޓަރާއި ރިމާންޑު ސެންޓަރެއް އުފައްދަންޖެހޭކަމަށް ބަޔާންކޮށްފައިވީ ނަމަވެސް، އަދި މިހާތަނަށް އެފަދަ މަސައްކަތެއް ކުރެވިފައެއް ނުވެ އެވެ.\nއަދި މަސްތުވާތަކެތީގެ ވަބާގައިޖެހިފައި ތިބި އެތައް ބަޔަކަށް ފަރުވާނުދެވި ކަންކަން ބޮންސުއްލައިގެން ގޮސްފައިވާކަމަށް ބުނެ، އެންޑީއޭ އިސްލާހުކުރުމަށް ގޮވާލައި ދާދި ފަހުން ބަޔަކު ވަނީ މާލޭގައި މުޒާހަރާ ވެސްކޮށްފަ އެވެ.\nނުސީދާކޮށް ޖެންޑާ މިނިސްޓްރީގެ ބެލެނިވެރިކަމުގެ ދަށުގައި އޮތް ނަމަވެސް، އެންޑީއޭ މަސައްކަތް ކުރަނީ މިނިވަން މުއައްސަސާއެއްގެ ގޮތުގައި އެވެ.\nއެ އޭޖެންސީއާ ގުޅޭގޮތުން އުފެދިފައިވާ ކަންބޮޑުވުންތަކުގެ އަޑުތައް ގަދަވެފައިވަނިކޮށް، އެކަމާ ގުޅޭގޮތުން އަވަސްއިން ކުރި ސުވާލަކަށް ޖަވާބު ދެއްވަމުން ސަރުކާރުގެ ތަރުޖަމާނު މުހައްމަދު މަބްރޫކު އަޒީޒް ވިދާޅުވީ ރައީސް އިބްރާހިމް މުހައްމަދު ސޯލިހު ވަނީ ގާނޫނަށް ބަދަލެއް ގެނެސްގެން އެންޑީއޭގެ ހިންގުން ހަރުދަނާކުރަން ނިންމަވައިފި ކަމަށެވެ.\nމިގޮތުން، އެންޑީއޭ އަށް އިސްލާހުގެނައުމަށްޓަކައި ކުރިމަތިވެފައިވާ ގާނޫނީ ގޮންޖެހުންތައް ނައްތާލުމަށްޓަކައި ގާނޫނީ ބަދަލުތައް ގެނައުމަށް ބަންޑާރަ ނައިބާއެކު މިހާރު ރައީސް މަޝްވަރާ ކުރައްވަމުން ގެންދަވާ ކަމަށް އޭނާ ވިދާޅުވި އެވެ.\n"ރައްޔިތުންގެ މަޖިލިސް މި އަހަރަށް ހުޅުވުމާއެކު ގާނޫނަށް ގެންނަ ބަދަލު ސަރުކާރުން ހުށަހަޅާނެ،" މަބުރޫކު ވިދާޅުވި އެވެ.\nނަމަވެސް، އެކަމަށްޓަކައި ސަރުކާރުން ހުށަހަޅަނީ މިހާރު އޮތް ގާނޫނަށް އިސްލާހެއްތޯ ނުވަތަ އާ ގާނޫނެއް ކަމެއް މަބުރޫކު ވިދާޅެއްނުވެ އެވެ.\nރައީސް ސޯލިހު ސަރުކާރުގެ ތަރުޖަމާނު މަބްރޫކު އާ މަޝްވަރާ ކުރައްވަނީ. -- ފޮޓޯ: ރައީސް އޮފީސް\nއިތުރަށް ވިދާޅުވީ ސަރުކާރުގެ ސިޔާސަތު ބައްޓަން ކޮށްފައިވާނީ މަސްތުވާތަކެތި އެތެރެވާ ދޮރުތައް ބަންދުކޮށް، މަސްތުވާތަކެތީގެ ވިޔަފާރި ހުއްޓުވައި، މަސްތުވާތަކެތީގެ ޝިކާރައަށްވެފައިވާ ފަރާތްތަކަށް ފަރުވާދީ އަލުން އަނބުރާ މުޖުތަމައުއަށް ނެރުމަށް ކަމަށެވެ.\nޑްރަގް އޮފެންޑާސް ރިމާންޑް ސެންޓަރުތަކެއް ގާއިމުކުރުމަށް ގާނޫނުން ލާޒިމުކޮށްފައިވީ ނަމަވެސް، އެކަން މިހާތަނަށް ވެފައިނުވާކަން ފާހަގަކުރައްވަމުން، މަބްރޫކު ވަނީ އެކަމުގެ ގިނަ މަޝްރޫއުތަކެއް ފެށުމަށް ތައްޔާރުވަމުންދާކަން ހާމަކުރައްވައިފަ އެވެ.\nމިގޮތުން، ކ. ހިންމަފުށި ގައި ޑްރަގް އޮފެންޑާސް ރިމާންޑް ސެންޓަރެއްގެ އިތުރުން، ކ. ހުރާގައި ދާއިމީ ޑްރަގް އޮފެންޑާސް ރިމާންޑް ސެންޓަރެއް ގާއިމުކުރުމަށް ސަރުކާރުން ޕްލޭންކޮށްފައިވާކަމަށް އޭނާ ވިދާޅުވި އެވެ.\n"މިކަންކަމުގެ މަޝްވަރާތައް ކަމާބެހޭ ފަރާތްތަކާއެކު ދަނީ ކުރެވެމުން،" މަބުރޫކު ވިދާޅުވި އެވެ.\nއޭގެ އިތުރުން، ހުޅުމާލޭގައި އެންޑީއޭގެ ވެލްނަސް މަރުކަޒެއްގެ އިތުރުން ލ.ކަޅައިދޫ ގައި ސްކިލްސް ޑިވެލޮޕްމަންޓް ސެންޓަރެއް ގާއިމުކުރުމަށްވެސް ވަނީ ރޭވިފަ އެވެ.\nއަދި މަރުކަޒީ ފަރުވާ ނިންމާ މުޖުތަމުއާ ގުޅުމަށްޓަކައި ކޮމިއުނިޓީ ފަރުވާއަށް އައުމުގެ ކުރިން މުޖުތަމަޢުގެ ހާލަތު ވަޒަންކޮށް ފަރުވާ ހޯދާފަރާތަށް މުޖުތަމައު ދަސްކޮށްދިނުމުގެ ފަރުވާދޭން ހުޅުމާލޭގައި ގާއިމުކޮށްފައިވާ ހާފްވޭ ހައުސް މަރާމާތު ކުރުމުގެ މަސައްކަތްވެސް ކުރެވެމުންދާކަމަށް މަބުރޫކު ވިދާޅުވި އެވެ.\nމަސްތުވާތަކެތި ރާއްޖެ އެތެރެކުރާ ދޮރުތައް ބަންދުކުރުމަށްޓަކައި ފުލުހުން އިސްވެ ބޮޑެތި އޮޕަރޭޝަންތައް ދަނީ ހިންގަމުންނެވެ. މިގޮތުން، ފާއިތުވި އަހަރެއްހާ ދުވަހުގެ ތެރޭގައި، ދުއިސައްތައަށް ވުރެ ގިނަ އޮޕަރޭޝަން ހިންގައި 800 އަށް ވުރެ ގިނަ ކިލޯގެ މަސްތުވާތަކެތި ވަނީ އަތުލައިގެންފަ އެވެ. އަދި މާލޭގައި މަސްތުވާތަކެތީގެ ހިދުމަތް ކެފޭ އުސޫލުން ދެމުން އަންނަ ތަންތަނަށް އަމާޒުކޮށް ދާދިފަހުން އޮޕަރޭޝަންތަކެއް ހިންގައި، އޭގެ ތެރެއިން ބައެއް ތަންތަން ފުލުހުން ވަނީ ބަންދުކޮށްފަ އެވެ. ނަމަވެސް ސިލްސިލާކޮށް ކުރިއަށް ގެންދަން ނިންމި އެ އޮޕަރޭޝަން ކުއްލި ގޮތަކަށް ހުއްޓާލަން ޖެހުނީ ފުލުހަށް "ނުފޫޒު" ތަކެއް ކުރިމަތި ވެގެންނެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު + މަސްތުވާތަކެތި މުހައްމަދު މަބްރޫކް އަޒީޒް އެންޑީއޭ\n100 ކިލޯ މަސްތުވާތަކެތި އަތުލައިގެންފި\nގިނަ އަދަދެއްގެ ބަނގުރާފުޅި ނައްތާލައިފި\nޑްރަގުގައި 167 ގައިދީން އުމުރަށް ޖަލުގައި\nހެއްކާބެހޭ ބިލު މި ހަފުތާ މަޖިލީހަށް


Uhthama fandiyaa rah member Shiyam ge ilthimaas eh! - vNews.mv\nއުއްތަމަ ފަނޑިޔާރަށް މެމްބަރު ޝިޔާމްގެ އިލްތިމާސް އެއް!\nރިފާޢަތު Male' | 29 September 2021, 10:53\nހުސެއިން ސަލާހުއްދީންގެ ކާފަ ދަރިކަލުން ދިވެހިރާއްޖޭގެ އުއްތަމަ ފަނޑިޔާރު އަހްމަދު މުޢުތަސިމް އަދްނާނަށް ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމް ޚާއްސަ އިލްތިމާސެއް ކުރައްވައިފިއެވެ.\nޕީޕީއެމްގެ ޖަގަހަ ޖަލްސާގައި ވާހަކަދައްކަވަމުން ޝިޔާމްގެ އިލްތިމާސް ފެއްޓެވީ 1932 ވަނަ އަހަރު ދިވެހިރާއްޖޭގެ ޖުމްހޫރިއްޔާގެ ގާޤާނޫނުއަސާސީ ވުޖޫދުވުމާ ހިސާބުން އެމަނިކުފާނު ދިވެހިރާއްޖޭގެ މަޙްކަމަތުއް ޝަރްޢިއްޔާގައި ފަނޑިޔާރު ކަމުގެ ގޮނޑިކޮޅުގައި އިންނެވި ދުވަސްވަރު ހިނގާދިޔަ ކަންތައްތަކަށް އަލިއަޅުވާ ލައްވަމުންނެވެ.\nޝިޔާމް ވިދާޅުވީ ހުސެއިން ސަލާހުއްދީން ދިވެހިރާއްޖޭގައި އަދުލު އިންސާފު ގާއިމް ކުރެއްވި ގޮތް ހަނދާނަށް ގެންނަން ޖެހޭ ކަމަށާއި އޭރުގެ ރަދުން ހުސެއިން ސަލާހުއްދީނަށް ނުވަތަ ފަނޑިޔާރުގެއަށް ނުފޫޒު ފޯރުވުމަށް މަސައްކަތްތަކެއް ކުރެއްވިކަން ތާރީޚުގައި ލިޔެވިފައިވާ ކަމަށެވެ.\nއެ ނުފޫޒު ފޯރުވަން މަސައްކަތް ކުރެއްވި ހިސާބުން އެމަނިކުފާނު ފަނޑިޔާރު ކަމުގެ މަގާމުން ދުރުވެ ވަޑައިގެންނެވިކަމަށާއި އަދުލު އިންސާފު ގައިމްކުރުމަށާއި ދުސްތޫރު ނެގެހެއްޓުމަށް އޭރު ތިއްބެވި ބޭފުޅުން މަސައްކަތް ކުރެއްވި ގޮތް އެއޮތީ ފެންނަން ކަމަށް ޝިޔާމް ވަނީ ވިދާޅުވެފައެވެ.\nއަދި ދިވެހިރާއްޖޭގެ އެންމެ މަތީ ކޯޓުގައި މިހާރުވެސް ހަމަ އެލޭ ހިނގާ ބޭފުޅުން އެބަތިއްބެވި ކަމަށްވެސް ޝިޔާމް ވިދާޅުވިއެވެ.\nދިވެހިރާއްޖޭގެ އެންމެ މަތީ ކޯޓުގައި މިއަދު އެހުންނެވީ ހުސެއިން ސަލާހުއްދީނަށް ކާފަ ވިދާޅުވާ ބޭފުޅެއް. ދިވެހިރާއްޖޭގެ އުއްތަމަ ފަނޑިޔާރު. މިއަދު މީ އެދުވަސް. ދިވެހި ރައްޔިތުންނަށް ދިވެހި ގައުމުގެ ހައްގުގައި 100 އަހަރު ނުވެ އޮތްކަންތައް ދިވެހި ތާރީޚުގައި ލިޔުމުގެ ފުރުސަތު މިއޮތީ ހުސެއިން ސަލާހުއްދީނަށް ކާފަ ވިދާޅުވާ ބޭފުޅެއްގެ އަތްޕުޅުގައި. ދިވެހި ރައްޔިތުން އަދުލު އިންސާފާމެދު ކުރާ އުއްމީދުގެ ހުޅުކޮޅު ނިއްވާނުލާ ބޭއްވުމުގެ ބާރު މިއަދު އޮތީ ދިވެހިރާއްޖޭގެ ސުޕްރީމް ކޯޓުގައި. އަޅުގަނޑުގެ އުއްމީދަކީ އެބޭފުޅުން ދިވެހި ޤައުމަށް ހެޔޮއެދި ވަޑައިގެން، ކުރައްވައިގެން ތިއްބެވި ހުވާގެ މަތީގައި އެވުހާ ހަނދުމަ ކުރައްވައިގެން ތިއްބަވައިގެން ރައީސް ޔާމީން ގެ ޝަރީޢަތް ނިންމަވާނެ ކަމަށް."\nޝިޔާމް ވަނީ ދައުލަތުންވަނީ ގަނޫނުއަސާސީގައި ލިބިދީފައިވާ ހައްގުތަކުން ރައީސް ޔާމީން މަޙްރޫމްކޮށްފައި ކަމަށާއި އެގޮތުން ރައީސް ޔާމީނަށް ވީތީ އެމަނިކުފާނުގެ ޝަރީޢަތުގައިވެސް އެތައް ކަންތައްތަކަކުން ތަފާތުކުރުން ގެންގުޅޭ ކަމުގެ ތުހުމަތު ކުރައްވާފައެވެ.\nއަހުމަދު ޝިޔާމް ފަނޑިޔާރުން ރާއްޖެ ސިޔާސީ ޕީޕީޕއެމް ރައީސް ޔާމީން\nރ.ޔ. ގެ އިތުރުން އެތައްބަޔަކަށް ނުހައްގުން ދަނީ އަނިޔާ ދެމުން.


Sifain adhaakuramundhaa dhauruge meysthiriakee Raees: Mariya - vNews.mv\n66 ވަނަ އަސާސީ ތަމްރީން ފުރިހަމަކުރި ދަރިވަރުން ސިފައިންގެ ހުވާކުރުމާއި ބަޑި ހަވާލުކުރުމުގެ ރަސްމިއްޔާތުގެ ތެރެއިން - ފޮޓޯ: ރައީސް އޮފީސް\nގުދުރަތީ ކާރިސާތަކުގައި ސިފައިން އަދާކުރަމުންދާ ދައުރުގެ މޭސްތިރިއަކީ ރައީސް: މާރިޔާ\nރިފާޢަތު Male' | 30 December 2020, 13:31\nގައުމަށް ކުރިމަތިވާ ގުދުރަތީ ކާރިސާތަކުގައި އެހީތެރިކަން ފޯރުކޮށްދިނުމުގައި ދިވެހި އަސްކަރިއްޔާ އަދާކުރަމުންގެންދާ އިސްދައުރުގެ މޭސްތިރިކަމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ގެންގުޅުއްވާ ހިކުމަތްތެރި ވިސްނުންފުުޅު މުޅި ގައުމު ބަލައިގަންނަ ކަމަށް ޑިފެންސް މިނިސްޓަރ އަލްއުސްތާޒާ މާރިޔާ އަހުމަދު ދީދީ ވިދާޅުވެއްޖެއެވެ.\nމިނިސްޓަރ މިހެން ވިދާޅުވީ "އެއްބައިވަންތަކަން ދެމެހެއްޓުމުގައި ސިފައިން" މި ނަމުގައި ސިފައިންގެ އައްޑަނަ މަޖައްލާއަށް ލިޔުއްވި ލިޔުއްވުމުގައެވެ.\nމި ލިޔުއްވުމުގައި ވަނީ ގައުމަށް ކުރިމަތިވާ ގުދުރަތީ ކާރިސާތަކުގައި އެހީތެރިކަން ފޯރުކޮށްދިނުމުގައި ދިވެހި އަސްކަރިއްޔާ އަދާކުރަމުންގެންދާ އިސްދައުރުގެ މޭސްތިރިކަމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ގެންގުޅުއްވާ ހިކުމަތްތެރި ވިސްނުންފުުޅު މިއަދު މުޅި ގައުމު ބަލައިގަންނަ ކަމަށާއި ކޮވިޑުގެ ބަލިމަޑުކަމުގެ ތެރޭގައި ސިފައިންގެ ލީޑަރޝިޕްގައި ތިއްބެވި ބޭކަލުންގެ އިރުޝާދާއެކު މުޅި މުއައްސަސާއިން ފެނިގެންދިޔަ ކެތްތެރިކަމާ ހިތްވަރަކީ އެއްބައިވަންތަކަމުގެ ލާމަސީލު ނަމޫނާއެއް ކަމަށެވެ.\nއާއިލާއާއި ގާތް ރަހުމަތްތެރިންނާ ދުރުގައި އެތައް ދުވަހެއް ސިފައިން މި "ޕެންޑަމިކް" އާ ގުޅިގެން މިއަދުވެސް ހޭދަކުރަމުން އަންނައިރު މި ދަނޑިވަޅުގައިވެސް ރައްޔިތުންގެ މެދުގައި އެއްބައިވަންތަކަމާއި ހަމަޖެހުން ކަށަވަރުކުރުމަށް ގައުމީ ދިފަޢީ ބާރުން ކުރި ބުރަ މަސައްކަތްތައް ދިވެހި ރައްޔިތުން ބަލައިގަތީ ހިނިތުންވުމާއި އުފަލާއެކު."\nމީގެ 16 އަހަރު ކުރިން ސުނާމީ ކާރިސާގެ ހަނދާން އައު ކުރަންވީ ހަމައެކަނި އެ ދުވަހުގެ ބިރުވެރި ކަމަކަށް ނޫންކަން ފާހަގަ ކުރައްވާ މިނިސްޓަރ ވިދާޅުވީ އެ ދުވަހުގެ ހަނދާން އައުކުރަން މަޖުބޫރު ކުރުވަނީ ދިވެހިން ދެއްކި އެއްބައިވަންތަކަމުގެ ނަމޫނާގެ ސަބަބުުން ކަމަށެވެ.\nކުޑަ ގައުމެއް ނަމަވެސް މުޅި ދުނިޔެއަށް ދެއްކި ނަމޫނާ ދިވެހިން ފަޚުރުވެރި ކުރުވައި ކަމަށާއި ވަކިން ޚާއްސަކޮށް ދިވެހި އަސްކަރިއްޔާއިން އެ ދުވަހު ދެއްކި އެއްބައިވަންތަކަމުގެ ރޫޙު ދިވެހި ތާރީޚުގެ ސަފްޙާތަކުގައި ތާއަބަދަށް ލިޔެވިގެންދާ ދިޔުމާމެދު އެކަމަނާ ނުހަނު އުފާކުރައްވާ ކަމަށްވެސް މިނިސްޓަރުގެ ލިޔުމުގައިވެއެވެ.\nޑިފެންސް މިނިސްޓަރ ރާއްޖެ މާރިޔާ އަހުމަދު ދީދީ ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ\nރަގަޅު ވާހަކަ އެއް ރައީސް އިބްރާހިމް މުހައްމަދު ސޯލިހު އަކީ ވަރަށް ރަގަޅު ވެރިޔެއް ....


ސްމާރޓް އައިލޭންޑް އަދި ސްމާރޓް ވިލެޖް އިނީޝިއޭޓިވްތައް ރާއްޖެއަށް ބޭނުންވޭ: މިނިސްޓަރ މަލީޙް | | Sangu News\nސްމާރޓް އައިލޭންޑް އަދި ސްމާރޓް ވިލެޖް އިނީޝިއޭޓިވްތައް ރާއްޖެއަށް ބޭނުންވޭ: މިނިސްޓަރ މަލީޙް\n6 އޮކްޓޯބަރ 2019 - 15:32\nސައިންސް އެންޑް ޓެކްނޮލޮޖީ މިނިސްޓާރުންގެ ރައުންޑް ޓޭބަލް ގައި ބައިވެރިވި މިނިސްޓަރުން\nއެއްވެސް ރައްޔިތަކު ބާކީ ނުވާ ގޮތަށް ސްމާރޓް ސިޓީ އިނީޝިއޭޓިވްގެ އިތުރުން ސްމާރޓް އައިލޭންޑް އަދި ސްމާރޓް ވިލެޖް އިނީޝިއޭޓިވްތައް ރާއްޖެއަށް މިއަދު ބޭނުންވެފައިވާކަމަށް ސައިންސް އެންޑް ޓެކްނޮލޮޖީ މިނިސްޓަރ މުހައްމަދު މަލީހު ޖަމާލް ވިދާޅުވެއްޖެއެވެ.\nމިނިސްޓަރ މަލީހު މިހެން ވިދާޅުވީ ޖަޕާނުގައި މިހާރު ކުރިއަށްދާ 16 ވަނަ ސައިންސް އެންޑް ޓެކްނޯލޮޖީ މިނިސްޓަރުންގެ ރައުންޑް ޓޭބަލް ބައްދަލުވުމުގައި ވާހަކަފުޅުދައްކަވަމުންނެވެ.\nމި ބައްދަލުވުމުގައި މައިގަނޑު ގޮތެއްގައި އަލިއަޅުވާލާފައި ވަނީ އ.ދ. އިން ބަލައިގެންފާވާ ސަސްޓެއިނަބަލް ޑިވެލޮޕްމަންޓް ގޯލްސް (އެސް.ޑީ.ޖީ) ހާސިލު ކުރުމުގައި ސައިންސް އާއި ޓެކްނޯލޮޖީ އަދި އިނޮވޭޝަން (އެސް.ޓީ.އައި)ގެ ދައުރު ފުޅާކުރުމަށް ރިސަރޗް އާއި ޑިވެލޮޕްމަންޓްގެ ދާއިރާއިން ބައިނަލްއަޤްވާމީ އެއްބާރުލުން ހޯދުމެވެ.\nމި ބައްދަލުވުމުގައި އެކި ގައުމުތަކައް ދިމާވާ ގޮންޖެހުންތަކައް ހައްލެއް ހޯދުމަށް ވަނީ މަޝްވަރާކުރެވިފައެވެ. އަދި މި ބައްދަލުވުމުގައި މިނިސްޓަރ މަލީޙް ރާއްޖޭގައި އިޤްތިސާދީ ރޮގުންނާއި އިޖްތިމާއީ އަދި ތިމާވެށީގެ ރޮގުން ހުރި ދަތިތަކަށް އަލި އަޅުވާލެއްވިއެވެ.\nމީގެ އިތުރުން ޜާއްޖޭގައި ފަގީރުކަން ނައްތާލުމުގައްޔާއި ތައުލީމާއި ސިއްހަތު އަދި އެއްގަމާއި ކަނޑުގެ ދިރުންތައް ހިމާޔާތް ކުރުމުގައި ހޯދަމުންދާ ކާމިޔާބީތައްވެސް މިނިސްޓަރ ފާހަގަ ކުރެއްވިއެވެ. އަދި އަންހެނުން ބާރުވެރި ކުރުމާއި ޝަރުއީ ދާއިރާ ހަރުދަނާ ކުރުމަށް ކުރަންހުރި މަސައްކަތް ގިނަގުނަކަންވެސް މަލީހު ފާހަގަ ކުރައްވާފައިވެއެވެ.


Vazeefaa gai libey aniyaa ah qaanoonee faruvaa eh beynun\nއަލިފާން ރޯވެ އަނދާ ހުލިވި ތަނެއް ސާފުކުރުމަށް ބަޔަކު މަސައްކަތް ކުރަނީ -- ފޮޓޯ: އަވަސް\nއިގްތިސޯދު ފުޅާވަމުންދާ ވަރަކަށް ރާއްޖޭގައި ކުރެވޭ މަސައްކަތްތައް މިދަނީ އިތުރުވަމުންނެވެ. އެއާ އެކު މަސައްކަތުގެ މާހައުލުގައި ހިނގާ ނުރައްކާތެރި ހާދިސާތައް ވެސް ދަނީ އިތުރުވަމުންނެވެ. މިފަދަ ހާދިސާތަކުގައި އެކި ކަހަލަ އަނިޔާ ލިބި، އެކި ކަހަލަ އުދަނގޫތައް ތަހައްމަލް ކުރަމުންދާ އެތައް ބަޔަކު އެބަތިއްބެވެ.\nމީގެތެރެއިން އެއް ބަޔަކީ ދާއިމީ ނުކުޅެދުންތެރިކަމެއް ވެސް ތަހައްމަލް ކުރަންޖެހިފައި ތިބި މީހުންނެވެ. އަދި މަސައްކަތުގެ މާހައުލުގައި އަނިޔާ ލިބި އެކަށީގެންވާ ސިއްހީ ފަރުވާ ނުލިބުމުގެ ސަބަބުން ނުވަތަ ސިއްހީ ފަރުވާ ކުރެވޭނެ ގޮތެއް ނެތިގެން ބައެއް މީހުން ދުނިޔެ ދޫކޮށްފައިވެސްވެ އެވެ.\nއެހެންކަމުން މިމައްސަލައަށް އޮތް ހައްލަކީ ކަމާ ގުޅޭ ގާނޫނެއް ވުޖޫދު ކުރުމެވެ. އަދި މިއީ ރާއްޖެއަށް މިވަގުތު ކޮންމެހެން ބޭނުންވެފައި އޮތް ގާނޫނެކެވެ. އެކަމަކު އެންމެ ބޮޑު ގޮންޖެހުމަކީ މިފަދަ ގާނޫނަކަށް ވަޒީފާދޭ ފަރާތްތަކުން އަހުލުވެރިވެފައި ނުވުމާއި، އެކަމަށް ތައްޔާރުވެފައި ނެތުމެވެ. ރާއްޖޭގެ އަމިއްލަ ޖަމިއްޔާއެއް ކަމަށްވާ ޕަބްލިކް އިންޓަރެސްޓް ލޯ ސެންޓަރުން ގެންދަނީ ކަމާ ގުޅޭ ދާއިރާ އިން މުއައްސަސާތަކާއި އާންމުން ހޭލުންތެރިކޮށް ގާނޫނު ވުޖޫދަށް ގެނައުމަށްޓަކައި މުހިއްމު މަސައްކަތްތަކެއް ކުރަމުންނެވެ. އަދި "މަސައްކަތު މާހައުލުގެ ސަލާމަތާއި ސިއްހީ ރައްކާތެރިކަމާއި ބެހޭ ގާނޫނު"ގެ ނަމުގައި މިހާރު ވަނީ ބިލެއް ވެސް ޑްރާފްޓް ކޮށްފަ އެވެ.\nއިމާރާތް ކުރުމުގެ މަސައްކަތް ކުރިއަށްދާ ސައިޓެއްގައި ސަލާމަތީ ބައެއް ފިޔަވަޅުތައް އަޅާފައި -- ފޮޓޯ: އަވަސް\nމައިގަނޑު މަގުސަދާއި ދާއިރާ\nބިލްގެ މަގުސަދުތަކުގެ ތެރޭގައި ދިވެހިރާއްޖޭގައި މަސައްކަތް ކުރާ މީހުންގެ ސަލާމަތާއި ސިއްހީ ރައްކާތެރިކަން ކަށަވަރުކުރުމުގެ މައިގަނޑު އުސޫލުތައް ކަނޑައަޅައި، ދެމެހެއްޓެނިވި ނިޒާމެއް ގާއިމުކުރުން ހިމެނެ އެވެ. ކަމާ ގުޅޭ ގައުމީ ސިޔާސަތެއް އެކުލަވާލުމާއި، މަސައްކަތުގެ މާހައުލާއި ގުޅިފައިވާ ބަލިތައް ކަނޑައެޅުމާއި، އެކްސިޑެންޓްތަކާއި އަނިޔާތައް ރިޕޯޓް ކުރުމާއި، ރެކޯޑް ބަލަހައްޓާނެ އުސޫލު ކަނޑައަޅައިދޭނެ އެވެ. މަސައްކަތްތެރިންގެ ސަލާމަތާއި ސިއްހީ ރައްކާތެރިކަން ކަށަވަރުކުރުމުގެ ޒިންމާ އުފުލާނެ ފަރާތްތައް ކަނޑައެޅުމާއި، އެފަރާތްތައް ތަރުތީބު ވެގެންވާ ގޮތުގެ އޮނިގަނޑު އެކުލަވާލުމާއި މަސްއޫލިއްޔަތުތައް އެކަށައަޅާނެ އެވެ.\nމީގެއިތުރުން މަސައްކަތުގެ މާހައުލުގައި މަސައްކަތްތެރިންނަށް ދިމާވާ ސިއްހީ މައްސަލަތަކާއި އަދި އެއްވެސް ބާވަތެއްގެ އަނިޔާއެއް ލިބިއްޖެނަމަ ބޭސްފަރުވާ ކުރުމާއި ބަދަލު ދިނުމާއި އަލުން އަނބުރާ މަސައްކަތަށް ރުޖޫއަވުމުގެ އުސޫލުތައް ކަނޑައަޅައިދޭނެ އެވެ. މަސައްކަތްތެރިންގެ ސިއްހީ ރައްކާތެރިކަން ދެމެހެއްޓުމަށްޓަކައި ލޯކަލް ކައުންސިލްތަކަށް ޒިންމާތަކެއް ހަވާލުކުރެވިގެންދާނެ އެވެ. މަސައްކަތުގެ މާހައުލު ރައްކާތެރި ތަންތަނަށް ހެދުމުގައި މަސައްކަތްތެރިންނާއި މަސައްކަތް ކުރުވާ ފަރާތްތައް ޒިންމާދާރުކުރުވާނެ އެވެ. އަދި މާހައުލުގެ ރައްކާތެރިކަމާއި މަސައްކަތްތެރިންގެ ދުޅަހެޔޮ ކަމަށްޓަކައި ފިޔަވަޅުތައް ނާޅައިފިނަމަ ކުށަކަށް ވެގެންދާ ގޮތާއި ކުށުގެ އަދަބު ވެސް މިފަދަ ގާނޫނެއްގައި ކަނޑައަޅައިދޭނެ އެވެ.\nވަޒީފާގެ އެއްބަސްވުމެއްގެ ދަށުން މަސައްކަތް ކުރާ ކޮންމެ ތަނަކާއި، މީހަކު އަމިއްލަ މަސައްކަތް ކުރާ ކޮންމެ ތަނެއްގެ އިތުރުން ކޮންޓްރެކްޓަރެއް މަސައްކަތް ކުރާ ކޮންމެ ތަނަކަށް މި ގާނޫނު ތަންފީޒުކުރެވޭނެ އެވެ.\nއަލިފާން ރޯވެފައި އޮތް ލޯންޗެއްގައި ރޯވެފައި އޮތް އަލިފާންގަނޑު ނިއްވާލުމުގެ މަސައްކަތް ކުރަނީ -- ފޮޓޯ: އަވަސް\nމަސައްކަތު މާހައުލުގެ ސަލާމަތާއި ސިއްހީ ރައްކާތެރިކަމާއި ބެހޭ ގާނޫނެއްގައި މަސައްކަތް ކުރާ އަދި މަސައްކަތް ކުރުވާ އެކި ފަރާތްތަކުގެ ޒިންމާތައް ހުންނާނީ ކަނޑައެޅި ބަޔާންކޮށްފަ އެވެ. އެއް ފަހަރާއި ގިނަ މަސްއޫލިއްޔަތުތަކަކާއި ޒިންމާތަކަކާއި އަދި ހައިސިއްޔަތުތަކެއް ވެސް ކަނޑައަޅާފައި ހުރެދާނެ އެވެ. ވަޒީފާ ދޭ ފަރާތުން މަސައްކަތް ކުރަން އަންގާ ތަނެއްގައި ހުރެދާނެ ނުރައްކާތައް "އެކަށީގެންވާ މިންވަރަކަށް" ނައްތާލަން ޖެހޭނެ އެވެ. ނޫނީ ކުޑަކޮށްދޭނެ ޖެހެ އެވެ. އެކަން ކުރަން މިފަދަ ގާނޫނެއްގައި ލާޒިމު ކުރާނެ އެވެ.\nމަސައްކަތުގެ މާހައުލާއި، އެ މާހައުލަށް ވަނުމާއި ނިކުތުމަށް ބޭނުންކުރާ ހުރިހާ ތަންތަނާއި، ތަކެއްޗާއި، މެޝިނަރީތަކާއި، އިކުއިޕްމަންޓްތަކާއި ބޭނުން ކުރާ ތަކެތި ފޯރުކޮށްދީފައި ރައްކާތެރިކޮށް ބެހެއްޓުމަށް ފިޔަވަޅު އެޅުމަކީ ވަޒީފާ ދޭ ފަރާތުގެ ޒިންމާ އެކެވެ. މަސައްކަތް ކުރާއިރު މުވައްޒިފުންގެ ރައްކާތެރިކަމާއި ސިއްހީ ދުޅަހެޔޮކަން ދެމެހެއްޓުމަށްޓަކައި ބޭނުންވާ މައުލޫމާތާއި، އިރުޝާދާއި، ތަމްރީން ދިނުމާއި އަދި ސުޕަވައިޒް ކުރަންޖެހެ އެވެ.\nއަލިފާން ރޯވެ އަނދާ ހުލިވި ތަނެއް ސާފުކުރުމަށް ބަޔަކު މަސައްކަތް ކުރަނީ -- ފޮޓޯ: އަވަސް -- ފޮޓޯ: އަވަސް\nވަޒީފާދޭ ފަރާތުގެ ވަޒީފާއެއްގައި މަސައްކަތް ނުކުރާ އެހެން މީހުންގެ ރައްކާތެރިކަމަށް ނުވަތަ ސިއްހަތަށް އެއްވެސް ރިސްކެއް ނެތްކަން ވެސް ކަށަވަރު ކުރަންޖެހެ އެވެ. މަސައްކަތުގެ މާހައުލުގައި އަޅާ ފިޔަވަޅުތަކުގެ ހަރުދަނާ ކަން ބެލުމަށް "ސޭފްޓީ އެންޑް ހެލްތު ކޮމިޓީ"ގެ ނަމުގައި ކޮމިޓީއެއް އުފައްދަން ޖެހެ އެވެ. އަދި އަހަރަކު އެއް ފަހަރު ސޭފްޓީ އޮޑިޓް ހަދައި ރިސްކް ހުރި ކަންކަން އިސްލާހު ކުރަންޖެހޭނެ އެވެ. ސޭފްޓީ އޮޑިޓް ހެދުމުގެ ހުއްދަ ވެސް ގާނޫނުގެ ދަށުން ލިބޭނީ ވަކި ހާއްސަ ސިފަތަކެއް ލިބިގެންވާ ވަކި ހާއްސަ ބަޔަކަށެވެ.\nމަސައްކަތު މާހައުލުގެ ސަލާމަތާއި ސިއްހީ ރައްކާތެރިކަމާއި ބެހޭ ގާނޫނެއްގައި މަސައްކަތް ކުރާ މީހުންގެ ޒިންމާތަކެއް ވެސް ވެއެވެ. އެގޮތުން މަސައްކަތްތެރިންގެ ޒިންމާތަކުގެ ތެރޭގައި ތިމާގެ އިހްމާލުން ނުވަތަ ކުރެވޭ ކަމަކުން ދިމާވެދާނެ ކަމަކަށް، ތިމާއާއި އެކުގައި މަސައްކަތް ކުރާ މީހުންގެ ސިއްހީ ރައްކާތެރިކަމަށްޓަކައި ފިޔަވަޅު އަޅަންޖެހެ އެވެ. އެމީހެއްގެ އަމިއްލަ ސަލާމަތާއި ސިއްހީ ރައްކާތެރިކަމަށް ނުރައްކަލެއް އޮތް ނަމަ ނުވަތަ ހަށިގަނޑަށް ގެއްލުމެއް ލިބިއްޖެނަމަ އެކަމެއް ވަޒީފާދޭ ފަރާތަކަށް ރިޕޯޓް ކުރުމަކީ ވަޒީފާ އަދާކުރާ ފަރާތުގެ ޒިންމާ އެކެވެ. މިފަދަ ގާނޫނެއްގެ ދަށުން ވަޒީފާ ދޭ ފަރާތުން އަޅައި ފިޔަވަޅުތައް ތަންފީޒު ކުރުމަށް އެއްބާރުލުން ދިނުމާއި ސަލާމަތީ ވަސީލަތްތައް ހާލަތާ ގުޅޭގޮތުން އަބަދުވެސް އެންމެ ރަނގަޅަށް ބޭނުންކުރަން ޖެހެ އެވެ.\nއިމާރާތް ކުރުމުގެ މަސައްކަތްތައް ކުރިއަށްދާ ސައިޓެއްގައި ބަޔަކު މަސައްކަތް ކުރަނީ -- ފޮޓޯ: އަވަސް\nގާނޫނު ހިންގާ ފަރާތް\nތަރައްގީވެފައިވާ ގައުމުތަކުގައި މަސައްކަތުގެ މާހައުލުގެ ސަލާމަތާއި ސިއްހީ ރައްކާތެރިކަން ކަށަވަރުކުރުމަށްޓަކައި ބޮޑެތި ބާރުތައް ލިބޭ ގޮތަށް މިނިވަން އޮތޯރިޓީތައް ހަދާފައި ހުރެ އެވެ. ރާއްޖޭގައި ޑްރާފްޓްކޮށްފައި އޮތް ބިލްގައި ގާނޫނު ތަންފީޒުކުރުމާއި ހިންގުމާއި ގާނޫނުގައި ބުނާ ކަންކަން ކުރުމުގެ އެންމެ އިސް ފަރާތަކީ ގާނޫނު ހިންގަން ހަވާލުކުރާ ވުޒާރާ އެއްގައި ހުންނަވާ ވަޒީރެވެ. ރާއްޖޭގައި މަސައްކަތް ކުރާ މަސައްކަތްތެރިންގެ ސަލާމަތާއި ސިއްހީ ރައްކާތެރިކަން ދެމެހެއްޓުމަށްޓަކައި އަދި ގާނޫނުގައި ބުނާ އަސާސީ ޒިންމާތައް އުފުލުމަށްޓަކައި އޮކިއުޕޭޝަނަލް ހެލްތު އެންޑް ސޭފްޓީ ކޮމްޕްލަޔަންސް އޮތޯރިޓީގެ ނަމުގައި އިދާރާއެއް އުފައްދާނެ އެވެ. އަދި އެތަނުގެ އެންމެ އިސް ވެރިޔަކަށް ހުންނަވާ ޑިރެކްޓާ ޖެނަރަލް އަކީ ސިވިލް ސާވިސް އިން ކަނޑައަޅާ ބޭފުޅަކަށް ހެދުމަށް ބިލްގައި ހިމަނާފައިވެ އެވެ.\nމަސް މާރުކޭޓުގައި ބަޔަކު މަސް ކަނޑަން ތިބޭއިރު ތަނުގައި އެތައް ބަޔަކު ޖަމާވެ -- ފޮޓޯ: އަވަސް\nޑިރެކްޓާ ޖެނަރަލަށް ބޮޑެތި ބާރުތަކެއް ވެސް ދިނުމަށް ހުށަހަޅާފައިވެ އެވެ. އެގޮތުން ގާނޫނު ހިންގުމަށް ބޭނުންވާ ލަފައާއި އިރުޝާދު ވަޒީރަށް ދިނުމާއި، ދުވާލުގެ ވަގުތުތަކުގައި ވަޒީފާ އަދާ ކުރާ ތަންތަނަށް ވަދެ އެތަންތަން ހުރި ހާލަތު ބެލުމާއި، ކަންކަން އިސްލާހުކުރަން އެންގުމާއި، މަސައްކަތްތެރިންނަށް ބޭނުންވާ މައުލޫމާތާއި އިރުޝާދު ދިނުމާއި، މަސައްކަތުގެ މާހައުލުގައި ސިއްހީ ރައްކާތެރިކަން ގެއްލޭ ގޮތަށް ހުންނަ ކަންކަން ބަލައި ރިޕޯޓްތައް ނެރުން ހިމެނެ އެވެ.\nމީގެއިތުރުން ގާނޫނު ތަންފީޒު ކުރާ މިންވަރު މޮނިޓާކުރުމާއި، ކަމާ ގުޅޭ ފަރާތްތަކުން ގާނޫނަށް އަމަލުކުރޭތޯ ބެލުމާއި، އެއްވެސް ފަރާތަކުން ގާނޫނާ ހިލާފު ވެއްޖެނަމަ އެ މައްސަލައެއް ކޯޓަށް ހުށަހެޅުމާއި، ދިފާއުވުމުގެ ގޮތުން ވަކާލާތު ކުރުމުގެ އިންތިޒާމު ހަމަޖެއްސުމަކީ ވެސް ޑިރެކްޓާ ޖެނަރަލަށް ލިބިގެންވާ ބާރެކެވެ.\nޝަރުއީ މަރުހަލާއާއި ކުށުގެ އަދަބުތައް\nމަސައްކަތް ކުރުމުގައި އެއްވެސް މީހަކު ގަސްދުގައި ނުވަތަ އިހްމާލުން ގަބޫލުކުރެވޭ އެއްވެސް ސަބަބެއް ނެތި ތިމާގެ އަމިއްލަ ނުވަތަ އެހެންވެސް މީހެއްގެ ސަލާމަތާއި ސިއްހީ ރައްކާތެރިކަމަށް ނުރައްކަލެއް ކުރިމަތިވެދާނެ އެއްވެސް ކަމެއް ކުރުމަކީ ގާނޫނީ ކުށެކެވެ.\nތަހުޒީބީ މުޖުތަމައުތަކުގައި އަމަލުކުރާ އުސޫލުން އަމަލުކުރުމަށްޓަކައި ކުށުގެ ބާވަތްތައް ދެ ބާވަތަކަށް ބަހާލާފައިވެ އެވެ. ފުރަތަމަ ބާވަތަކީ ފަރުވާކުޑަކުރުން، ފުރާނަ އަށް ނުރައްކާވާ ފަދަ ކަމެއް ކުރުމެވެ. ދެވަނަ ބަޔަކީ ގާނޫނުގައި ބަޔާންކޮށްފައިވާ ސަލާމަތާއި ސިއްހީ ރައްކާތެރިކަމުގެ ޒިންމާ އަދާނުކުރެވުމެވެ.\nގާނޫނުގެ ދަށުން މަސައްކަތް ކުރާ އަދި މަސައްކަތް ކުރުވާ އެއްވެސް ފަރާތަކުން ގާނޫނާ ނުވަތަ ގާނޫނުގެ ދަށުން ހަދާ ގަވައިދަކާ ޚިލާފުވުމަކީ ވެސް ކުށެކެވެ. ފުރަތަމަ ފަހަރަށް ގާނޫނާ ހިލާފުވި ނަމަ ކުށުގެ ކުޑަ ބޮޑު މިނަށް ބަލައި އިސްލާހު ކުރަން އެންގުމާ އެކު އިތުރު ފިޔަވަޅެއް ނާޅައި ދޫކޮށްލެވިދާނެ އެވެ. ނަމަވެސް ކުށް ތަކުރާރުކުރާނަމަ އަދި ކުށުގެ މިންވަރަށް ބަލައި ޖޫރިމަނާކުރުމާއި، ހުއްދަތައް ސަސްޕެންޑް ކުރުމާއި، ޖަލަށްލުން ފަދަ އަދަބުތައް ވެސް ކަނޑައެޅިފައިވެ އެވެ.\nދަނޑުވެރިޔަކު ގަސްތަކަކަށް ފެންދިނުމުގެ މަސައްކަތް ކުރަނީ -- ފޮޓޯ: އަވަސް\nގާނޫނު ހިންގާ ފަރާތުން ބޭނުންވާނަމަ އެ ފަރާތަކަށް ރަސްމީ ތަހުގީގު ހިންގުމާއި، ޕްރޮސެކިއުޓާ ޖެނަރަލަށް އެންގުމަށްފަހު ދައުވާ ކުރަންޖެހޭ ހާލަތުގައި މައްސަލަ ކޯޓަށް ހުށަހެޅުމަށް ފުރުސަތު ދިނުމަށްވެސް ބިލްގައި ހިމަނާފައިވެ އެވެ. ކުންފުންޏަކުން ނުވަތަ ބޮޑީ ކޯޕަރޭޓް ނުވަތަ މަސައްކަތް ކުރާ ފަރާތެއް ނަމަވެސް އެފަރާތެއްގެ މައްޗަށް މައްސަލައެއް ހުށަހެޅިއްޖެނަމަ ދިފާއުގައި ހެކި ހުށަހަޅާ އެމީހަކު ނުވަތަ އެ ފަރާތެއް މަސައްކަތް ކޮށްފައިވަނީ އެންމެ ރަނގަޅަށް އެކަމެއް ކުރަން އޮންނަ ގޮތަށް ކަން ބަޔާންކޮށް ކުރެވޭ ތުހުމަތުން ބަރީއަވުމުގެ ހައްގު ފުޅާކޮށް ހުޅުވިފައި އޮވެ އެވެ.\nމިގާނޫނަށް އަމަލުކުރަން ފެށުމާއެކު މަސައްކަތްތެރިންގެ ސަލާމަތާއި ސިއްހީ ރައްކާތެރިކަމާ ގުޅޭގޮތުން އެހެން ގާނޫނެއްގެ ބަޔަކާއި މިގާނޫނުގެ އެއްވެސް ބައެއް ފުށުއަރާނަމަ ފުށުއަރާ ގާނޫނެއްގެ އެބައި ބާތިލްވެގެންދާނެ އެވެ. އަދި ގާނޫނު ހިންގާ ފަރާތުން ނިންމާ ނިންމުމެއް މައްސަލަ ރައްދުވާ ފަރާތުން އިސްތިއުނާފް ކުރަން ބޭނުންވާނަމަ ގާނޫނުގެ ދަށުން ހުށަހަޅާ އިސްތިއުނާފް ކޮމިޓީއަކަށް މައްސަލަ ހުށަހަޅައިގެން އިންސާފް ހޯދަން ފުރުސަތު ލިބޭނެ އެވެ. އަދި ކޯޓުން ނިންމާ މައްސަލައެއްގައި ހިތްހަމަނުޖެހޭނަމަ ހުކުމް ކުރާތާ ވަކި މުއްދަތެއްގެ ތެރޭގައި މަތީ ކޯޓުގައި އިސްތިއުނާފް ކުރަން ފުރުސަތު ލިބޭ ގޮތަށްވެސް ބިލްގައި ވަނީ ހިމަނާފަ އެވެ.\nޕަބްލިކް އިންޓަރެސްޓް ލޯ ސެންޓަރުން ގެންދަނީ މަސައްކަތު މާހައުލުގެ ސަލާމަތާއި ސިއްހީ ރައްކާތެރިކަމާއި ބެހޭ ބިލެއް މަޖިލީހަށް ހުށަހެޅުމުގެ ކުރިން އެފަދަ ބިލެއްގައި ހުންނާނެ މުހިއްމު ބައިތައް މެންބަރުންނަށް އޮޅުންފިލުވައިދީ އަހުލުވެރިކުރުވުމަށް މަސައްކަތްތަކެއް ކުރަމުންނެވެ. ވަޒީފާގެ މާހައުލުގައި ލިބޭ އަނިޔާތަކަށް ގާނޫނީ ފަރުވާ ލިބޭނެ ބިލެއް އަވަހަށް މަޖިލީހަށް ހުށަހަޅައިގެން ގާނޫނެއްގެ ގޮތުގައި ވުޖޫދުވެ ތަންފީޒު ކުރުން އަވަސް ކުރުމަކީ ޕަބްލިކް އިންޓަރެސްޓް ލޯ ސެންޓަރުން މިވަގުތު އެންމެ އިސްކަންދޭ މަސައްކަތްތަކުގެ ތެރޭގައި ހިމެނޭ ކަމެކެވެ.\nހައުސިން މިނިސްޓްރީ މަސީ އިމާރާތް ކުރުން + މިނިސްޓްރީ އޮފް ހެލްތު މަސައްކަތު ދާއިރާގެ އެކްސިޑެންޓްތައް މަސައްކަތު މާހައުލުގެ އެކްސިޑެންޓް އެޑިޓޯރިއަލް


ސުންގަޑި: 08 އޮގަސްޓް 2019 2359\n33 ވަަނަ ޤުރުއާން ކިޔެވުމުގެ ޤައުމީ މުބާރާތް 2019\nދިވެހިރާއްޖޭގެ ޤުރްއާން ކިޔެވުމުގެ 33 ވަނަ ޤައުމީ މުބާރާތް މިއަހަރު ފެށުމަށް ހަމަޖެހިފައިވަނީ 1 ސެޕްޓެންބަރު 2019 (2 މުޙައްރަމު 1441ހ.)، އާދީއްތަ ދުވަހު މާލޭގައެވެ. މިއަހަރު މި މުބާރާތް ބޭއްވުމަށް ހަމަޖެހިފައިވަނީ މިދަންނަވާ ގޮތަށެވެ.\n2- ސްކޫލް ކުދިންގެ ބައި:\nމި ބައިގައި ބައިވެރިވާނީ، މިނިސްޓްރީ އޮފް އެޑިޔުކޭޝަންގައި ރަޖިސްޓަރީ ކޮށްފައިވާ ރާއްޖޭގެ ސްކޫލް މަދަރްސާތަކުގެ ގްރޭޑް 1 އިން 12 އަށް ކިޔަވާ ދަރިވަރުންނެވެ.\n3- ޙާފިޡުންގެ ބައި:\nމިއީ ތަޖްވީދުގެ ހަމަތަކާ އެއްގޮތްވާ ގޮތުގެ މަތިން މުޅި ޤުރްއާން ހިތުދަސް ފަރާތްތަކަށް ޚާއްޞަ ކުރެވިފައިވާ ބައެކެވެ.\n4. މުބާރާތުގެ ގޮފި ތަކާއި މުޤައްރަރު\n(ށ) ސްކޫލް ކުދިންގެ ބައި:\n1- ސްކޫލްތަކުން ޤުރްއާން މުބާރާތުގައި ވާދަކުރާނީ 15 ބައިވެރިންގެ މައްޗަށް އެކުލެވޭ ޓީމަކުންނެވެ. ދަރިވަރުން ހޮވާނީ މުބާރާތުގައި ކިޔެވުމަށް ކަނޑައަޅާފައިވާ ފޮތުން (ބަލައިގެން) ކިޔެވުމުގެ ގޮފިން (ކޮންމެ ބަޔަކުން 1 ދަރިވަރު) ޖުމްލަ5ދަރިވަރާއި، ހިތުން (ނުބަލައި) ކިޔެވުމުގެ ގޮފިން (ކޮންމެ ބަޔަކުން2ދަރިވަރު) ޖުމްލަ 10 ދަރިވަރެވެ. އެއީ؛\n2- ނަންބަރު (1)ގައި މުބާރާތުގައި ވާދަކުރާނީ 15 ބައިވެރިން ކަމަށް އޮތްކަމުގައިވިޔަސް، މަތީގައިވާ ދެގޮފިންކުރެ ކޮންމެ ގޮތްޕަކުންވެސް ކަނޑައެޅިފައިވާ ޢަދަދު ފުރިހަމަ ނުވިޔަސް އެސްކޫލަކުން މުބާރާތުގައި ބައިވެރިވެވޭނެއެވެ.\n(ނ) ޙާފިޡުންގެ ބައި:\nމިއީ ތަޖްވީދުގެ ހަމަތަކާ އެއްގޮތްވާ ގޮތުގެ މަތިން މުޅި ޤުރްއާން ހިތުދަސް ދަރިވަރުންނަށް ޚާއްޞަ ކުރެވިފައިވާ ބައެކެވެ. ޙާފިޡުންގެ ބައިގައި ބައިވެރިކުރާނެ ދަރިވަރުން ތިބިނަމަ ދަރިވަރުން ތިބި ޢަދަދަކަށް ބައިވެރިވުމުގެ ފުރުޞަތު ކޮންމެ ސްކޫލަކަށްވެސް އަދި ކޮންމެ މުއައްސަސާއަކަށް ލިބޭނެއެވެ.\n5. މުބާރާތުގައި ބައިވެރިވުމުގެ ޝަރުތުތައް :\n6. މުބާރާތުގައި ބައިވެރިވުން\n- މުބާރާތުގައި ބައިވެރިވެރިވުމަށް މަރުކަޒުން ތައްޔާރުކޮށްފައިވާ ފޯމާއި ބައިވެރިންގެ ލިސްޓު ފުރިހަމަ ކުރުމަށްފަހު ، މުބާރާތުގައި ބައިވެރިވުމުގެ އެންމެ ފަހު ތާރީޚުގެ (8 އޮގަސްޓު 2019 ވާ ބުރާސްފަތި ދުވަހުގެ 23:59 ގެ) ކުރިން މަރްކަޒަށް ލިޔުންތައް ހުށަހަޅަންވާނެއެވެ.\n- މުބާރާތާބެހޭ ލިޔެކިއުންތައް ފޮނުވަން ޚާއްޞަ އީ މެއިލަކީ: ( competition@nchq.gov.mv) އެވެ.\n7. މުބާރާތުގައި ބައިވެރިވުމުގެ ޝަރުތުތަކާއި އިތުރު މަޢުލޫމާތު :


BREAKING: Miskihthakugai Namaadhu Kuraairu Gaidhurukan Bahattan Jehey! - Vaguthu\nމިސްކިތްތަކުގައި ނަމާދު ކުރާއިރު ގައިދުރުކަން ބަަހައްޓަން ޖެހޭ!\nމިސްކިތްތަކުގައި ނަމާދު ކުރާއިރު ގައިދުރުކަން ބަަހައްޓަން ޖެހޭ ގޮތަށް ޖަމާއަތުގައި ނަމާދު ކުރެވޭ ގޮތަށް ބަދަލު ގެނައުމަށް މިއަދު ނިންމައިފިއެވެ.\nމި ނިންމުން ނިންމާފައި ވަނީ ކޮވިޑާއި ގުޅޭގޮތުން ރައީސުލްޖުމްހޫރިއްޔާ އިބްރާހިމް މުހައްމަދު ސާލިހްއާއެކު ޓެގް ޓީމުން ބޭއްވި ބައްދަލުވުމުގައެވެ.\nމި ނިންމުމަށް އަމަލު ކުރަން ފަށާނެ ކަމަށް ބުނެފައި ވަނީ އަންނަ ބުރާސްފަތި ދުވަހުން ފެށިގެންނެވެ.\nއެ ބައްދަލުވުމުގައި ނިންމި ނިންމުތަކުގެ ތަފްސީލު "ވަގުތު"އަށް ލިބިފައިވާއިރު، އޭގައި މިސްކިތްތަކުގައި ނަމާދު ކުރާއިރު، ނޭފަތާއި، އަނގަ ނިވާވާގޮތަށް މާސްކް އެޅުމާއި ގައިދުރުކަން ބެހެއްޓުން ހިމެނެއެވެ.\nއަދި އަމިއްލަ މުސައްލާ ގެންދިއުމަށް އިލްތިމާސްކޮށްފައި ވެއެވެ.\nމީގެ ކުރިންވެސް ރާއްޖޭގެ މިސްކިތްތަނުގައި ގައިދުރުކަން ބަހައްޓައިގެން ނަމާދު ކޮށްފައި ވެއެވެ. އަދި އެގޮތަށް ނަމާދު ކުރުމަށް މިސްކިތްތައް ތައްޔާރުވެސް ކޮށްފައި ވެއެވެ. އެއިރު އެގޮތަށް ނަމާދު ކުރުމަށް އަންގާފައި ވަނީ ކޮވިޑް 19 ފެތުރިގަތުމުންނެވެ. އަނެއްކާވެސް އަދަދުތައް މަޑުޖެހުމުން، ގައިދުރުކޮށްގެން ނަމާދު ކުރުމަށް ނިމުމެއް ގެނައެވެ.\nގައިދުރުކޮށްގެން ނަމާދު ކުރަމުންދިޔަ ކުރުމަށް ނިމުމެއް ގެނައީ އޭޕްރިލް ދެ ވަނަ ދުވަހުން ފެށިގެންނެވެ.\nރާއްޖެ އިން މިހާތަނަށް 30،745 އަށް ވުރެ ގިނަ މީހުން ކޮވިޑް-19 އަށް ފައްސިވެ 74 މީހަކު ވަނީ ނިޔާވެފައެވެ. މި ބަލީގައި މިވަގުތު ފަރުވާ ހޯދަމުން އަންނަ މީހުންގެ އަދަދު ވެސް 5،500 އަށް ވުރެ މައްޗަށް އަރައެވެ.\nމިއީ ފަހު ދިހަ އެވެ.\nމެއި 3, 2021 21:50\nރައީސް ކިޔަންވެސް ފަކުރުގަނޭ މީނައަށް\nމެއި 3, 2021 22:41\nމުސްލިމުންނަށް ދޯ ؟؟؟\nމެއި 3, 2021 21:48\nވޯޓުލާން ބައްދައިގެން ތިއްބަސް މައްސަލައެއް ނެތެވެ.\nމެއި 3, 2021 21:51\nމިސްކިތުގައި ޖަމާޢަތް ހަދައިގެން ނާމާދުކުރާތި ކަންތަށް ބޮޑުވާ ބަޔަކުވެސް އުޅެއެވެ.\nމެއި 3, 2021 22:31\nދޫ ދޭއިރު ހަމައެއް ނެތުމުން ތިދައްކަނީ މިހާރު އަނެއްކާވެސް އަކުން ބަކުން ކުޅޭވާހަކަ! ތިކަމުގައި އޮތީ އެއްމެގޮތެއް! ޥެރިމީހާ ގޮޑިން ފޭބުން!\nމެއި 3, 2021 22:40\nއިންޑިޔާއިން ކޮރޯނާ ގެނެސް ދެން ކޯޗެކޭތަ ތިވީދެނީ... މިއީވެސް ބީޖޭޕީ ސަރުކާރެއް... އަންނިއަކީ ގެރި\nމެއި 4, 2021 00:41\nކަލޭމެން ހިތު ހުރިހާ ގޮތަކައް ނަމާދު ކުރާ ގަވައިދު ހަދާކަށް ބިރު ނުގަނޭތަ؟\nސުޖާ ހުޅުމާލެ ވަކަރުގެ\nމެއި 4, 2021 01:33\nވެ ކްސިން ކިއުތަ ކުގަ ތިބެނީ ބައްދައިގެން ؛ ހަމަ އޯ ކޭ ދެއްތޯ\nމެއި 4, 2021 05:30\nތިޔަބުނާ ކޮވިޑް ފެތުރެނީ ނަމާދު ކުރާއިރު ގައިދުރުކަމެއް ނެތި ނަމާދު ކޮށްގެންތޯ ؟ ބައްލިފެތުރެނީއޭ ކިޔާފަ ދީނީ އަޅުކަންތަކާއި ވެސް ކުޅެނީ އެކަމުގެ އިލްމު ލިބިފައި ނުވާމީހުން !\nމެއި 4, 2021 09:31\nނޫރު މިސްކިއް ފިޔަވާ.....މި އީ ހާއްސަ މީހުން އަރާ މިސްކިތެއް.\nމެއި 4, 2021 09:51\nމިހާރުވެސް މިސްކިތްތައް ފުރިބާރުވެފަ އޮންނަނީ. ބަންގި ގޮވާއިރު މިސްކިތުގަ ނުހުރެވުނިއްޔާ ޖާގައެއް ނުލިބޭ އެއްވެސް މިސްކިތަކުން. ދެން ތިބުނާ ގައިދުރެއް ކުރީމަ މިއޮއްފަދަ ރަމަޟާން މަހުގެ ފަހުދިހައިގަ މީހުން ނަމާދުކޮށް އުޅޭނީ ކިހިނެއް. މިސްކިތްތަކުގަ ޖަމާޢަތުގަ މާތްﷲ އަށް އަޅުކަން ކުރާތީ ދޯ ކޮވިޑް ފެތުރެނީ. "ހިތުން ބޮޑުވަޒީރު" ގެ މަޖިލީހުގަ އާއި ހޮޓާ ތަކާއި ބާޒާރު މަތީގަ އާއި ފިހާރަ ތައް ފަދަ ތަންތަނުގައި ބަނޑުމުސާރަ އަށް ބައްދައިގެން ތިއްބަސް އަދި ދެއިރު ދެދަޅައަށް އިންތިޚާބުތައް ބާއްވައިގެން ފިތިބާރުވެގެން ކިޔު ހަދައިގެންތިބެ ވޯޓު ލިއަކަސް ބައްޔެއް ނުފެތުރޭނެދޯ. މިބަރަކާތްތެރި ރަމަޟާން މަސް ނިމެންދެންވެސް މިސްކިތްތަކާ ބެހިނުގަނެ ތިބިއްުޔާ ވާނީ ކީއްބާ؟


Anekaa Oriyaankuraa Viyafaari.. Furathamabai | Fenvaru Online\n10:16 - 14 ފެބުރުއަރީ 2019 -0ކޮމެންޓް\nއަނެކާ އޮރިޔާންކުރާ ވިޔަފާރި... ފުރަތަމަބައި\nމާލޭގެ މަގުތަކުން މިއަދު އަޅުގަނޑުމެންނަށް ފެންނަމުން ދަނީ އަޅުގަނޑުމެންގެ ގޭގެ ސިޓިންގރޫމްތަކުހައި ހުންނަ ސެޓަލައިޓް ޓީވީ ޗެނަލްތަކުން ފެންނަ ގިނަ މަންޒަރުތަކާއި ތަފާތު މަންޒަރުތަކެއްނޫނެވެ. "ނަންކިޔާ" ޔޫރަޕީ ތަމައްދުންގެ ތެރެއިން އަޅުގަނޑުމެންވެސްވަނީ މަތީ މިންވަރެއް ހާޞިލްކޮށްފައެވެ. އަދި ކިއެއްތަ ބައެއް ކަންތައްތަކުގައި އަޅުގަނޑުމެންވަނީ އެމީހުންނަށްވުރެ ކުރިއަރާގޮސްފައެވެ. ހިތާމައަކީ އެމީހުންގެ ފުށުން ނަކަލުކޮށް އަޅުގަނޑުމެންނަށް ކުރިއަރާ މިދެވުނީ އެބައިމީހުންގެ ތެރޭގައި ހުރި އުނި ކަންތަކުންކަމަށް ވާތީއެވެ. ވިޔާނުދާ އަޚްލާޤީގޮތުން އަގެއްނެތް ކަންކަމަށް ވާތީވެސް މެއެވެ.\nހިތާމައަކީ އެ ދަޅަތަކަކަށް ހެއްލި އަދި އެކުލަތަކެއްރީތިވެ އެފެޝަންތަކަށް އަޅުގަނޑުމެން ލޯބިކޮށްފައިމިވަނީ އެއިން ދުނިޔެއާއި އާޚިރަތުގައިވެސް މަންފާއެއްނުކުރާ އަދި އެއިން އާޚިރަތުގެ ހަލާކުނޫނީ ނުލިބޭނޭ ކުލަތަކާއި ފެޝަންތައްކަމަށް ވާތީއެވެ.\nއަނެކާގެ ކުރިމަތީގައި ތިމާގެ އަމިއްލަ ނަފްސު "ބަރަހަނާކޮށް" ޒީނަތްތެރިކަން ހިލޭ ފިރިހެނުންގެ ކުރިމަތީގައި ދައްކަމުން ބޮޑާކަމާއިއެކު ތިމާ ހިނގަމުންދާއިރު އެއްބަޔަކު ލަދުވެތިކަމުގައި އިސްތިރިކޮށްލާއިރު އަނެއްބަޔަކު ތިބެނީ ތިމާ ޝިކާރަކޮށްލާނޭގޮތަކާއިމެދު ހިތުގައި ރޭވުންތައް ރާވާލަ ރާވާލަ އެވެ.\nދުރުދުރުން މިވާހަކަ ބުނުމުގެ މާނައެއް ހަޤީޤަތުގައި ނެތްކަން އަޅުގަނޑުވެސް ޤަބޫލުކުރަމެވެ. އެހެނީ މިއީ މިދައްކަނީ އާވާހަކައެއް ނޫނެވެ. މިއަދު އަޅުގަނޑުމެންގެ ތެރޭގައި ޢާންމުވެފައިވާ ކަމެއްގެ ވާހަކައެވެ.\nނޫކަށި ފުރައިގެ ޒުވާން ޖިންސުއް ލަޠީފުން ޒުވާންކަމުގެ ޅަނދޮޅުކަމާއި އެކު އަމިއްލަ ނަފްސު އިޝްތިހާރުކުރަމުން "އޮރިޔާން" ހާލުގައި މާލޭގެ މަގުމަތީގައި ހިނގާ ބިނގާވެ އުޅޭ އުޅުމަކީ ސިއްރެއްނޫނެވެ. އަދި ކިއެއްތަ އެއީ ގިނަބަޔަކަށް މިއަދު ލަދުވެތިކަމެއްވެސް ނޫނެވެ. ކައިވަތެއްހާވަރުގެ ނަލަ ފޮތިކޮޅަކުން ނިވާވިތަނެއް ނިވާކޮށްލައިގެން ނެވެ. އަނެއްކައިވަތުން ހަށިގަނޑުގެ ކުލަޔާއި ވަނާ އެގޭހައިވަރުގެ ތުނި ނުވަތަ "ޓްރާންސްޕޭރަންޓް" ދާކޮޅަކުން ވީވަރެއްކޮލައިގެންނެވެ. ބާކީބައި ހާމަކޮށްގެން ގޭގެ ދޮރުން ނުކުމުގެން އެދަނީ މައިންބަފައިންގެ ކުރިމަތިންނެވެ. ނުވަތަ އެއްބަޑު ތިމާގެ މީހުގެ ކުރިމަތިންނެވެ. ލަދުހަޔާތުގެ ކަންފުޅެއްނެތްތާ އަނެކާއަށް އިޚްތިރާމްކުރުމެއްވެސް ހަމަ ނެތީއެވެ.\nކޮންމެއަކަސް އަޅުގަނޑު ދައްކަން މިއުޅޭ ހަޤީޤީ ވާހަކަ ނުބުނެވި ލައްކަ ވާހަކަ ދިގުވެއްޖެއެވެ. ސީދާ މަޢުލޫއަށް ދަމާ ހެއްޔެވެ. އަނެކާ އޮރިޔާންކުރާ ވިޔަފާރި އެވެ. ނުވަތަ ވިޔަފާރިވެރިން ނެވެ. އާންއެކެވެ. ކުރިން އަޅުގަނޑު ދައްކަމުންދިޔަ ވާހަކައާއި ވިޔަފާރިވެރިންނާއި ހުރީ ކޮން ގުޅުމެއްހެއްޔެވެ؟ މާގިނަ ވާހަކަތަކެއް ނުދެއްކިނަމަވެސް މިހާރު މި މަޢުލޫއަށް އިންސާފުކުރެވިއްޖެ ކަމުގައި ދެކެމެވެ.\nނަމަވެސް ދީނަކީ ނަސޭހަތެވެ. ބައެއް ފަރާތްތަކަށް އެކަން އެހެން އެކުރެވެނީ ނޭންގުމެއްގެ ތެރޭގައިކަމަށްވެސް ވެދާނެއެވެ. މިއަދުގެ މާލޭގައި އެންމެ ފުޅާދާއިރާއެއްގައި ކުރެވޭ ވިޔަފާރިއަކީ އަންނައުނުގެ ވިޔަފާރިއެވެ. އޭގެ ތެރޭގައި ރެޑީމޭޑް ހެދުން ވިއްކާ ފަރާތްތަކާއި ހެދުން ފެހުމަށް ބޭނުންވާ ތަފާތު ފޭރާން ވިއްކާ ފަރާތްތައްވެސް ހިމެނެއެވެ.\nމިއިން ގިނަ ފިހާރަތަކަށް ނަޒަރުހިންގައި ބަލައިލާއިރު ފެންނަނީ ޔޫރަޕާއި އިންޑިޔާގެ ފަހުގެ ޒަމާނީ ޑިސައިންތަކެވެ. ކުރިން ދަންނަވާ ސިފަކޮށްދިންފަދަ އެ ހެދުމެއް ލާމީހަކަށްވެސް ނޭންގި އަމިއްލައަށް ތިމާ "އޮރިޔާން" ވާފަދަ ހެދުންތަކެވެ. މިބުނި ފަދައިން އޮރިޔާން ހާލުގައި އައިސް އެ ހެދުމެއް ރީތިވެގެން ގަނެގެންދާ ހެދުން ލައިގެން އަނެއްކާވެސް ދުވަސްކޮޅަކުން އައިސް ފިހާރައިގެ ސޭޓަށްވެސް ދައްކާލާނެއެވެ. އަމިއްލަ ނަފްސު "އޮރިޔާން" ހާލުގައި އިސްތިހާރުކޮށްލާނެ އެވެ. ޝައްކެތްނެތެވެ.\nމިއީ ހަމަޔަޤީނުންވެސް ފާފަތަކަށް އަރައިގަތުމަށް އެހީތެރިވުންކަމުގައި ނޫނީ ނުވާނެއެވެ. ފޮތިވިއްކާ ފިހާރަތަކުގެ ހާލަކީވެސް ހަމަ މިއެވެ. ކުރިން ދެންނެވި ފަދައިން އައުރަ ނިވާނުވާވަރުގެ ތުނި އަދި ގެތުން ދުރުކޮށް ގަތާފައިވާ ފޮތިތަކާއި ޒީނަތްތެރިކަމުން ހައްދަުފަހަނައަޅާފައިވާ ފޮތިތައް ކަނޑަމުން އެގެންދަނީ އެފަދަ ފޮތީގެ މަދު މިންވަރަކުން "ނަމުގައި" އައުރަ ނިވާކޮށްގެން ތިބި ކުދިންގެ ކުރިމަތީގައި އެކުދިންނަށްޓަކައެވެ.\nއަނެކާ އޮރިޔާންކުރާ ވިޔަފާރި


Ginaginain maru mathin handhaan kurey: Hukuru Khuthubaa - Hali News\nމަސްޖިދުއްސުލްތާން މުހައްމަދު ތަކުރުފާނުލް އައުޒަމް: ފޮޓޯ މިހާރު\nގިނަގިނައިން މަރުމަތިން ހަނދާންކުރޭ: ހުކުރު ޚުތުބާ\n01 January 2021, 16:34\nގިނަގިނައިން މަރުމަތިން ހަނދާންކުރުމަށް މިއަދުގެ ހުރުޚުތުބާގައި އެދިއްޖެއެވެ. ގިނަގިނައިން މަރުމަތިން ހަނދާން ކުރާނަމަ ތައުބާވުމަށް އަވަސްވެ، އަޅުކަންކުރުމުގެ ޝައުގުވެރިކަން އެމީހަކަށް ﷲ މިންވަރު ކުރައްވާނެކަމަށް ފާހަގަކޮށްފައިވެއެވެ. އަދި އެއްވެސް މަޚްލޫޤަކަށް މަރުން ސަލާމަތް ނުވެވޭނެ ކަމަށާއި، އިންސާނާ މަރަށް ހާޟިރުވުމުން ވަރަށްގިނަ ކަންތައްތައް ހަނދާންވާނެ ކަމަށެވެ.\n"އޭނާގެ ވަށައިގެންވާ މީހުން ފެނުމުން އެމީހުންނާ ވާހަކަ ދައްކަން ބޭނުންވާނެ. ނުކުރެވިހުރި ކަންކަން ކުރަން ބޭނުންވާނެ. އެއްވެސް ކަމެއް އަދި ވާހަކައެއް އެވަގުތު ނުދެއްކޭނެ. މިއީ ކޮންމެ މީހަކު ހަނދާން ކުރަންޖެހޭ ވަގުތެއް. އޭނާއާއި އެކުގައި ވާހުށީ އޭނާކުރި އަމަލެއް" ހުކުރު ޚުތުބާގައިވެއެވެ.\nމުސްލިމުން ކަމުގައިވާ ހާލުގައި މެނުވީ މަރުނުވުމަށާއި، މިދުނިޔެ ލައްވާފައިވަނީ އާޚިރަތް ބާއްޖަވެރި ކުރުމަށްޓަކައި މަސައްކަތްކުރާނެ މައިދާނެއް ކަމުގައި ކަމަށެވެ. އަދި ހެޔޮ އަމަލު ގިނަކޮށްފި މީހާއަށްވަނީ ކާމިޔާބީއާއި ފަލާޙް ކަމަށާއި، ނުބައި އަމަލުތައް ގިނަވެއްޖެ މީހާއަށްވަނީ ގެއްލުމާއި ހަލާކު ކަމަށްވާއިރު މިއީ އެންމެންވެސް ދަންނަ ހަޤީޤަތެއްކަމަށް ޚުތުބާގައި ބުނެފައިވެއެވެ.\nމިދުނިޔެއަކީ މުސީބާތާއި އިމްތިހާން ކުރިމަތިވާ ތަނަކަށްވާއިރު، އަބަދު އެއްހާލަތެއްގައި އެއްވެސް އިންސާނަކަށް މިދުނިޔޭގައި ނުއުޅެވޭނެކަންވެސް ޚުތުބާގައި ހަނދާންކޮށްދީފައިވެއެވެ. އަދި ޣާފިލުކަމުން ހޭލާ ފާފަތަކުން ތައުބާވެ ﷲ ސުބުހާނަހޫ ވަތަޢާލާ ގެ ހަޒުރަތަށް އެނބުރި ރުޖޫޢަވުމަށްވެސް ވަނީ ގޮވާލާފައެވެ.


Nausha ge Health column: Pressure ves varah mathi!\nހައިޕާޓެންޝަން ނުވަތަ ދިވެހިން އާންމު ގޮތެއްގައި ކިޔާ ގޮތުގައި ނަމަ ޕްރެޝަރު މައްޗަށް ދިއުން ނުވަތަ ލޭ މައްޗަށް ދިއުމަކީ ދިވެހިންގެ މެދުގައި ވެސް އާންމު ސިއްހީ މައްސަލަ އެކެވެ. ލޭ މައްޗަށް ދިއުމަކީ ހަށިގަނޑުގެ އެކި އެކި ގުނަވަންތަކަށް ލޭ ހޮޅިތައް މެދުވެރިކޮށް ހިތުން ލޭ ފޮނުވައިދޭ ބާރު ނުވަތަ ޕްރެޝަރު ވަކި މިނަކަށްވުރެ މައްޗަށް ދިއުމެވެ. މިއީ އެތަކެއް ސިއްހީ މައްސަލަތަކާ ކުރިމަތި ކުރުވާނޭ ކަމެކެވެ.\nއެހެނީ ލޭ ހޮޅިތަކުގައި ދައުރުކުރާ ލޭގެ ޕްރެޝަރު މަތި ވުމުގެ ނަތީޖާއެއްގެ ގޮތުން އެކި ގުނަވަންތަކަށް ލޭ ފޮނުވުމަށްޓަކައި ހިތް ކުރަންޖެހޭ މަސައްކަތް އެތަށް ގުނައެއް ބުރަވެ، މި ގުނަވަންތަކަށް ލޭ ފޯރު ކޮށްދޭ ލޭ ހޮޅިތައް ކަމަށްވާ އާޓަރީސްތައް ހަނިވެ ހަރުވުމުގެ ފުރުސަތު ވެސް ބޮޑެވެ.\nލޭ މައްޗަށް ދާ ދިއުން ކޮންޓްރޯލް ނުކުރެވި ގިނަ ދުވަސްތަކެއް ވާނަމަ އޭގެ ސަބަބުން ހާޓް އެޓޭކް، ސްޓްރޯކް އަދި ކިޑްނީގެ ބަލިތައް ޖެހުމުގެ ފުރުސަތުތައް ބޮޑުވެގެން ދެއެވެ. ލޭގެ ޕްރެޝަރު އާންމުކޮށް ހުންނަން ޖެހެނީ 120/80 މިލިމީޓާ މާކުރީ އަށް ވުރެން ދަށުގަ އެވެ.\nޕްރެޝަރު މައްޗަށް ދާން މެދުވެރިކުރުވާ ކަންކަން\nއާންމު ގޮތެއްގައި ލޭ މައްޗަށް ދިއުމަކީ އުމުރުން ދުވަސްވުމާ ގުޅިގެން ދިމާވާ ސިއްހީ މައްސަލައެކެވެ. ދިރާސާތަކުން ދައްކާ ދޮތުގައި ފަސްދޮޅަސް އަހަރުން މަތީ އުމުރު ފުރައިގެ ދެބައިކުޅަ އެއްބައި މީހުންނަކީ ލޭގެ ޕްރެޝަރުމަތި މީހުނެވެ. އުމުރުން ދުވަސްވުމުގެ އިތުރުން ލޭގެ ޕްރެޝަރު އުމުރުގެ ކުރީކޮޅުގައި މައްޗަށް ދިއުމަށް މެދުވެރިކުރުވަފާނެ ކަންތައްތައް ބައިވަރެވެ.\nއޭގެ ތެރޭގައި ގިނަ ދުވަސްވީ ކިޑްނީގެ ބައްޔެއް ހުރުން، އާއިލާގައި ލޭ މައްޗަށް ދާ އެހެން މީހުން ތިބުން ހިމެނެ އެވެ. މީގެ އިތުރުން 45 އަހަރުން މަތީގެ ފިރިހެނުންނަށް ލޭގެ ޕްރެޝަރު މައްޗަށް ދިޔުމުގެ ފުރުސަތު 45 އަހަރުން މަތީގެ އަންހެނުންނަށް ވުރެން ބޮޑުކަަމަށް ދިރާސާ ތަކުން ހާމަވެފައި ވެއެވެ. ކަންތައްތަކާމެދު މާ ބޮޑަށް އަބަދު ފިކުރު ބޮޑުވުމަކީ ވެސް ލޭ މައްޗަށް ދިއުމަށް މެދުވެރި ކުރުވާ ކަމެކެވެ. މީގެ ގިނަ ކަންތައްތަކަކީ އަހަރުމެންނަށް ބާރު ފޯރުވޭ ނުވަތަ ބަދަލު ކުރެވޭ ކަންކަމަށް ނުވި ނަމަވެސް ދިރިއުޅުމުގައި ގެންގުޅެވޭ ބައެއް ނުރަނގަޅު އާދަތަކުގެ ސަބަބުން ވެސް ލޭ މައްޗަށް ދިއުމަށް މެދުވެރި ވެއެވެ.\nޓައިޕް2ޑައެބެޓީސް ހުރުން / ކޮލެސްޓްރޯލް ހުރުން\nހެލިފެލިވެ ނޫޅުން / ކަސްރަތު ނުކުރުން\nސިއްހަތައް ނުރައްކާވާ ވަރަށް ފަލަވުން\nކެއުމުގައި މާ ގިނައިން ހަކުރު ކެލޮރީސް، ފެޓް އަދި ލޮނު / ސޯޑިއަމް ހިމެނުން\nޕްރެޝަރު މައްޗަށް ދިއުމުގެ އަލާމާތްތައް\nލޭމައްޗަށް ދިއުމުގެ އަލާމާތްތައް އާންމުކޮށް ފެންނަނީ ލޭގެ ޕްރެޝަރު ވަރަށް ބޮޑަށް މައްޗަށް ދިއުމުންނެވެ. ވީމާ އަލާމާތްތަކަށް ބުރަވުމުގެ ބަދަލުގައި ގަވައިދުން ލޭގެ ޕްރެޝަރު ބެލުމަކީ ލޭ މައްޗަށް ދޭތޯ ދެނެގަތުމަށް އޮތް އެންމެ ރަނގަޅު ގޮތެވެ. އަދި ހަމަ އެހެންމެ އެއީ ލޭގެ ޕްރެޝަރު ސިއްހަތަށް ނުރައްކާތެރިވާ ވަރަށް މައްޗަށް ދިއުމުން ރައްކާތެރި ކޮށްދޭނޭ ކަމެއްވެސް މެއެވެ. ލޭގެ ޕްރެޝަރު ވަރަށް ބޮޑަށް މައްޗަށް ދިއުމުން ވަކި އަލާމާތްތަކެއް ފެނުން އެކަށީގެން ވެއެވެ.\nވަރަށް ބޮޑަށް ބޮލުގައި ރިހުން\nހާސްވުން / އެންޒައިޓީ\nނޭވާ ކުރުވުން / ނޭވާލާން އުނދަގޫވުން\nނޭފަތުން ލޭ އައުން\nލޭ މައްޗަށް ދިއުމަށް އޮތް ފަރުވާ\nލޭ މައްޗަށް ދިޔަ ނުދީ ކޮންޓްރޯލްކޮށް ވަކި މިނެއްގައި ލޭގެ ޕްރެޝަރު ދެމެހެއްޓުމަށް ޓަކައި ދެވޭ ގިނަ ބޭސްތަކެއް ހުރެ އެވެ. ޑޮކްޓަރު ދޭ ބޭހާއި ޑޯޒް ކަނޑައަޅާނީ އެމީހެއްގެ އުމުރަށާއި އެތަކެއް ޓެސްޓްތަކެއް ހެދުމަށްފަހު އެމީހެއްގެ ސިއްހީ ހާލަތާއި ލޭގެ ޕްރެޝަރު މައްޗަށް ގޮސްފައިވާ މިނަށް ބަލާފަ އެވެ. ބޭސް ނަގަން ޖެހޭ ގަޑިތަކާއި ހާލަތްތައް ރަނގަޅަށް އޮޅުން ފިލުވާ އަދި ބޭސް ނެގުމުގައި ފަރުވާ ބަހައްޓަންޖެހޭ ކަމެއް ހުރިތޯ ޑޮކްޓަރު ގާތު އަހާ އޮޅުން ފިލުވުމަކީ ބުއްދިވެރި ކަމެކެވެ. ނަމަވެސް ދެނެގަންނަންވި މުހިންމު އެއް ކަމަކީ ބޭހުން ދެވޭ ފަރުވާއަކީ ލޭގެ ޕްރެޝަރު ކޮންޓްރޯލު ކުރުމަށް ދެވޭ ފަރުވާގެ ދެބައިކުޅަ އެއްބައި ކަމެވެ. ފަރުވާގެ ބޮޑު ހިއްސާއެއް އަދާ ކުރަނީ ދިރިއުޅުމުގައި ގެންގުޅޭ އެކި އެކި އާދަތަކެވެ. އެގޮތުން ލޭގެ ޕްރެޝަރު ކޮންޓްރޯލު ކުރުމަށްޓަކައި ކެއުމަށް އެދެވޭ ބަދަލު ތަކެއް ގެނައުން މުހިންމެވެ.\nކެއުމުގައި ގިނަ އަދަދެއްގެ ތަރުކާރީއާއި މޭވާ ހިމެނުން\nހޯލް ގްރެއިންސް ކެއުމުގައި ހިމެނުން\nކެއުމުގަ އާއި ބުއިމުގައި ލޯ-ފެޓް ޑައިރީ ޕްރޮޑަކްޓްތައް ބޭނުން ކުރުން\nތައްޔާރީ ކާނާ މަދުކުރުން / ނުކެއުން\nކޮންމެ ދުވަހަކު ކެއުމުގައި ބޭނުންކުރާ ސޯޑިއަމްގެ މިންވަރު މަދުކުރުން\nކެއުމުގެ އިތުރުންވެސް ދިރިއުޅުމުގައި އެތަކެއް ބަދަލުތަކެއް ލޭ ގެ ޕްރެޝަރު ކޮންޓްރޯލު ކުރުމަށްޓަކައި ގެނެވިދާނެ އެވެ. އެގޮތުން ޑޮކްޓަރުގެ ލަފަޔަށް ފަހު އެންމެ އެދެވޭ ބަރުދަނަކީ ކޮބައިތޯ ބަލާ ބަރުދަން އެދެވޭ މިނެއްގައި ދެމެހެއްޓުމަށް މަސައްކަތް ކުރުމަކީ ވަރަށް ވެސް މުހިންމު ކަމެކެވެ. އަދި ގަވައިދުން ދުވާލަކު އެންމެ މަދުވެގެން ތިރީސް މިނެޓްގެ ކަސްރަތު ކުރުމަކީ ވަރަށް ވެސް މުހިންމު ކަމެކެވެ. ހާއްސަކޮށް އެރޮބިކް ކަސްރަތެއް ކުރުން ބުއްދިވެރި އެވެ. މިސާލަކަށް ފެތުން، ހިނގުން ނުވަތަ ދުވުން އޭގެ ތެރޭގައި ހިމެނެ އެވެ.\nމީގެ އިތުރުންވެސް ހަފުތާއަކު އެންމެ މަދުވެގެން ތިން ދުވަހު މަސްތައް ވަރުގަދަ ކުރުމަށް ބަރު އުފުލުން ފަދަ ކަސްރަތުތައް ޑޮކްޓަރުގެ ލަފަޔާއި ސިއްހީ ހާލަތު ތަންދޭ ގޮތުން ކުރުމަކީ ވެސް ފުރިހަމަ ސިއްހަތެއްގައި ހުރުމަށް އެހީތެރި ވެދޭނޭ ކަމެކެވެ. އަދި ޓޮބޭކޯ އަދި ނިކޮޓިން ހިމެނޭ އެއްވެސް އެއްޗެއް، ސިނގިރޭޓް އަދި އީ-ސިގަރޭޓް ފަދަ ތަކެތި ބޭނުން ނުކުރުން ވަރަށް މުހިންމު ވާނެ އެވެ.\nއަބަދުވެސް ގޭގައި ލޭގެ ޕްރެޝަރު ބެލުމާއި ގަވައިދުން ބޭސް ކައި އަދި ޑޮކްޓަރަށް ދެއްކުމަކީ ލޭ މައްޗަށް ދާ ކޮންމެ މީހަކުވެސް ވަރަށް ފަރުވާ ތެރި ކަމާއެކު ކުރަންވާނެ ކަންކަމެވެ. ލޭގެ ޕްރެޝަރު މައްޗަށް ގޮސް ކޮންޓްރޯލް ނުކުރެވިއްޖެނަމަ ނުރައްކާތެރި އެތަކެއް މައްސަލަތަކާ ކުރިމަތިވުމަކީ ދުރުކަމެއް ނޫނެވެ.


Raees Yameen'ge Passport Amuru Isthiunaaf Kuraane Kamakah Nubelevey! - Vaguthu\nކުރީގެ ރައީސް އަބްދުﷲ ޔާމީން މިއަދު ސުޕްރީމް ކޯޓުން ނުކުމެ ވަޑައިގަންނަވަނީ. --- ވަގުތު އިމޭޖަސް: އަހުމަދު އަޝްހާދު އަބްދުﷲ\nއިދިކޮޅު ޕީޕީއެމް ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީންގެ ޕާސްޕޯޓް ހިފަހައްޓަން ޖެހޭ ސަބަބެއް ނެތް ކަމަށް ކްރިމިނަލް ކޯޓުން ކަނޑައަޅައި ނެރުނު އަމުރު ހައި ކޯޓުގައި އިސްތިއުނާފް ކުރުމުގެ ވިސްނުން ދައުލަތުން ނުގެންގުޅޭ ކަން ހާމަވެއްޖެއެވެ.\nކްރިމިނަލް ކޯޓުގައި އިއްޔެ ކުރިއަށް ދިޔަ އަޑުއެހުމުގައި ޝަރީއަތް ނިމެންދެން ޔާމީންގެ ޕާސްޕޯޓް ހިފަހައްޓަން އެދިވަޑައިގެންނެވިއިރު، އެމަނިކުފާނުގެ ޕާސްޕޯޓްގެ މުއްދަތު އޮތީ ހަމަވެފައެވެ. މުއްދަތު ހަމަވެފައިވާ ޕާސްޕޯޓް ހިފަހައްޓަން ޖެހޭ ސަބަބެއް ނެތުމުން ޕާސްޕޯޓް ހިފެހެއްޓުމުގެ އަމުރެއް ކޯޓުން ނުދިނެވެ.\nދައުލަތް ތަމްސީލް ކުރައްވާ ޕްރޮސެކިއުޓާ ޖެނެރަލް (ޕީޖީ) ގެ މީޑިއާ އޮފިޝަލް އަދި ޕަބްލިކް ޕްރޮސެކިއުޓަރު އަހްމަދު ޝަފީއު "ވަގުތު" އަށް ވިދާޅުވި ގޮތުގައި، އެ އަމުރު ދެން ހައި ކޯޓުގައި އިސްތިއުނާފް ކުރަން ޖެހޭނެ ކަމަކަށް ނުބެލެވޭ ކަމަށެވެ.\nއެހެން ނަމަވެސް އެކަމުގައި ޕީޖީ އޮފީހުން ވަކި ގޮތެއް ނުނިންމަވާ ކަމަށް ވެސް ޝަފީއު ފާހަގަ ކުރެއްވިއެވެ. ޕާސްޕޯޓް އަމުރުތައް އިސްތިއުނާފް ކުރަން ގާނޫނުގައި ބަޔާން ކުރާ މުއްދަތަކީ 48 ގަޑިއިރު ކަމުން އެ މުއްދަތުގެ ތެރޭގައި ވަކި ގޮތެއް ނިންމުމަށް ފަހު ހާމަ ކުރައްވާނެ ކަމަށް އޭނާ ވިދާޅުވިއެވެ.\n"[ރައީސް ޔާމީންގެ ޕާސްޕޯޓްއާ ގުޅިގެން ކްރިމިނަލް ކޯޓުން ނެރުނު އަމުރު] ހައި ކޯޓުގައި އިސްތިއުނާފް ކުރާނެ ކަމަކަށް ނުއެއް ބެލެވޭ، އެކަމަކު އަދި ވަކި ގޮތެއް ނުވެސް ނިންމަން،" ޝަފީއު ވިދާޅުވިއެވެ.\nމިހާރު ކްރިމިނަލް ކޯޓުގައި ކުރިއަށްދާ އެ މައްސަލައަކީ، ރ. ފުއްގިރި ދޫކޮށް ދައުލަތަށް ލިބެން ޖެހޭ 1.1 މިލިއަން ޑޮލަރު ރައީސް ޔާމީން ލޯންޑަ ކުރި ކަމަށް ބުނާ މައްސަލައެވެ. މި މައްސަލާގައި ޔާމީންގެ މައްޗަށް މަނީ ލޯންޑަރިންގެ ދައުވާއާއި ރިޝްވަތު ހިފުމުގެ ކުށުގެ ދައުވާ އުފުލާފައިވެއެވެ.\nރައީސް ޔާމީންގެ މައްޗަށް ފަސް އަހަރުގެ ޖަލު ހުކުމެއް އިއްވީ އެމަނިކުފާނުގެ އެކައުންޓަށް ޖަމާވި އެއް މިލިއަން ޑޮލަރަކީ އެމްއެމްޕީއާރުސީ މެދުވެރިކޮށް ގއ. ވޮޑަމުލާ ދޫކޮށް ދައުލަތަށް ލިބެން ޖެހޭ ފައިސާ ކަމަށް ތުހުމަތު ކުރާ މައްސަލައިގައެވެ.\nއެކަމަކު ރައީސް ޔާމީނަށް ފައިސާ ޖަމާވި ސްލިޕްއާއި، އެސްއޯއެފްގެ ސްލިޕް ނަންބަރާ ދިމާނުވެ، އެއީ ދައުލަތަށް ލިބެން ޖެހޭ ފައިސާ ކަން ކަށަވަރު ނުވާ ކަމަށް ސުޕްރީމް ކޯޓުން ކަނޑައެޅީއެވެ.\nރ. ފުއްގިރި ދޫކޮށް ދައުލަތަށް ލިބެން ޖެހޭ ފައިސާއަށް ޚިޔާނާތްތެރިވެފައިވާ މައްސަލައިގެ އިތުރުން ވ. އާރަށް ދޫކޮށް ދައުލަތަށް ޚިޔާނާތްތެރިވި މައްސަލާގައި ވެސް ޔާމީންގެ މައްޗަށްދައުވާ އުފުލާފައިވެއެވެ. މި ތުހުމަތުތަކަށް ޔާމީން އިންކާރު ކުރައްވައެވެ.\nއެމަނިކުފާނު ލީޑް ކުރައްވާ ޕީޕީއެމް ޕީއެންސީގެ އެތައް ހާސް ސަޕޯޓަރުން ވެސް ގަބޫލު ކުރަނީ އެމަނިކުފާނުގެ މައްޗަށް އުފުލަމުން ދަނީ "ސިޔާސީ ދައުވާތަކެއް" ކަމުގައެވެ.\nމ ޢަބްދު ﷲ\nޑިސެމްބަރު 7, 2021 10:57\n14 މިނެޓް ކުރިން ( ޑިސެމްބަރު 7, 2021 )\nއަޅެދެން މިވަރު ބޮޑެތި ބޮނޑި ސަރުކާރަށް ދޭހެވެއް ނުވާނެއެއްނު . މިހާރުނެސް މިއޮތީ\nފަލީހަތްވެފައޮތް ވަރު އަނެއް އޭގެމައްޗަށް ތިޖެހީ އަނެއް ބޮނޑި . ކަލޭމެނަށްވާ\nއަށްސަރި ބަހުން ސާބަސް.\nޑިސެމްބަރު 7, 2021 13:36\nދައުލަތް ބޭޒާރުވެ ނިމިއްޖެ އަމާބުނީތީ ފަރަށްދާ ދައުލަތެއް މަކަރު ހަދަންވެސް ނުދަންނަ ދައުލަތެއް ސިކުނޑި މަރުވެފައިވާ ދައުލަތެއް .\nޑިސެމްބަރު 7, 2021 15:19\nދުނިޔެއިން ކުޜިކުށަށް އަދަބު ނުކިބުނސަް އާހިރަތުގައި ލިބޭނެ!


Hahdhunmathi Maavah Council | Official website\nހައްދުންމަތީ މާވަށު ކައުންސިލް\nކައުންސިލްގެ ނިއްމުން ކައުންސިލްގެ ޤަރާރު ކައުންސިލްގެ ސާވިސްޗާޓަރ ކައުންސިލުންދޭ ޚިދުމަތްތަށް\nސަރުކާރުގެ މަޝްރޫއުތަށް ކައުންސިލްގެ މަޝްރޫއުތައް\nގާނޫނާއި ގަވާއިދު ފޮޓޯގެލަރީ ވީޑިއޯގެލަރީ\nލ.މާވަށް / ދިވެހިރާއްޖެ\nވަޒީފާގެ ފުރުސަތު: އިމާމު/މުދިމު(ވޭޖް އެމްޕްލޯއިމަންޓް)\nމަޤާމު: އިމާމް / މުދިމް (ޕޫލް – ވޭޖް އެމްޕޮލޯއިމަންޓް)\nވަޒީފާ އަދާކުރަން ޖެހޭ ތަން: ހައްދުންމަތީ މާވަށު ކައުންސިލްގެ އިދާރާ\nމަސައްކަތް ކުރަންޖެހޭ ތަން: މިއިދާރާގެ ބެލުމުގެ ދަށުގައިވާ މިސްކިތްތައް\nމުއްދަތު: 11 ޖަނަވަރީ 2022 އިން 10 ޖަނަވަރީ 2023 އަށް ( 01 އަހަރު )\nމަޤާމުގެ މައިގަނޑު މަސްއޫލިއްޔަތުތަކާއި ވާޖިބުތައް: 1. ކޮންމެ ނަމާދުވަގުތެއްގެ ކުރިން މިސްކިތަށްގޮސް، މިސްކިތުގެ ކަންތައްތައް ބަލައި، ރަނގަޅުކުރަން ހުރި ކަމެއް ރަނގަޅު ކުރުމާއިއެކު، ފަރުޟު ފަސް ނަމާދު ވަގުތުގައި ބަންގި ގޮވުމާއި، އިމާމުވެ ނަމާދު ކުރުން. 2. މިސްކިތަށް ލިބެމުންދާ ގެއްލުންތަކާއި، މިސްކިތަށް ދަތިވާ ކޮންމެ ކަމެއް ކައުންސިލްގެ އިދާރާއަށް އަންގައި، އެކަން ރަނގަޅު ކުރެވޭތޯ ބެލުން 3. ކައުންސިލްގެ އިދާރާއިން އެއިރަކު ހަމަޖައްސަވާ މިސްކިތެއްގައި އިމާމުވެ ފަރުޟު ފަސްނަމާދު ޖަމާޢަތުގައި އިމާމުވެކޮށް ވަގުތު ބަންގިގޮވުން. 4. ކައުންސިލްގެ އިދާރާއިން އަންގައިފި ހިނދެއްގައި، ހަމަޖެހިފައިވާ އުޞޫލުތަކާއި އެއްގޮތްވާ ގޮތެއްގެމަތިން ކަށުނަމާދު ކުރުމާއި، މަރުވާ މީހުންގެ ކަށުކަމާކެމީގެ ކަންތައްތައް ކުރުމުގައި އެހީތެރިވުން. 5. މިސްކިތްތަކުގައި ދީނީ ދަރުސް ދިނުންފަދަ ޕްރޮގްރާމްތައް ހިންގާނަމަ، އެފަދަ ޕްރޮގްރާމްތަކަށް ބޭނުންވާ އެހީތެރިކަން ދިނުމާއި، އެކަން ނިމެންދެން މިސްކިތުގައި މަޑުކުރުން. 6. މިސްކިތުގެ މަސައްކަތު މީހުންގެ އެންމެހައި މަސައްކަތްތައް، އިދާރާއިން ރާވާ އުޞޫލެއްގެމަތިން ކަނޑައެޅިފައިވާ މުއްދަތެއްގެ ތެރޭގައި ކުރުވުމާއި، އެކަންކަން ހިނގާ ނުހިނގާގޮތް ބެލުން.\nމަޤާމް ޝަރުޠު މުސާރަ ސަރވިސް އެލަވަންސް\nއިމާމް މަޤާމުގެ މަސައްކަތް ކުރުމުގެ ހުނަރު / ޤާބިލްކަން ސާބިތު ކޮށްދިނުމާއިއެކު،\nމަސައްކަތް ކުރާ ކޮންމެ ގަޑިއަކަށް 61.00 ރުފިޔާގެ ރޭޓުން (މަހަކު 155 ގަޑިއިރަށް ވުރެ އިތުރު ނުވާގޮތަށް) ނެތް\nމުދިމް ތަޖުވީދުގެ މަގުން ކީރިތި ޤުރްއާން ކިޔަވަން ދަންނަ މީހެއްކަމުގައިވުން (މަތީގައިވާ މަޤާމަށް ޝަރުޠުތައް ފުރިހަމަ ނުވާ ފަރާތްތަކުންވެސް، މި މަޤާމަށް ކުރިމަތިލުމުގެ ފުރުޞަތު ހުޅުވިފައިވެއެވެ. ނަމަވެސް މި މަޤާމަށް މީހުން ހޮވާނީ، މަތީގައިވާ މަޤާމަށް ޝަރުޠު ހަމަވާ ފަރާތަކުން ކުރިމަތިލާފައި ނުވާނަމައެވެ.) މަސައްކަތް ކުރާ ކޮންމެ ގަޑިއަކަށް53.00 ރުފިޔާގެ ރޭޓުން މަހަކު 155 ގަޑިއިރަށްވާ ފައިސާ ނެތް\nހުށަހަޅަންޖެހޭ ލިޔުންތައް: 1. ފުރިހަމަ ކޮށްފައިވާ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ.) http://www.csc.gov.mv/dv/downloads/15151 2. ވަޒީފާއަށް އެދޭ ފަރާތުގެ ވަނަވަރު (ގުޅޭނެ ފޯނު ނަންބަރާއި އީ-މެއިލް އެޑްރެސް ހިމެނޭގޮތަށް). 3. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ (މުއްދަތުހަމަވެފައިވީ ނަމަވެސް) ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް. ނުވަތަ އައި.ޑީ. ކާޑު ގެއްލިފައިވާ ނަމަ، އެ ފަރާތެއްގެ އުފަންދުވަހުގެ ސެޓްފިކެޓު، ޕާސްޕޯޓް ނުވަތަ ޑްރައިވިންގ ލައިސަންސް. 4. ސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެ ނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއްނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން. 5. ލިބިފައިވާ ތަޢުލީމީ ސެޓުފިކެޓުތަކުގެ ކޮޕީ؛ (ހ) މޯލްޑިވްސް ކޮލިފިކޭޝަންސް އޮތޯރިޓީއިން ލެވަލް ކަނޑައަޅައި ތައްގަނޑު ޖަހާފައިވާ، މަތީ ތަޢުލީމުދޭ ރާއްޖެއިން ބޭރުގެ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކުގެ ކޮޕީއާއި ޓްރާންސްކްރިޕްޓުގެ ކޮޕީ؛ ނުވަތަ: ސެޓްފިކެޓު ނެތް ޙާލަތްތަކުގައި، ކޯސް ފުރިހަމަކުރިކަމުގެ ލިޔުމުގެ ކޮޕީއާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެސެސްމަންޓް ރިޕޯޓްގެ ކޮޕީ އަދި ޓްރާންސްކްރިޕްޓްގެ ކޮޕީ (ށ) ރާއްޖޭގެ މަތީ ތައުލީމުދޭ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކުގެ ކޮޕީއާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީއާއި ޓްރާންސްކްރިޕްޓްގެ ކޮޕީ. 6. މަސައްކަތުގެ ތަޖުރިބާ އަންގައިދޭ ތިރީގައިވާ މިންގަނޑަށް ފެތޭ ލިޔުންތަކުގެ ކޮޕީ: (ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާ ނަމަ އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން. (ށ) ސިވިލް ސަރވިސްގެ ތަޖުރިބާގެ ތެރެއިން https://myaccount.csc.gov.mv/ އިން ފެންނަންނެތް ތަޖުރިބާގެ މުއްދަތުތައް ހާމަކޮށްދިމުގެ ގޮތުން އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން. (ނ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާ ނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށްފައިވާ އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން. (ރ) ޤައުމީ ނުވަތަ ބައިނަލްއަޤުވާމީ ޖަމްއިއްޔާ ނުވަތަ ޖަމާއަތެއްގައި މަސައްކަތް ކޮށްފައިވާ ނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން (މި ލިޔުމުގައި އަދާކޮށްފައިވާ މަޤާމަކީ މުސާރަދެވޭ މަޤާމެއްކަން ނުވަތަ ނޫންކަން ބަޔާންކޮށްފައި އޮންނަންވާނެއެވެ. ނުވަތަ ބަދަލުގައި އެކަން ބަޔާންކޮށް އެ ތަނަކުން ދޫކޮށްފައިވާ ރަސްމީ ލިޔުމެއް ހުށަހަޅަންވާނެއެވެ.) (ބ) ދަޢުލަތުގެ އުވައިލައިފައިވާ އިދާރާއެއްގައި، ނުވަތަ އުވައިލައިފައިވާ އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި، ނުވަތަ އުވައިލައިފައިވާ ޤައުމީ ނުވަތަ ބައިނަލްއަޤްވާމީ ޖަމިއްޔާ ނުވަތަ ޖަމާއަތެއްގައި މަސައްކަތްކޮށްފައިވާ ނަމަ، އަދާކޮށްފައިވާ ވަޒީފާ އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ލިބެންނެތް ނަމަ، ރެކްރޫޓްމަންޓް އުޞޫލުގެ ޖަދުވަލު 8 ގައިވާ "ވަޒީފާއަށް އެދޭފަރާތުގެ ރެފަރެންސް ޗެކް ފޯމު".\nވަޒީފާއަށް އެންމެ ޤާބިލު ފަރާތެއް ހޮވުމަށް ބެލޭނެ ކަންތައްތައް: · ތަޢުލީމް (ކަނޑައެޅިފައިވާ އިންސައްތަ %20) · މަސައްކަތު ތަޖުރިބާ (ކަނޑައެޅިފައިވާ އިންސައްތަ %10) · ހުނަރު - ފައިނަލް އިންޓަވިއު (ކަނޑައެޅިފައިވާ އިންސައްތަ %50) - ޕްރެކްޓިކަލް/އިމްތިހާން (ކަނޑައެޅިފައިވާ އިންސައްތަ %20)\nމަޤާމަށް އެދެންވީގޮތާއި ސުންގަޑި: މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 21 ޑިސެމްބަރ 2021 ގެ 14:00 ގެ ކުރިން، ހައްދުންމަތީ މާވަށު ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް info@maavahcouncil.gov.mv މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފި ނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nޝޯޓްލިސްޓުކުރުން: މި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން ޕޮއިންޓު ލިބޭފަރާތްތައް ޝޯޓްލިސްޓުކުރެވޭނެއެވެ.\nއިންޓަރވިއު އޮންނާނެ ތަނާއި، މުއްދަތު: މި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 26 ޑިސެމްބަރ 2021 އާއި 30 ޑިސެމްބަރ 2021 އާ ދެމެދު، ހައްދުންމަތީ މާވަށު ކައުންސިލްގެ އިދާރާގައެވެ.\n"ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ޝީޓު)" އާންމުކުރުން އިންޓަވިއު ބާއްވާތާ ރަސްމީ ބަންދު ނޫން3ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ޝީޓު)" އާންމުކޮށް ފެންނާނެހެން މި އިދާރާގައި އަދި އިދާރާގެ ވެބްސައިޓްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓު ދެވިފައިވާ ގޮތާމެދު ޝަކުވާއެއް އޮތްނަމަ A2 ޝީޓު އާންމުކުރާ ދުވަހުން ފެށިގެން ރަސްމީ ބަންދު ނޫން3ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6800718 އަށެވެ. އީ-މެއިލް ކުރާނީ info@maavahcouncil.gov.mv އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހައި ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަންކުރުމުގެ އުޞޫލާގުޅޭ" (http://www.csc.gov.mv/recruitment-usoolu) އިން ލިބެން ހުންނާނެއެވެ.\nއެލް ޖީ އޭ\nރައީސުލް ޖުމްހޫރީއްޔާގެ އޮފީސް\nހައްދުންމަތީ މާވަށު ކައުންސިލްގެ އިދާރާ\n© 2022، ހައްދުންމަތީ މާވަށު ކައުންސިލް


ފަސްދޮޅަސްތިންވަނަ އަސާސީ ތަމްރީނު ކޯހުގެ ދަސްވެނިވުމުގެ ރަސްމިއްޔާތު ބާއްވައިފި\n13 ޖެނުއަރީ 2018 11:09\nސިފައިންގެ ޚިދުމަތާ އަލަށް ގުޅުނު ސިފައިން ތަމްރީނު ކުރުމަށް އެމްއެންޑީއެފް ކޮލެޖް އޮފް ޑިފެންސް އެންޑް ސެކިއުރިޓީ ސްޓަޑީޒްއިން ހިންގި 63 ވަނަ އަސާސީ ތަމްރީނު ކޯހުގެ ދަސްވެނިވުމުގެ ރަސްމިއްޔާތު ބާއްވައިފިއެވެ.\nގިރިފުށި ޓްރޭނިންގ ސެންޓަރުގައި މިއަދު ހަވީރު ބޭއްވި ޚާއްޞަ ރަސްމިއްޔާތު ޝަރަފުވެރިކޮށްދެއްވައި ވަނަވަނައަށް ހޮވުނު ދަރިވަރުންނަށް ތައްޓާއި ހަނދާނީ ލިޔުން ޙަވާލުކޮށްދެއްވީ މިނިސްޓަރ އޮފް ޑިފެންސް އެންޑް ނޭޝަނަލް ސެކިއުރިޓީ އޮނަރަބަލް އާދަމް ޝަރީފް ޢުމަރެވެ.\nމިރަސްމިއްޔާތުގައި ވާހަކަފުޅުދަށްކަވަމުން ޑިފެންސް މިނިސްޓަރ ވިދާޅުވީ ދިވެހި އަސްކަރިއްޔާއަކީ ޤާނޫނު އަސާސީއާއި ސިފައިންގެ ޤާނޫނު ލާޒިމުކުރާ މަސްއޫލިއްޔަތު މުސްތަޤިއްލު ގޮތެއްގައި ވަރަށް ފުރިހަމަކަމާއެކު އަދާ ކުރައްވާ މުއައްސަސާއެއްކަމަށެވެ. އަދި ދިވެހި ފަޚުރުވެރި ސިފައިންނަކީ ދިވެހި ޤައުުމުގެ މިނިވަންކަމާއި އިސްތިޤުލާލު ދެމެހެއްޓުމުގައި އެންމެ ވަރުގަދަ އައްޑަނަ ކަމުގައި އެ މަނިކުފާނުގެ ވާހަކަފުޅުގައި ފާހަގަކުރެއްވެވިއެވެ. އިތުރަށް ވާހަކަފުޅުދައްކަވަމުން އެ މަނިކުފާނު ވިދާޅުވީ، ސިފައިންނަކީ ޤައުމީ ސަލާމަތަށް ކުރިމަތިވާ ގޮންޖެހުންތަކުގައި، އަމިއްލަ ފުރާނައަށްވުރެ ޤައުމު އިސްކޮށްގެން މި ޤައުމުގެ މިނިވަންކަމަށްޓަކައި މަސައްކަތްކުރަންތިބި މި ޤައުމުގެ އެންމެ ފަޚުރުވެރި ލަޝްކަރު ކަމަށެވެ.\n63 ވަނަ އަސާސީ ތަމްރީނު ކޯހުން ހުރިހާ ގޮތަކުން އެންމެ މޮޅު ދަރިވަރަކަށް ހޮވިފައިވަނީ ޕްރައިވެޓް މުޙައްމަދު ނިޔާޒްއެވެ. މިކޯހުގައި އަމާޒަށް ބަޑިޖެހުމުން އެއްވަނަ ހޯދައިގެން މޭޖަރ އިނގިރޭސި އުމަރު މަނިކުގެ އެވޯޑް ހާސިލްކޮށްފައިވަނީ ޕްރައިވެޓް އަބްދުﷲ އަބާންއެވެ. ހެވިކަމަށް އެންމެ މޮޅު ދަރިވަރަކަށްދޭ ކޮމާންޑަރ އިސްމާޢީލް ދީދީގެ އެވޯޑް ހާސިލްކޮށްފައިވަނީ ޕްރައިވެޓް ތޯޙާ މާދް އެވެ. ހަށިހެޔޮކަމުން އެއްވަނަ ދަރިވަރަކަށް ދޭ ކޮމާންޑަރ މޮޓަރ ހަސަން މަނިކުގެ އެވޯޑް ޕްރައިވެޓް ޢަލީ ނަޖާޝީ ނިޒާރު ހާސިލްކޮށްފައިވާއިރު މަޒުމޫނު ލިޔުމުން އެއްވަނަ ހޯދައިގެން މޭޖަރ ރިޓަޔަރޑް ޙުސައިން ޝާކިރުގެ އެވޯޑް ހާސިލްކޮށްފައިވަނީ ޕްރައިވެޓް ނިޢުމާ ޢަބްދުއްރަޙްމާނެވެ.\nމިރަސްމިއްޔާތުގެ ޝަރަފުވެރި މެހުމާން މިނިސްޓަރ އޮފް ޑިފެންސް އެންޑް ނޭޝަނަލް ސެކިއުރިޓީ އޮނަރަބަލް އާދަމް ޝަރީފް ޢުމަރުވަނީ ލަޝްކަރު ބަލާ ފާސްކޮށްދެއްވާފައެވެ. މިރަސްމިއްޔާތުގައި ކޯހުގެ ދަރިވަރުންނަށް ޢަޒުމް ލައިދެއްވީ އެމްއެންޑީއެފްގެ ކޮލެޖް އޮފް ޑިފެންސް އެންޑް ސެކިއުރިޓީ ސްޓަޑީޒްގެ ކޮމާންޑިންގ އޮފިސަރ ބްރިގޭޑިއަރ ޖެނެރަލް ވައިސް ވަޙީދެވެ.\nމިރަސްމިއްޔާތު ނިމިގެން ދިޔައި ސިފައިންގެ ލަވަ އާއި ޤައުމީ ސަލާމަށްފަހު 63 ވަނަ އަސާސީ ތަމްރީނު ކޯހުގެ ދަރިވަރުން ފާސްވެ ހިނގާދިޔުމުންނެވެ.


މަސްތުވާތަކެތީގެ މައްސަލަތައް ހައްލުކުރުމުގައި މުޖުތަމަޢުގެ ބައިވެރިވުން އިތުރުކުރުމުގެ މަސައްކަތް ޖެންޑާ މިނިސްޓަރު ފައްޓަވައިފި – Dhen.mv\nމަރްޔަމް ވަޙީދާ January 14, 2021 - 5:47 pm\nމަސްތުވާތަކެތީގެ މައްސަލަތައް ޙައްލުކުރުމުގައި މުޖުތަމަޢުގެ ބައިވެރިވުން އިތުރުކުރުމަށް ބާރު އެޅުމުގެ ގޮތުން މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އަލްފާޟިލާ ޢާއިޝަތު މުޙައްމަދު ދީދީ ދައުލަތުގެ އިދާރާތަކާއި ކުންފުނިތަކަށް މިއަދު ޒިޔާރަތް ކުރައްވަން ފައްޓަވައިފިއެވެ.\nޤާނޫނު ނަންބަރު 2011/17 (މަސްތުވާތަކެއްޗާ ބެހޭ ޤާނޫނު)ގެ 27ވަނަ މާއްދާގައި ނޭޝަނަލް ޑްރަގް އޭޖެންސީގެ މަސްއޫލިއްޔަތުތަކުގެ ތެރޭގައި މަސްތުވާތަކެތި ބޭނުންކުރުން ހުއްޓުވުމަށް ކުރަންޖެހޭ މަސައްކަތުގައި މުޖުތަމަޢުގައި ހިމެނޭ ހުރިހާ ފަރާތްތަކެއްގެ މެދުގައި ހޭލުންތެރިކަން އިތުރުކުރުމަށް ކަމާބެހޭ ހުރިހާ އިދާރާތަކާ ގުޅިގެން މަސައްކަތްކުރުން ހިމެނެއެވެ.\nއެގޮތުން ދައުލަތުގެ އިދާރާތަކާއި ކުންފުނިތަކަށް ޖެންޑާ މިނިސްޓަރ ޒިޔާރަތް ކުރައްވަމުން ގެންދަވަނީ މި މަސައްކަތުގައި ދައުލަތުގެ އިދާރާތަކާއި ކުންފުނިތަކުގެ ވެރިންނަށް މުހިންމު ދައުރެއް އަދާކުރެވޭނެ ކަމަށް ޤަބޫލުކުރެވޭތީއާއި، ވަކިން ޚާއްޞަ ގޮތެއްގައި މި ކަމަށް މުވައްޒަފުން އަހުލުވެރި ކުރުވުމުގައި ސީނިއަރ މެނޭޖްމަންޓުގެ ދައުރު އިތުރުކުރުމަށް ބާރުއެޅުމުގެ ގޮތުން ކަމަށް އެމިނިސްޓްރީން މައުލޫމާތު ދެއްވައެވެ.\nމިނިސްޓަރ މިއަދު ބައްދަލު ކުރައްވާފައި ވަނީ މޯލްޑިވްސް ކަސްޓަމްސް ސަރވިސް، އެލައިޑް އިންޝުއަރެންސް، އައިލެންޑް އޭވިއޭޝަން ސަރވިސަސް ލިމިޓެޑް އަދި މޯލްޑިވްސް އިސްލާމިކް ބޭންކްގެ ސީނިއަރ މެނޭޖްމަންޓްގައި ހިމެނިވަޑައިގަންނަވާ ބޭފުޅުންނާއެވެ. މި ބައްދަލު ކުރެއްވުމުގައި މަސްތުވާތަކެތި ބޭނުންކުރުން ހުއްޓުވުމަށް ކުރަންޖެހޭ މަސައްކަތުގައި އެ ފަރާތްތަކުގެ އެއްބާރުލެއްވުން ބޭނުންވާކަން ފާހަގަ ކުރައްވައި، އެހީތެރިކަން ހޯދިދާނެ ދާއިރާތަކާ ގުޅޭގޮތުން މިނިސްޓަރ މަޝްވަރާ ކުރެއްވިއެވެ.\nމި މަހުގެ ނިޔަލަށް ދައުލަތުގެ 15 އިދާރާ އަދި ކުންފުންޏަކާ ނޭޝަނަލް ޑްރަގް އޭޖެންސީން ބައްދަލުކުރުމަށް ހަމަޖެހިފައިވެއެވެ. އޭގެ ތެރެއިން ބައެއް ތަންތަނަށް މިނިސްޓަރ ޒިޔާރަތް ކުރެއްވުމަށް ވަނީ ހަމަޖެހިފައެވެ.\nކޮވިޑް-19 ގެ ސަބަބުން ނުކުޅެދުންތެރިކަން ހުންނަ ފަރާތްތަކަށް ގޮންޖެހުންތައް ކުރިމަތިވެފައިވޭ : ޖެންޑަރ މިނިސްޓަރު\nފުވައްމުލަކު ދަނޑިމަގު ކުޅި ސަރަހައްދުގައި އަލިފާން ރޯވެއްޖެ\nކޮވިޑް-19 ގެ ފަހުގެ މައުލޫމާތު ދިނުމަށް ރައީސް މިއަދު ގައުމާ މުޚާތަބު ކުރައްވަނީ\nސާރާ އަނެއްކާވެސް ރާއްޖޭގައި\nއެމްޑަބްލިޔުއެސްސީގެ އާ ލޯގޯ އިފްތިތާޙުކޮށްފި\nޑެލަވެއާ އަށް ކީ ވަދާޢީ ސަލާމް: ބައިޑަންގެ ލޮލުން ކަރުނަފުޅު


އާދަމް އާރިފްއާ އެކު ހަތަރު ގާޒީއެއްގެ މައްސަލަ ބެލުމަށް ނިންމައިފި – Haftha\nއާދަމް އާރިފްއާ އެކު ހަތަރު ގާޒީއެއްގެ މައްސަލަ ބެލުމަށް ނިންމައިފި\nޑްރަގް ކޯޓްގެ ގާޒީ އާދަމް އާރިފްއާ އެކު އިތުރު ހަތަރު ގާޒީއެއް ސުލޫކީ މައްސަލަ ބެލުމަށް ޖުޑިޝަލް ސާވިސް ކޮމިޝަން (ޖޭއެސްސީ) އިން ނިންމައިފި އެވެ.\nޖޭއެސްސީން މިރޭ ބޭއްވި ނޫސްވެރިންގެ ބައްދަލުވުމެއްގައި އެ ކޮމިޝަނުގެ ޑިރެކްޓަރު ހަސަން ޒަހީން ވިދާޅުވީ، ޑުރަގް ކޯޓުގެ ގާޒީ އާދަމް އާރިފްގެ އިތުރުން ހަތަރު ގާޒީއެއްގެ މައްސަލަ ބެލުމަށް ޖޭއެސްސީގެ މިއަދުގެ ބައްދަލުވުމުގައި ނިންމާފައިވާ ކަމަށެވެ.\nއެގޮތުން އެ ހަތަރު ގާޒީންގެ މައްސަލަ ބެލުމަށް ކޮމެޓީތަކެއް ހަދާފައިވާ ކަން ޒަހީން ވަނީ ފާހަގަ ކުރައްވާފަ އެވެ.\nއާރިފަކީ ކުރިން ކްރިމިނަލް ކޯޓުގެ އިސް ގާޒީކަން ކުރެއްވި ގާޒީ އެކެވެ.\nއާރިފްގެ އިތުރުން ޖޭއެސްސީން ދެން ބަލަން ނިންމާފައި ވަނީ ފުވައްމުލަކު މެޖިސްޓްރޭޓް ކޯޓުގެ މެޖިސްޓްރޭޓް ހުސައިން ރަޝީދު އާއި ގއ. ކަނޑުހުޅުދޫ މެޖިސްޓްރޭޓް ކޯޓުގެ އިސް މެޖިސްޓްރޭޓް ހަސަން ދީދީގެ އިތުރުން ތުލުސްދޫ މެޖިސްޓްރޭޓް ކޯޓުގެ މެޖިސްޓްރޭޓް ޢައިނާން އަލީ އަދި ރ. މާކުރަތު މެޖިސްޓްރޭޓް ކޯޓުގެ މެޖިސްޓްރޭޓް އަދުނާން ހުސައިނާއި ބެހޭގޮތުން ހުށަހަޅާފައިވާ މައްސަލަތަކެކެވެ.\nއޭގެ އިތުރުން ޖޭއެސްސީގެ މިއަދުގެ ބައްދަލުވުމުގައި ވަނީ ރ. އިންނަމާދޫ މެޖިސްޓްރޭޓް ކޯޓުގެ އިސް މެޖިސްޓްރޭޓް އަލީ ނާޝިދާއި ބެހޭގޮތުން ހުށަހަޅާފައިވާ ޝަކުވާ އަކާއި ގުޅިގެން، އޭނާއަށް ނަސޭހަތް ދިނުމަށް ވެސް ނިންމާފަ އެވެ.


ދިވެހިރާއްޖޭގެ ޤައުމީ ޔުނިވަރސިޓީގެ ސްކޫލް އޮފް މެޑިސިންގގެ މައިކުރޯ ބައިލޮޖީ ލެބާއި ބަޔޯކެމިސްޓްރީ ލެބަށް ބޭނުންވާ ތަކެތި ގަތުމަށް\nދިވެހިރާއްޖޭގެ ޤައުމީ ޔުނިވަރސިޓީގެ ސްކޫލް އޮފް މެޑިސިންގގެ މައިކުރޯ ބައިލޮޖީ ލެބާއި ބަޔޯކެމިސްޓްރީ ލެބަށް ބޭނުންވާ ތަކެތި ގަންނަން ބޭނުންވެއްޖެއެވެ. ވީމާ، މިމަސައްކަތް ކޮށްދިނުމަށް ޝައުޤުވެރިވާ ހުރިހާ ފަރާތްތަކަށް ފުރުޞަތު ހުޅުވާލަމެވެ.\nމި ތަކެތި ފޯރިކޮށްދިނުމަށް ޝައުޤުވެރިވާ ފަރާތްތަކުން ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް (ރަށްދެބައިހިނގުން، މާލެ) 2020 މާރޗް 1 ވާ އާދިއްތަ ދުވަހުގެ 12:00 އަށް ހާޒިރުވެ މަޢުލޫމާތު ސާފުކުރެއްވުމަށްފަހު 2020 މާރޗް 8 ވާ އާދިއްތަ ދުވަހުގެ 10:00 އަންދާސީހިސާބު ހުށަހެޅުއްވުން އެދެމެވެ. އަންދާސީ ހިސާބު ހުށަހަޅުއްވާ ބީލަންތައް ހުންނަންވާނީ ސިޓީއުރައެއްގާ ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، އިއުލާނު ނަންބަރު އަދި ބީލަން ހުށަހަޅާ ފަރާތުގެ ނަން ލިޔެފައި އޮންނަންވާނެއެވެ.\nމި މަސައްކަތް ހަވާލުކުރުމަށް ހަމަޖެހިފައިވަނީ ހުށަހަޅާފައިވާ ހުށަހެޅުންތަކަށް ޓެކްނިކަލް އިވެލުއޭޝަނެއް ހެދުމަށްފަހު އޭގެތެރެއިން އެންމެ ރަނގަޅު ފަރާތަކަށެވެ. ބީލަން ހުށަހަޅުއްވަންވާނީ މި އިއުލާނާ އެޓޭޗް ކުރެވިފައިވާ އުޞޫލުގައި ބަޔާންކޮށްފައިވާ ހަމަތަކާ އެއްގޮތަށެވެ. އުޞޫލުގައި ހުށަހެޅުމަށް ލާޒިމްކޮށްފައިވާ ތަކެތި ބީލަމާއެކު ހުށަނާޅާ ފަރާތްތަކުގެ ބީލަންތައް ބާޠިލްކުރެވޭނެއެވެ.\nސްކޫލް އޮފް މެޑިސިންގ\nހަނދުވަރީހިނގުން މާލެ، ދިވެހިރާއްޖެ\n26 ފެބްރުވަރީ 2020


galehiri: ނަގޫރޯޅި - ޖައްރާފާ\nނަގޫރޯޅި - ޖައްރާފާ\nހުވަދުއަތޮޅު ތިނަދޫ އުތުރުފަރާތުން ތިނަދޫއާއި ތިނަދޫ މާފުއްޓާ ދޭތެރޭ ފަޅުތެރެއަށް ކުރީ ޒަމާނުގައި އެރި ނަގޫރޯޅިއެއްގެ ސަބަބުން އެތާނގައި ވަރަށްފުން ތަނެއް ހެދިގެންދިޔައެވެ. ނަގޫރޯޅިއަކީ ވިއްސާރަ ވިލާގަނޑުން ނަގުލެއްގެ ސިފައިގައި ފައިބައިފާ ހުންނަ ބާރުގަދަވައި އެކުލެވޭ އެނބުރޭ ރޯޅިއެވެ. ތިނަދޫގެ އެކި ދުވަސްވަރުގެ މުސްކުޅިންގެ ދޫދޫމަތިން ނަގުލުވަމުން އައިސްފައިވަނީ ވަރަށްބޮޑަށް ވިއްސާރަ ދުވަހެއްގައި މިނަގޫރޯޅި އެތަނަށް އެރުމުން ވަށްބުރެއްގެ ސިފައިގައި ފަންސާހަކަށް ފޫޓު ބޮޑުމިނުގައި ވަރަށްފުން ތަނެއް ހެދިގެންދިޔަކަމަށެވެ.\nތިނަދޫ އުތުރުފަރާތު ފަޅުތެރެއަށް އެރި ނަގޫރޯޅިން ހެދިގެންދިޔަ ފުންތަނަށް ކުރިއްސުރެ ކިޔައިއުޅުނީ "ޖައްރާފާ" އެވެ. މިޖައްރާފާގެ އަޑި ފެންނަނީ ފުންވިލެކޭ އެއްފަދައިން ނޫކުލައިގައެވެ. ތިނަދޫން މީހުން ބޭލިއިރު އެތާނގެ ފުންމިނުގައި ހިކިދިޔައިގައި ގާތްގަނޑަކަށް ވިއްސަކަށް ފޫޓް ހުންނާނެއެވެ. އެދުވަސްވަރު ތިނަދޫގެ އެއްގަމަށް އެހިލައިފައި ހުރުމުން ދޯނީގެ މަޑޫތައް ދިޔަވާވަރަށް ދުރުވެފައިވާ ބައެއް ދޯނިތައް މޫދަށްބޭލުމުން ދިޔަނުހިފޭތީ މަޑޫތައް ގާތްވެ ދިޔަހިފެންދެން މިޖައްރާފާގެ ތެރެއަށް އެދޯންޏެއް ފައްތާފައި ބާއްވައެވެ.\nތިނަދޫން މީހުން ބޭލުމާއި ހަމައަށް މިޖައްރާފާގެ ތެރޭ ދޯންޏެއް ފައްތާފައި އޮންނަ ދުވަސްވަރެއްގައި ބައެއް ކުދިން މޫދަށްއެރި އުޅޭއިރު ޖައްރާފާއަށް ގޮސް އެދޯންޏަކަށް އަރައި އުޅެއެވެ. ނަމަވެސް ޖައްރާފާގެ ތެރޭ ފަތައި އުޅުމަކީ ދުރުކަމެކެވެ. އޭގެ ސަބަބަކީ ޖައްރާފާ ތެރޭ މަދުނޫން ޢަދަދަކަށް ވެން، (ތިނަދޫބަހުން ވެމެ) އަދި ޚާއްޞަކޮށް ފަންހާމަސް (ތިނަދޫބަހުން އިދިހެނެފަނެ) އުޅެތީއެވެ. ފަންހާމަހަކީ އެއާއި ބެހި ރުޅިއަރުވައިފިނަމަ ވެނަށްވުރެ ނުރައްކާ ބޮޑު އެއްޗެކެވެ. މިމަހާތޮޅެ ރުޅިއެރުވުމުން އޭގެ ބޯކޮޅު ވަތަށް ވާގޮތަށް އެމީހަކަށް ހަމަލާދީ އޭގެ ބުރަކަށީގައިވާ ކަށިތައް އެމީހެއްގެ ފަޔަށް ނުވަތަ އެނޫން ތަނަކަށްވެސް ވައްދައެވެ. މިހެންވީމާ އެތަނެއްގައި ގިނައިން ފަންހާމަސް އުޅޭތަނަކީ ޢާއްމުކޮށް އެހެނިހެން މަސްމަހާމެހި އުޅުން ދުރު ތަނެކެވެ.\nތިނަދޫ ޖައްރާފާ ހިކި ތިނަދޫގެ ބިމާއި ގުޅިގެންދިޔައީ ނޮވެމްބަރ 2000މ. ގައި ތިނަދޫއާއި ތިނަދޫމާފުއްޓާ ދޭތެރެއަށް ވެލިއަޅައި ހިއްކުމުގެ ސަބަބުންނެވެ. މިޖައްރާފާ އޮތް ހިސާބަކީ މިހާރު ގިނަ ގެތަކެއް އަޅައި މީހުން ދިރިއުޅެމުންދާ ސަރަޙައްދެކެވެ. ތިނަދޫގައި ސަރުކާރުން ޢިމާރާތްކުރެއްވި ދެބުރިމިސްކިތުގެ ދެކުނުން ތިނަދޫ ކުދިމާ މުޙައްމަދު ޝަރީފުގެ ގެ "ދިވެތި" މިހާރު އެވަނީ އެހިސާބުގައެވެ.\nމުޙައްމަދު ޒުހައިރު ޖޭނެސްޓް/ ތިނަދޫ\nޢަބުދުﷲ އަޙުމަދު ސޯސަންޕާކް/ ތިނަދޫ\nފުވައްމުލަކުގެ ޢިލްމީ އުދަރެހުން ވާދޫ ގައްދަނޑު މަނިކުފާނު


މައްސަލަ ބަލާތީ ބޮޑު އިއްތިހާދު ސިއްސައިގެން\nމުޙައްމަދު އަޒްހީމް 11 އޮކްޓޯބަރ 2018\nއިންތިޚާބަށްފަހު އެ އިންތިޚާބުގެ ފަހަތުން ރޭވުނުކަމަށް ބުނާ ބައެއް ކަހަލަ ކަންކަމުގެ ވާހަކާއި އެފަދަ އަޑުތައް ދަނީ ގިނަ ވަމުންނެވެ. ހުވާ ކުރުމުގެ ކުރީން ވެރިކަން ކޮށް އަދި މަޤާމުތައްވެސް ބަހާފައިވާކަމަށް ގިނަ ބަޔަކަށް ޤަބޫލުކުރެވޭ މި ދަނޑިވަޅުގައި އިވޭ އެފަދަ ކޮންމެ އަޑަކުން، ރާއްޖޭގެ އިދިކޮޅު ހުރިހާ ސިޔާސީ ޕާޓީއެއް އެއްކޮށްގެން ހެދި މާސިންގާ ކޯލިޝަނުންވެސް ދަނީ ސިއްސައިގެންނެވެ. މައްސަލަ ބެލުމަށް އެޅެން އޮތް ހުރިހާ ހުރަހެއް އަޅައި އެކަން ހުއްޓުވުމަށް ކުރެވުނު ކޮންމެ މަސައްކަތެއް ކުރާ އެފަރާތްތަކުން ތިބީ ތައްޔާރަށެވެ.\nއެގޮތުން އިންތިޚާބުގެ މައްސަލައެއް ބަލަން ފަށާފައިވާ މި ދަނޑިވަޅުގައި އިންތިޚާބުގައި އިދިކޮޅު އިއްތިހާދުގެ ފަރާތުން ކުރިމަތިލެއްވި ކެންޑިޑޭޓް، އިބްރާހީމް މުޙައްމަދު ސޯލިހު (އިބޫ) އެދިލައްވަނީ ރައީސުލްޖުމްހޫރިއްޔާ އަބްދުﷲ ޔާމީން ހުތުރުކޮށް ނޫޅުއްވުމަށް ކަމަށް އިބޫގެ ތަރުޖަމާނު މާރިޔާ މިއަދު ވަނީ ވިދާޅުވެފައެވެ. އިންތިޚާބުގެ މި މައްސަލަ ބެލުމަކީ އަހުލާޤު ދަށް، ހުތުރުކަމެއް ކަމަށް ދޭހަވާ ގޮތަކަށް މާރިޔާ މިއަދު ވިދާޅުވެފައި ވަނީ، ރައީސް ޔާމީންގެ ޢަމަލުތައް ހުރީ ވެރިއެއްގެ އަޚުލާގީ މިންގަނޑު ހުންނަން ޖެހޭ މިންގަނޑަކު ނޫން ކަމަށެވެ.\nމިފަހަރުގެ އިންތިޚާބުގެ ވަގުތީ ނަތީޖާ، ވޯޓުލުން ނިމުނުތާ ގިނައިރެއް ނުވެ ވަރަށް އަވަހަށް އިއުލާނުކޮށްފައިވާއިރު، އެ ނަތީޖާ އާއި އެކުވެސް ރައީސް ވެރިކަމުން ދުރުވެވަޑައިގަތުމަށް ގޮވާލާ އެރޭގެ ދަންވަރު އެމްޑީޕީ ހަރުގެ ސަރަޙައްދުގައި ކުއްލި އެއްވުމެއް ބާއްވައިގެން ބަޔަކު ހޭލާ ތިއްބެވެ. ޖެހިގެން އައި ދުވަހު އެ ވޯޓުގެ ނަތީޖާއަށް ބަލައި ރައްޔިތުންގެ ނިންމުން ޤަބޫލުފުޅުކުރައްވާ ކަމަށް ރައީސް ވަނީ ވިދާޅުވެފައެވެ. ނަމަވެސް އޭގެ ފަހުން އިންތިޚާބުގެ ވޯޓުލުން އޮޅުވާލުމަށް މަސައްކަތް ކޮށްފައިވާ މިންވަރު ހާމަވެ އެފަދަ އެތައް މައްސަލައެއް ފެންމަތިވެ، އެކަމަށް ހެކިދޭ ކަންކަން ވެސް ވަނީ ފަޅާއަރާފައެވެ. އެއާއި އެކު ރައީސް ޔާމީނަށް ވޯޓުދެއްވި ރައްޔިތުން ވަނީ އެކަން ބަލައި ތަހުޤީޤުކޮށްދިނުމަށް ގޮވާލާއި އަޑުއުފުލާފައެވެ.\nރިޔާސީ އިންތިޚާބަށް ފަހު ޖެހިގެން އައި ދުވަހު، އެ އިންތިޚާބަކީ ޤާނޫނާއި ޚިލާފަށް ކުރިޔަށްގެންދިޔަ އިންތިޚާބެއް ކަން ހާމަކުރައްވާ އިންތިޚާބުގެ ނަތީޖާ އާއި މެދު އެންމެ ފުރަތަމަ ސުވާލު އުފެއްދެވީ، އިދިކޮޅު އެމްޑީޕީގެ ޗެއާޕާސަން ހަސަން ލަތީފެވެ. އެ ސުވާލުތަކާއި އެކުވެސް ޤާނޫނާއި ޚިލާފު ކަމަށް ބުނި އެ އިންތިޚާބުން ކުރި ލިބުމުން އެދުވަހު އޭނާ ވިދާޅުވީ އެއީ ލިބުނު މޮޅެއް ކަމުގައެވެ. އެ އިންތިޚާބުގެ ނަތީޖާ އިންސާފުވެރި ނޫންކަމަށް ވިދާޅުވެ އޭނާ ވާހަކަ ދެއްކެވި ނަމަވެސް، ދާއިމީ ނަތީޖާ އިއުލާނު ކުރުން، އަވަސް ނުކޮށްގެން ކަންބޮޑުވުން ފާޅުކުރި ބޭފުޅުންގެ ތެރޭގައި ހަސަން ލަތީފު ހިމެނިވަޑައިގަންނަވައެވެ.\n"އަޅުގަނޑުމެން ޤަބޫލެއް ނުކުރަން އިލެކްޝަންސް ކޮމިޝަނުން އިންސާފުވެރިކަމާއި އެކު އިންތިހާބު ބޭއްވި ކަމަކަށް. އަދިވެސް ގަބޫލެއް ނުކުރަން. ވަރަށް ގިނަ ސަބަބުތަށް އެބަހުރި. އާދެ އިލެކްޝަން ކޮމިޝަން އިން ޤާނޫނާއި އެއްގޮތަކަށް ނޫން އެ ކަންތައްތައް ކުރައްވާފައި އެހުރީ،" ވޯޓަށްފަހު ބޭއްވި ފުރަތަމަ ނޫސްވެރިންގެ ބައްދަލުވުމުގައި ހަސަން ލަތީފް ވިދާޅުވެފައި ވެއެވެ.\nއިންތިޚާބު އޮޅުވާލިކަމަށް ބުނާ މައްސަލަތައް ހާމަވެ ހޫނުވާން ފެށުމާއި އެކު އިދިކޮޅު ފަރާތްތަކުން، ޚާއްސަކޮށް އިދިކޮޅު މައި ޕާޓީ އެމްޑީޕީން ވަނީ ވަރަށް ބޮޑަށް ސިއްސައިގެން ގޮސް، ސީދާ ހަރަކާތްތަކަށް މަގުތަކަށްވެސް ނިކުމެފައެވެ. އަދި ނަތީޖާ ޤަބޫލުކުރެއްވުމަށްފަހު ރައީސް އިންތިޚާބާއި މެދު ސުވާލު އުފައްދަވަމުންދާ ކަމަށް ބުނެ އިދިކޮޅު ފަރާތްތަކުން ވަނީ ވޯޓާއި ގުޅިގެން ފެންމަތިވި ޝަކުވާތަކާއި މައްސަލަތަކުގެ ވާހަކައިގެ އަޑު ކަނޑުވާލުމަށް މަސައްކަތް ކޮށްފައެވެ. ހަމަ އެހެންމެ ޝަކުވާތަކަށް ބެލުމެއް ނެތި އިއުލާނުކުރެވުނު ވަގުތީ ނަތީޖާއާއި އެކު ބޭރުގެ ޤައުމުތަކުގެ ވެރިންނަށް އިބޫގެ ހުވާކުރުމުގެ ރަސްމިއްޔާތަށް ދަނީ ދަޢުވަތު އަރުވަމުންނެވެ.\nއިއްޔެ އެ މައްސަލަ ކޯޓަށް ވެއްދުމާއި ގުޅިގެން ކަންބޮޑުވުން ފާޅުކުރައްވައި މިއަދު ދެއްކެވި ވާހަކަފުޅުގައި، ތަރުޖަމާން މާރިޔާ ވިދާޅުވީ ޤާނޫނު އަސާސީ ބުނާ ގޮތުން ހުރިހާ ބާރެއް ފެށިގެން އަންނަނީ ރައްޔިތުންގެ ކިބައިން ކަމަށާއި އަދި އެ ބާރުތަށް ދެމި އޮންނަނީވެސް ރައްޔިތުންގެ ކިބައިގައި ކަމަށެވެ. ނަމަވެސް ރައްޔިތުންގެ ވޯޓު އޮޅުވާލައި ރައްޔިތުންގެ އެ ހައްޤަށް އުނިކަން ލިބިފައިވާ ކަމަށް ދެކެވޭ ވާހަކަތަކަށް އޭނާ އަދި އިދިކޮޅު އެހެން ބޭފުޅުންވެސް އަދި ރައްދެއް ނުދެއްވައެވެ.\nރިޔާސީ އިންތިހާބު ބާތިލް ކުރަން ރައީސް ޔާމީންގެ ފަރާތްޕުޅުން މައްސަލަ ސުޕްރީމް ކޯޓަށް ހުށަހެޅުއްވުމުން ރޭގެ ވަގުތެއްގައި ކޯޓުން ވަނީ މައްސަލައި ބަލައިގެންފައެވެ. އަދި މި ހެނދުނު މި މައްސަލައިގެ އިބްތިދާއީ އަޑުއެހުމެއް އެ ކޯޓުގައި ވަނީ ބާއްވާފައެވެ. މި މައްސަލައިގައި ރައީސް ޔާމީން އެދިވަޑައިގެންފައި ވަނީ ދުސްތޫރީ އުސޫލުތަކާ ޚިލާފަށް އިންތިހާބުގެ ތެރޭގައި ކަންތައްތަކެއް ހިންގާފައި ވާތީ ރިޔާސީ އިންތިހާބު ބާތިލްކޮށް ދިނުމަށެވެ. އެއާއި އެކު ޤާނޫނާއި ޚިލާފަށް ބޭއްވިކަމަށް އެމްޑީޕީން ބުނާ މި ރިޔާސީ އިންތިޚާބުގެ ނަތީޖާ ދިފާޢު ކުރުމަށް އިދިކޮޅު ފަރާތްތަކުން ދަނީ ބޭރު ޤައުމުތަކުގެ މަދަދަށްވެސް އެދެމުންނެވެ.\nމި އިންތިޚާބުގެ ސައްޙަކަމާއި ގުޅޭގޮތުން ތަފާތު އެކި ވާހަކަތައް ދެކެވެމުންދާއިރު، މިފަހަރުގެ އިންތިކާބުގައި ރިޝްވަތު ނަގައިގެން އިލެކްޝަންސް ކޮމިޝަންގެ ތެރޭގައި އިންތިހާބުގެ ނަތީޖާ އޮޅުވާލުމަށް ބައެއް ކަންކަން ހިންގާފައިވާ ކަމަށް ބައެއް ފަރާތްތަކުން ވަނީ ތުހުމަތުކޮށްފައެވެ. މިކަމާއި ގުޅިގެން އިލެކްޝަންސް ކޮމިޝަންގެ ރައީސް އަހްމަދު ޝަރީފް މީގެ ކުރިން ވިދާޅުވީ، ހައްޔަރުކުރަން ޖެހޭ ވަރުގެ ޖިނާއީ އެއްވެސް ކުށެއް ކުރައްވާފައި ނުވާނެ ކަމަށެވެ.\nއަރުޝީފަށް ނެގީ 11/10/2018 19:39\nއެންމެފަހުން އަޕްޑޭޓްކުރީ 11/10/2018 19:39\nއަފްޝަން އިސްމާއިލް 11 މިނެޓު ކުރިން\nފާތިމަތު އިބްރާހިމް 11 މިނެޓު ކުރިން\nތ. ގުރައިދޫ ބަނދަރު ތަރައްގީކޮށް ނިމިއްޖެ\nއާއިޝަތު ނުހާ 37 މިނެޓު ކުރިން\nފައުޒާ މުހައްމަދު 39 މިނެޓު ކުރިން


ވޯޓުލުމަށް ރަޖިސްޓަރީ ކޮށްފައިވާ ފޮށީގެ މަޢުލޫމާތު ހިމެނޭ ލިސްޓު ޢާއްމުކުރުމާއި ރަޖިސްޓަރީ ކޮށްފައިވާ ފޮށްޓާ ގުޅިގެން ޝަކުވާ ހުށަހެޅުމުގެ ފުރުޞަތު ހުޅުވާލުން\n17 މެއި 2017, 08:30 އިއުލާން\n2017 މެއި 20 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ށ.ކޮމަންޑޫ އަދި ތ.މަޑިފުށި ކައުންސިލްތަކުގެ އިންތިޚާބުގެ ދެވަނަ ބުރަށް ވޯޓު ލުމަށް ރަޖިސްޓަރީ ކޮށްފައިވާ ފޮށީގެ މަޢުލޫމާތު ހިމެނޭ ލިސްޓަށް ޝަކުވާ ހުށަހެޅުމުގެ ފުރުޞަތު ހުޅުވާލައިފީމެވެ.\nމިހާރު ރަޖިސްޓަރީ ވެފައިވާ ތަނުގެ މަޢުލޫމާތު ކޮމިޝަނުގެ ވެބްސައިޓު (www.elections.gov.mv) ގައާއި، ތ.މަޑިފުށި އަދި ށ.ކޮމަންޑޫ ކައުންސިލްތަކުގެ އިދާރާގައި ޢާންމުކޮށް ފެންނަން ހުންނާނެއެވެ. މީގެއިތުރުން (VR Space IDNO Send to 1414) އެސް.އެމް.އެސް ކޮށްގެން ޗެކްކުރެވޭނެއެވެ.\nމި ލިސްޓުގައިވާ ވޯޓުލުމަށް ރަޖިސްޓަރީ ކުރެވިފައިވާ ތަނާ ބެހޭގޮތުން އެއްވެސް ފަރާތަކުން ޝަކުވާ ހުށަހަޅަން ބޭނުންވާނަމަ ޝަކުވާ ހުށަހަޅާނީ "ވޯޓުދިނުމުގެ ޙައްޤު ލިބިފައިވާ މީހުންގެ ލިސްޓަށް، ނުވަތަ ވޯޓު ދިނުމަށް ރަޖިސްޓަރީ ވެފައިވާ ތަނާ ބެހޭ ގޮތުން ޝަކުވާ ހުށަހަޅާ ފޯމު" އިންނެވެ.\nމި ފޯމު ދޫކުރުމާއި ބަލައިގަތުމަށް ހަމަޖެހިފައިވަނީ ތ.މަޑިފުށި ކައުންސިލުންނާއި، ށ.ކޮމަންޑޫ ކައުންސިލުންނާއި އަދި މާލޭ ސިޓީގައި ނަމަ ލޯކަލް ކައުންސިލްތަކުގެ އިންތިޚާބު 2017 ގެ އިންތިޚާބީ މަރުކަޒު (ބައު ޖަމާލުއްދީން) އިންނެވެ. އަދި މިފޯމު ކޮމިޝަނުގެ ވެބްސައިޓު (www.elections.gov.mv) އިން ޑައުންލޯޑް ކުރެވެންވެސް ހުންނާނެއެވެ.\nމި ލިސްޓަށް ޝަކުވާ ހުށަހަޅާނީ 2017 މޭ 17 ވާ ބުދަ ދުވަހުގެ ހެނދުނު 08:30 އިން މެންދުރު 02:00 ގެ ނިޔަލަށެވެ. މި މުއްދަތުގެ ތެރޭގައި ޝަކުވާ ހުށަހެޅޭނީ ހަމައެކަނި ރަޖިސްޓަރީވެފައިވާ ތަނުގެ މަޢުލޫމާތާއި ގުޅޭ ގޮތުންނެވެ.\n21 ޝަޢުބާން 1438\n17 މެއި 2017


Qatar aa ithurah gulhun badhahi kuraanan: Erdogan | Mihaaru\nތުރުކީގެ ރައީސް އުރުދުޣާން. --ފޮޓޯ:އޭއެފްޕީ\nގަތަރާ އިތުރަށް ގުޅުން ބަދަހި ކުރާނަން: އުރުދުޣާން\n14 ޖެނުއަރީ 2019 - 00:13 1 comment\nއަންކަރާ (ޖެނުއަރީ 13) - ދިފާއީ، ޓޫރިޒަމް އަދި ހަކަތަ ފަދަ ދާއިރާތަކުން ގަތާރާ އެކު އިތުރަށް ގުޅުން ބަދަހި ކުރާނެ ކަމަށް ތުރުކީގެ ރައީސް ރަޖަބް ތައްޔިބު އުރުދުޣާން ވިދާޅުވެއްޖެ އެވެ.\n"ތުރުކީ އަށް ގެންނަން އުޅުނު ބަޣާވަތާއި އެމެރިކާ އިން އެޅި ދަތިކުރުމުގެ ފިޔަވަޅުގައި އެކްސްޗޭންޖް ދަށަށް ދިޔަ ވަގުތު ގަތަރުން ތުރުކީއާ އެކު ބޭއއްވި ގާތްގުޅުން ދުވަހަކު ވެސް ހަނދާން ނުނެތޭނެ،" އުރުދުޣާން ވިދާޅުވި އެވެ.\nއުރުދުޣާން ވިދާޅުވީ ތުރުކީގެ ދިފާއީ ކަންކަން ބޭރަށް ބަރޯސާވުން ވަރަށް ބޮޑަށް ކުޑަ ކުރަމުންދާ ކަމަށެވެ. މި ގޮތުން ތުރުކީން 2002 ވަނަ އަހަރު 80 ޕަސެންޓް ބޭރަށް ބަރޯސާވެފައި އޮތް ނަމަވެސް މިހާރު އެ އަދަދު ވަނީ 35 ޕަސެންޓަށް ކުޑަކޮށްފައިވާ ކަމަށް ވިދާޅުވި އެވެ.\n"ތުރުކީގެ އަސްކަރީ އަދި އިގްތިސާދީ ކުރިއެރުން ފެންނަނީ ވަރަށް ރަނގަޅަށް،" ތުރުކީގެ އުތުރުގެ ޕްރޮވިންސެއް ކަމަށްވާ ސަކަރްޔާގެ އޮޓޯމޮބައިލް މެނުފެކްޗަރުންނާ އެކު ބޭއްވި ބައްދަލުވުމެއްގައި އުރުދުޣާން ވިދާޅުވި އެވެ.\nތުރުކީ އަށް ދިމާވާ ދަތިކަންކަމުގައި ގަތަރުން މީގެ ކުރިން ވަނީ ވަރަށް ބޮޑަށް އެހީތެރިވެދީފަ އެވެ. ތުރުކީގެ ފައިސާގެ އަގު އޮގަސްޓް މަހު ވަރަށް ބޮޑަށް ދަށްވުމުން ގަތަރުގެ އަމީރު ޝެއިޚް ތަމީމް ބިން ހަމަދު އަލް ސާނީ ވަނީ ތުރުކީގައި 15 ބިލިއަން ޑޮލަރު އިންވެސްޓް ކުރައްވާނެ ކަމަށް ވިދާޅުވެފަ އެވެ.\nގަތަރުގެ ޗެމްބަ އޮފް ކޮމާސް އިން 2017 ވަނަ އަހަރު ބުނެފައި ވަނީ ގަތަރުން ވަނީ ތުރުކީގައި 20 ބިލިއަން ޑޮލަރަށް ވުރެ ބޮޑު އަދަދެއް އިންވެސްޓް ކޮށްފައި ކަމަށެވެ.\nޖޫން، 2017 ގައި ސައުދީ އަރަބިއާ އިސްވެ އޮވެ މެދުއިރުމަތީގެ ބައެއް ގައުމުތަކުން ގަތަރާ ގުޅުން ކަނޑާލިއިރު ތުރުކީން ވަނީ ގަތަރަށް ވަރަށް ބޮޑު އެހީތެރިކަމެއް ފޯރުކޮށްދީފަ އެވެ.\nއިތުރު ލިޔުންތައް ގަތަރު ތުރުކީ\nގަތަރުގެ އަމީރު ޖެޓް ހަދިޔާ ކުރެއްވީ ގަންނަން ހުށަހެޅުމުން: އުރުދުޣާން


ކެންޑިޑޭޓު ނަންބަރު 01 ޑރ.މުޢިއްޒަށް ވޯޓުދެއްވާ: މުބީން - DhiDaily\nކެންޑިޑޭޓު ނަންބަރު 01 ޑރ.މުޢިއްޒަށް ވޯޓުދެއްވާ: މުބީން\nލޯކަލް ކައުންސިލު އިންތިޚާބުގައި ޕީޕއެމްގެ ފަރާތުން މާލޭ މޭޔަރުކަމަށް ވާދަކުރައްވާ ކުރީގެ ހައުސިންގ މިނިސްޓަރު ޑރ.މުޙައްމަދު މުޢިއްޒަށް ވޯޓުދެއްވުމަށް ބިލެއްދޫ ދާއިރާގެ ކުރީގެ މެންބަރު އަޙްމަދު މުބީން އެދިވަޑައިގެންފިއެވެ.\nމުބީން މިފަދައިން އެދިވަޑައިގަތީ މިއަދު ކުރެއްވި ޓްވީޓެއްގައެވެ.\n”ޑރ.މުޢިއްޒު މާލޭގެ މޭޔަރުކަމަށް ހޮވުމަށް މާލެ, ވިލިމާލެ، ހުޅުމާލެ އަދި ދަފުތަރުގެ ލޮބުވެތި ރައްޔިތުންގެ ކެންޑިޑޭޓު ނަންބަރު އެކަކަށް އޭޕްރީލް 10 ވަނަ ދުވަހު ވޯޓުދެއްވުން އެދެން.“ މުބީންގެ ޓްވޓުގައިވެެއެވެ.\nލޯކަލް ކައުންސިލު އިންތިޚާބުގައި މާލޭގެ މޭޔަރުކަމަށް އެންމެ ޤާބިލު ބޭފުޅަކީ ޑރ.މުޢިއްޒުކަމަށް ގިނަ ބޭފުޅުން ޤަބޫލުކުރައްވައެވެ. އެ ގޮތުން އެކި ދާއިރާތަކުގައި ފާހަގަކޮށްލެވޭ ބޭފުޅުން ވަނީ ޑރ.މުޢިއްޒަށް ތާއީދުކުރައްވާކަން ހާމަކުރައްވައިފައެވެ. އޭގެތެރޭގައި ކުރީގެ މިނިސްޓަރު އޮނަރަބަލް ޢުމަރު ޒާހިރާއި، ދިވެހި ފުޓްބޯޅައިގެ ރަސްގެފާނު ޢަލީ އަޝްފާޤާއި، ފިލްމީތަރި ޔޫސުފް ރަފީޢު(ޔޫސޭ) އާއި، ކުރީގެ ހައުސިންގ މިނިސްޓަރު ޑރ.ހައިދަރު ހިމެނިވަޑައިގަންނަވައެވެ.


ރޯމަސްގަނެ ވިއްކާ ފަރާތްތަކަށް މާލޭ ފަޅުން ފައްތިޔާ ދޫކުރުމާ ގުޅޭ.\nމާލޭ އުތުރު ފަރާތު މަސްމާރުކޭޓް ކުރިމަތި ފަޅުތެރެއިން ކަނޑައެޅޭ ޚާއްޞަ ސަރަހައްދަކުން ، މަސްގަނެ ވިއްކާ ފަރާތްތަކުގެ އުޅަނދު ފަހަރަށް ފައްތިޔާ ދޫކުރާގޮތަށް މާލޭ ސިޓީކައުންސިލްގެ4ވަނަ ދައުރުގެ3ވަނަ ރަސްމީ އާންމު ޖަލްސާއިން ވަނީ ނިންމަވާފައެވެ. މިނިންމެވުމާ ގުޅިގެން އެސަރަހައްދުން ދޫކުރުމަށް ހަމަޖެހިފައިވަނީ 06 ފައްތިޔާއެވެ.\nވީމާ، އެސަރަހައްދުން ފައްތިޔަލަށް އެދޭ ފަރާތްތަކުން 03 ޖޫން 2021 ން ފެށިގެން 08 ޖޫން 2021 ގެ ނިޔަލަށް ،މާލޭ ސިޓީ ކައުންސިލްގެ ވެބްސައިޓް https://malecity.gov.mv އިން ފައްތިޔަލަށް އެދޭ ފޯމް ނަންގަވާ މިކައުންސިލަށް ހުށަހެޅުއްވުމަށް ދަންނަވަމެވެ.\nފޯމް ބަލައިގަންނާނީ ރަސްމީ ބަންދު ނޫން ކޮންމެ ދުވަހެއްގެ ހެނދުނު 9:00 ން 12:30 އަށް ދަތުރުވެރިންގެ މާރުކޭޓް އޮފީހުންނެވެ. ވީމާ،މާލޭ ފަޅުން މަސްވެރިއުޅަނދު ފަހަރަށް ޚާއްޞަކޮށްފައިވާ ސަރަހައްދުގައި މަސްގަނެވިއްކާ ފަރާތްތަކުން އެކަމަށް އެދި ފޯމް ހުށަހަޅުއްވަމުން ގެންދެވުމަށް އާންމުކޮށް އަންގާ އިޢުލާނު ކުރީމެވެ.\nނަންބަރު: ( IUL)425-B6/1/2021/62\nޕަބްލިޝްކުރި ތާރީޚު: 03 ޖޫން 2021\nސުންގަޑި: 08 ޖޫން 2021 1400


Sri Lanka in cargo ah haassa boat raajje ah operate kuran fashaifi\n01:08pm | Sunday, 09 August 2020\nސްރީ ލަންކަން އިން ކާގޯ އަށް ހާއްސަ ބޯޓު ރާއްޖެ އަށް އޮޕަރޭޓްކުރަން ފަށައިފި\nސްރީ ލަންކަން އެއާލައިންސް އިން ހާއްސަ ކާގޯ ފްލައިޓްގެ ދަތުރުތައް މުޅިން އަލަށް ރާއްޖެ އަށް ފަށައިފި އެވެ.\nމީގެ ކުރިން ސްރީ ލަންކަން އެއާލައިންސް އިން ރާއްޖެ އަށް ކާގޯ އުފުލާފައިވަނީ، ފަސިންޖަރުން އުފުލާ ބޯޓުތަކުގަ އެވެ. އެހެން ނަމަވެސް، އިއްޔެ ވަނީ ފުރަތަމަ ފަހަރަށް ކާގޯ ފްލައިޓް ރާއްޖެ އަށް އޮޕަރޭޓްކުރަން ފަށާފަ އެވެ.\nސްރީ ލަންކަން އެއާލައިންސްގެ ފުރަތަމަ ކާގޯ ފްލައިޓް ވެލާނާ އިންޓަނޭޝަނަލް އެއާޕޯޓްގައި އިއްޔެ ޖެއްސުމާއިއެކު ވޯޓާ ސެލިއުޓެއް ދީފައިވެ އެވެ.\nމި ކާގޯ ފްލައިޓް މެދުވެރިކޮށް ރާއްޖެ އާއި ޔޫރަޕްގެ މައި އެކްސްޕޯޓް ހަބްތަކުގެ އިތުރުން، ޗައިނާ އަދި ޖަޕާންއާ ވެސް ގުޅިގެންދާނެ އެވެ.\nމި މަހުގެ 15 ވަނަ ދުވަހު ރާއްޖޭގެ ބޯޑަރު ހުޅުވާލުމާއެކު ސްރީ ލަންކަން އެއާލައިންސްގެ ޕެސެންޖަ އޮޕަރޭޝަންތައް އަލުން ރާއްޖެ އަށް ވަނީ ފަށާފަ އެވެ. އެގޮތުން، ރާއްޖެ އާއި ލަންކާއާ ދެމެދު ކޮންމެ ހަފްތާއެއްގެ އާދިއްތަ، ބުދަ އަދި ބުރާސްފަތި ދުވަހު އެ އެއާލައިން އިން ދަތުރުކުރެ އެވެ.\nމާދަމާ އިން ފެށިގެންމާލެ އާއި ކޮލަމްބޯއާ ދެމެދު ދުވާލަކު ފްލައިޓެއް ބާއްވަން ސްރީ ލަންކަން އެއާލައިންސް އިން ވަނީ ނިންމާފަ އެވެ. އަދި ކޮލަމްބޯ މަގުން، ރާއްޖެ އާއި ލަންޑަން، ޕެރިސް، މިލާން އަދި ފްރެންކްފާޓް އަށް ކަނެކްޓިން ފްލައިޓް ބޭއްވުމަށް ވެސް ނިންމާފައިވެ އެވެ.\nމިދިޔަ މާޗު މަހުގެ ފަހުކޮޅު ދަތުރުތައް ހުއްޓާލުމުގެ ކުރިން، ސްރީ ލަންކަން އިން ކޮލަމްބޯ އާއި ރާއްޖެއާ ދެމެދު ދުވާލަކު ހަތަރު ފްލައިޓް އޮޕަރޭޓް ކުރި އެވެ. އަދި ކޮލަމްބޯ އާއި ގަމާ ދެމެދު ހަފްތާ އަކު ތިން ފްލައިޓް ބާއްވާފައިވެ އެވެ.\nސްރީ ލަންކަން އަކީ ރާއްޖެ އަށް އެންމެ ގިނަ އަދަދެއްގެ ފަސިންޖަރުން އުފުލާ އެއް އެއާލައިން އެވެ. އަދި ވެލާނާ އިންޓަނޭޝަނަލް އެއާޕޯޓް މެދުވެރިކޮށް ރާއްޖެ އަށް 2018 ވަނަ އަހަރު އެންމެ ގިނައިން ކާގޯ އުފުލި އެއާލައިނަކީ ވެސް ސްރީ ލަންކަން އެވެ.\nރާއްޖެ އަށް އެންމެ ގިނަ ކާގޯ އުފުލި އެއާލައިނަކަށް ސްރީލަންކަން\nމޭ 28, 2019\nސްރީލަންކަން އިން ރާއްޖެ އާއި ޓޯކިޔޯއާ ދެމެދު ސީދާ ދަތުރުތައް ފަށައިފި\nޖުލައި 28, 2019\nކޮވިޑް-19: ސްރީ ލަންކަން އިން ރާއްޖެ އަށް ކުރާ ދަތުރުތައް މެދުކަނޑާލައިފި\nމާރޗް 19, 2020\nބޯޑަރު ހުޅުވުމުން ސްރީ ލަންކަންގެ ދަތުރުތައް ރާއްޖެ އަށް ހަފްތާއަކު3ދުވަހު\nޖޫން 26, 2020\nސްރީ ލަންކަން އިން ރާއްޖެ އަށް ކުރާ ދަތުރުތައް އިތުރުކޮށް ޔޫރަޕާ ގުޅުވާލަދެނީ


ދިގުވާނޑު އަވަށުގައި ޒުވާނަކު ދަންޖެހިގެން މަރުވެއްޖެMikal News\nދިގުވާނޑު އަވަށުގައި ޒުވާނަކު ދަންޖެހިގެން މަރުވެއްޖެ\n3 ޖެނުއަރީ 2016, 13:33 |\nފުވައްމުލަކު ދިގުވާނޑު އަވަށުގައި ރޭ ޒުވާނަކު ދަންޖެހިގެން މަރުވެއްޖެއެވެ. ރޭ ދަންޖެހިގެން މަރުވެފައިވަނީ ދިގުވާނޑު ކައިރުގޭ އުމުރުން 22 އަހަރުގެ ޒުވާން ފިރިހެނެކެވެ.\nއިއްޔެ އެޒުވާނާ ގެއިން ނިކުމެގެން ދިޔަފަހުން އެގޭގެމީހުންނާއި ފުލުހުން ވެގެން ވެސް ހޯދާ ނުފެނި ވުމަށްފަހު މިއަދު ހެނދުނު ފެނުނީ ކައިރުގޭ ކައިރީގައި ހުރި މީހުން ނޫޅޭ، ހަވާ ނަމަކަށްކިޔާ ފަޅުގެއެއްގެ (އަސްރަފީގޭ ގޯތީގައި ހުރި ގެއެއް) ތެރޭގައި ދަންޖެހިގެން މަރުވެފައި ހުއްޓައި އާއިލާ މީހުންނަށެވެ.\nމިކަލް ނޫހަށް އެގިފައިވާ ގޮތުގައި އިއްޔެ ހަވީރު ގޭތެރޭގައި ޖެހުނު މައްސަލައެއްގައި ގެއިން ނުކުމެގެންދިޔައީ އަނބުރާ ނާންނާނެ ކަމަށާއި އޭނާގެ ފަރާތުން އިތުރު އުނދަގުލެއް ކުރިމަތި ނުވާނެ ކަމަށް ބުނެފައެވެ. އެގޭގެ މީހުން އޭނަޔާއި ދިމާލަށް “ލައްވާ ހަޅޭ” ކުގެ އަޑު އިތުރަށް އަހަން ހުންނަން ބޭނުން ނުވާކަމަށް ވެސް ބުނިކަމަށެވެ. އަދި ގެއިން ނިކުމެގެން ދިޔައީ އޭނައަށް ކުރެވިފައިވާ ކަންކަމަށް މަޢާފަށް ވެސް އެދިފައި ކަމަށް ވެއެވެ.\nމިކަލް ނޫހަށް މައުލޫމާތު ދިން ދިގުވާޑު އަވަށުގެ ކައުންސިލަރަކު ވިދާޅުވީ އިއްޔެ ހަވީރު ގޭތެރޭގައި ވެވުނު ދެބަސްވުމަކަށްފަހު ގެއިން ނިކުމެގެން އެޒުވާނާ ދިޔަގޮތަށް އެގޭގެ މީހުންނާއި ފުލުހުންނަށް ވެސް ހޯދާ ނުފެނިފައިވާ ކަަމަށެވެ.\nއަދި މިކަން ފުލުހުންނަށް ރިޕޯޓުކުރިކަމަށް އާއިލާ ފަރާތުން ބުންޏެވެ.\nމަރުވި ޒުވާނާއަކީ އެކިއެކި ކުށުގެ ތުހުމަތުގައި ފުލުހުންގެ ބެލުމުގެ ދަށް ގެންގޮސްފައިވާ ފަރާތެއް ކަމަށް އެހިސާބުގެ މީހަކު ކިޔައިދިނެވެ. އިއްޔެ ގޭގެ މީހުންނާއި ދެބަސް ވާން ޖެހުނީވެސް މީހެއްގެ ސައިކަލެއްގެ މަޑިދަށުން އެޒުވާނާ އެއްޗެއް ނެގުމުގެ މައްސަލައެއްގައި ކަމަށް މައުލޫމާތު ދިން ފަރާތުން ބުންޏެވެ. ދާދި ފަހުން އެޒުވާނާ ފުލުހުންގެ ބަންދުގެ ދަށުން ދޫކޮށްގެން ގެއަށް އައުމުން، އާއިލާ މީހުން އޭނާ ބަންދުވާން ޖެހުނު މައްސަލަގައި ވާހަކަ ދެއްކުމުން އެކަމަށް އޭނާ ނުރުހި ގެއިން ނިކުމެގެން ދިޔައީ ކަމަށް އާއިލާ މީހުންނާއި ހަވާލާދީ މިކަލް ނޫހަށް މައުލޫމާތު ދިން އަވަށްޓެރިއަކު ބުންޏެވެ. އަދި އޭނާ އަކީ ޒުވާނުން ޖެހިގެންއުޅޭ ވަބާގެ ޝިކާރަވެރިއެއް ކަމަށް ވެސް އެފަރާތުން ބުންޏެވެ.